SAARC Qaumuthakugai Covid-19 ge Haalathu 10\nސާކް ގައުމުތަކުގެ ކޮވިޑް-19، ޓްރެންޑް ގްރޫޕް 1، 22 މެއި 2020\nސާކް ގައުމުތަކުގައި ކޮވިޑް-19ގެ ހާލަތު 10\n23 މެއި 2020, 3:12 |\nސާކް (ސައުތު އޭޝިއަން އެސޯސިއޭޝަން ފޯ ރީޖަނަލް ކޯޕަރޭޝަން) ގައުމުތަކުގައި ކޮވިޑް-19 އާލަމީވަބާގެ ހާލަތު ބަޔާންކުރުމަށް ކުރިޔަށް ގެންދެވޭ ހަފުތާ ރިޕޯޓުގެ 10 ވަނަ ބައި ހިއްސާކުރަމެވެ. ނިމުނު ހަފުތާގައި ސާކްގެ ގިނަ ގައުމުތަކުން ކުރިޔަށްގެންދިޔަ ލޮކްޑައުން ނުވަތަ ފުރަބަންދުގެ ހާލަތަށް ލުއިދޭން ވަނީ ފަށާފައެވެ. ނަމަވެސް ގިނަ ގައުމުތަކުގައި ފުރަބަންދުގެ މުއްދަތު ނިމޭނީ މި މޭމަހުގެ ފަހު ހަފުތާ އާއި ޖޫން މަހު ފުރަތަމަ ހަފުތާ ތެރޭގައެވެ.\nޕާކިސްތާނުން ލޮކްޑައުން އުވާލީ ނިކަމެތި ފަގީރުންގެ ހާލަތު ގޮސްވަމުންދާތީ ކަމަށް ޕްރައިމް މިނިސްޓަރ އިމްރާން ޚާނު ވިދާޅުވިއެވެ. އެއާއެކު ކޯވިޑްގެ ކޭސްތައް އިތުރުވާ ނިސްބަތް ދުވާލަކު ހާހުން މައްޗަށް ޖެހިލިތަން ފެނިގެން ދިޔައެވެ. އެގޮތުން ފާއިތުވި ބުރާސްފަތި ހުކުރު ކޮންމެ ދުވަހަކުވެސް2ހާހުން ބަލިޖެހޭ މީހުން އިތުރުވެގެން ދިޔަކަސް ރިކޯދްތަކުން ދައްކައެވެ. އިންޑިއާގެ ބައެއް ސްޓޭޓްތަކުގައި ލުއިތަކެއް ދިނަސް ފުރަބަންދުގެ ޙާލަތު ވަނީ ޖޫން ފުރަތަމަ ހަފުތާއަށް ދަންމަލާފައެވެ.\nސާކް ގައުމުތަކުގެ ކޮވިޑް-19، ޓްރެންޑް ގްރޫޕް 2، 22 މެއި 2020\nދިވެހިރާއްޖެއިން ވެސް އަންނަނީ ބަންދުގެ ޙާލަތު ދަށްކުރުމަށް ވާހަކަ ދެކެވި ބައެއް ކަންކަން ދޫކުރަމުންނެވެ. އެގޮތުން މިއަދުން ފެށިގެން ގިނަ ރަށްތަކުގައި ޖަމާއަތުގައި ނަމާދުކުރުމަށް ވަނީ ދޫކުރެވިފިއެވެ. އަދި ކުރިޔަށް މިއޮތް ހަފުތާ ނިމުމުން އިތުރު ލުއިތަކެއް ދިނުމުގެ މަޝްވރާ އަންނަނީ ކުރެވެމުންނެވެ.\nފާއިތުވި ހަފުތާ ނިމުނު އިރު ސާކްގެ ގައުމުތަކުން ބައްޔަށް ޕޮޒިޓިވްވި މީހުންގެ ޖުމްލަ އަދަދު އުޅޭނީ2ލައްކަ 13 ހާހުން މަތީގައެވެ. އަދި ބަލީގައި 5325 މީހުން، %2.5 މީހުން މަރުވެފައިވާއިރު %34 މީހުން ރަނގަޅުވެފައި ވެއެވެ. ބަލީގައި ނާޒުކު ހާލަތަށް ގޮސްފައިވާ މީހުން ގެ ރެކޯޑްތައް އެހާ ސާފެއް ނޫނެވެ.\nމިއަދު 23 މެއި، ހޮނިހިރު ދުވަހާއި ހަމަޔަށް ސާކްގެ ގައުމުތަކުން ބަލިޖެހިފައިވާ މީހުންގެ ޖުމްލަ މިވަނީ އެއގެ ކުރީ ހަފުތާގެ 148641 އިން 213451 އަށް އިތުރު ވެފައެވެ. އެއިގެ ތެރެއިން 73046 މީހުން (%34.2) މީހުން ބަލިން ރަނގަޅުވެފައި ވެއެވެ. އަދި ބަލީގައި 5325 މީހުން މަރުވެފައި ވެއެވެ. އެއީ %2.49 މީހުންނެވެ.\nމުޅި ދުނިޔޭގެ އަދަދުތަކަށް ބަލާއިރު 4.57 މިލިޔަން މީހުންނަށް ބަލި ޖެހިފައިވާއިރު ބަލީގައި މަރުވެފައި ވަނީ3ލައްކަ5ހަހާއެއްހާ މީހުނެވެ. އަދި ބަލި ރަނގަޅުވެފައި ވަނީ 1.7 މިލިޔަން މީހުނެވެ. މިބަލީގެ ވެކްސިނެއް ނޫނީ ފަރުވާއެއް އަދިވެސް ހޯދިފައި ނުވާއިރު ބަލީގެ ސަބަބުން ދުނިޔޭގެ ގިނަ ގައުމުތަކެއްގެ އިގުތިސާދަށް ބޮޑެތި ގެއްލުންތަކެއް އަންނަނީ ވަމުނެވެ. އެމެރިކާއާއި އިނގިރޭސި ވިލާތުން ވެކްސިނެއް ހޯދުމަށް ކުރަމުންދާ މަސައްކަތުގައި އެންމެ އަވަހަށް ވެސް ވެކްސިނެއް ލިބޭވަރުވާނީ އަންނަ ސެޕްޓެމްބަރު މަހަށް ކަމަށް ވެއެވެ.\nސާކް ކޯވިޑް-19 ޚުލާސާ، 22 މެއި 2020\nމުޅި ދުނިޔެއިން އެންމެ ގިނަ މީހުނަށް މިބަލި ޖެހިފައިވަނީ އަދިވެސް އެމެރިކާއިން އިންނެވެ. އެގައުމުން 1.62 މިލިޔަނަށް ވުރެ ގިނަ މީހުނަށް މިބަލި ޖެހިފައިވާ އިރު އެގައުމުން 96 ހާހަށްވުރެ ގިނަ މީހުން ބަލީގައި މަރުވެފައި ވެއެވެ. ދެވަނަށް ރަޝިއާ އަރާފައި ވާއިރު3ވަނައަށް ބްރެޒިލް ފާއިތުވި ހަފުތާގައި އަރާފައި ވެއެވެ. ރަޝިއާގައި 3.26 ލައްކަ އަދި ބްރެޒިލްގައި 3.12 ލައްކަ މީހުންނަށް ބަލި ޖެހިފައި ވެއެވެ.\nދެ ލައްކައަށް ވުރެ ގިނަ މީހުން ބައްޔަށް ފައްސިވެފައިވާ ގައުމުތަކުގެ ތެރޭގައި ހިމެނެނީ ސްޕޭން، ޔުކޭ އަދި އިޓަލީ އެވެ. އެއިގެ ފަހަތުން އެއްލައްކައަށް ވުރެ ގިނަމީހުންނަށް ބަލިޖެހިފައި ވަނީ ފްރާންސް 1.81 ލައްކަ، ޖަރުމަން 1.79 ލައްކަ، ތުރުކީ 1.53 ލައްކަ، އީރާން 1.32 ލައްކަ އަދި މިލިސްޓަށް އިންޑިއާ އާއި ޕެރޫ އެރީ 1.21 ލައިކައިންނާއި 1.09 ލައްކަ އިންނެވެ. އެންމެ ހަލުއި ސްޕީޑުގައި މިހާރު މީހުން ބަލި ފެތުރެމުން ދަނީ ބްރެޒިލާއި ރަޝިއާގައެވެ. މިބަލީގައި އެންމެ ގިނަ މީހުން މަރުވަފައިވަނީ ވެސް އެމެރިކާ ގެ އިތުރުން ދެވަނައަށް އިނގިރޭސިވިލާތް ދެން އިޓަލީ، ފްރާންސް، ސްޕެއިން އަދި ބްރެޒިލް އިން 20 ހާސް މީހުން މަރުވެފައި ވެއެވެ.\nސާކް ގައުމުތަކުގެ ތަފުސީލް ނަމްބަރުތަކަށް ބަލާއިރު އެންމެ ބޮޑު އާބާދީ ހިމެނޭ އިންޑިއާގެ އަދަދުވަނީ 57 ހާހުން 83 ހާހުން، ގޮސް 1 ލައްކަ 20 ހާހުން މަތީގައެވެ. ފާއިތުވި3ހަފުތާއަށް ބަލާއިރު ޕާކިސްތާނު ވަނީ 26 ހާހުން 37 ހާހުން 50 ވުރެ މައްޗަށް ގޮސްފައެވެ. އެއާއެކު ފާއިތުވި ހަފުތާގައި ބަންގްލާދޭޝްއިން އޭގެކުރީ ހާފުތާގައި ވެސް 10 ހާހެއް ހާމީހުން އިތުރުވެ އަދދު އުޅެނީ 30 ހާާހުގައެވެ. އަފުޣާނިސްތާނުން ވެސް ވަނީ6ހާހުން9ހާހަށް އިތުރު ވެފައެވެ. އަދިވެސް އެންމެ މަދުން ބައްޔަށް ޕޮޒިޓިވް މީހުން ހިމެނޭ ބޫޓާން، ނޭޕާލް އަދި ސްރީލަންކާގައެވެ. މިގައުމުތަކުގައި ވެސް ފެތުރޭ ނިސްބަތް އަދި އަންނަނީ އިތުރު ވަމުންނެވެ. ބޫޓާން ފިޔަވައެއްވެ. ބޫޓާން ގެ އަދަދު އިތުރު ނުވެ އަދިވެސް ހުރީ 21 ގައެވެ.\nސާކް ގައުމުތަކުގެ ކޮވިޑް-19، ނަަމްބަރުތައް 22 މެއި 2020\nފާއިތުވި ހަފުތާގައި ދިވެހިރާއްޖެއިން ވަނީ ގިނަބަޔަކު ބައްޔަށް ޕޮޒިޓިވް ވެ ސްރީލާންކާއަށް ވުރެ ވެސް މަތީގައެވެ. އެއީ ކުރި ހަފުތާގައި 1020 އިން 1216އަަށް އިތުރުވެފައެވެ. ސްރީލަންކާ 689 އިން 824 އިން 925 އިން މިވަނީ 1060އަށް އަރާފައެވެ. ނޭޕާލް 59 ން 102 ން 267 ން 507 އަށް ޖެހިލީ %50 އަސްވުރެވެސް މަިތިން އިތުރުވެގެންވެ. އަދި ފާއިތުވި ހަފުތާގައި ނޭޕާލުން މިބަލީގައި އަލަށް މާހަކު މަރުވެ ޖުމްލަ މަރުގެ އަދަދު މިވަނީ3އަށް އަރާފައެވެ. ބޫޓާނުން ވަނީ އިތުރު މީހަކު ބަލިން ރަނަގަޅުވެ މހާރު ބާކީ ތިބީ ބަލީގެ 15 މީހުންނެއެވެ. ބަލީގައި މާީހަކު މަރުނުވެ ވަނީ ސާކުގެ ބޫޓަނުން އެކަންޏެވެ.\nރާއްޖޭގައި މިހާރު ތިބީ ބަލީގެ 452 (%35) ދިވެހީންނާއި 661 (%52) ބަންގްލާދެޝް މީހުންނާއި 119 އިންޑިއާ މީހުންނާއި ނޭޕާލު 16، އިޓަލީގެ 11، ޕާކިސްތާނުގެ 3، ސްރީލަންކާ 8، އަދި ޔޫރަޕުގެ ގައުމުތަކުން4މީހުންނެވެ. އެއީ ޖުމްލަ 822 ބިދޭސީން ނުވަތަ %65 މީހުންނެވެ. މާލޭގެ އިތުރުން ރާއްޖޭގެ އުތުރުން ހއ. އަތޮޅާއި ނ. އަތޮޅުގެ އިތުރުން ކ.ތުލުސްދޫ އާއި ހިންމަފުށިން ވަނީ ބައްޔަށް ޕޮޒިޓިވް މީހުން ވެފައެވެ.\nއިތުރު ލިޔުންކޯވިޑްކޯވިޑް19ސާކް ގައުމުތައް\nTags: ކޯވިޑް, ކޯވިޑް19, ސާކް ގައުމުތައް


450 askaree medical staff in Wuhan ah | Mihaaru\nވޫހާން ރެޑް ކްރޮސް ހޮސްޕިޓަލްގައި މެޑިކަލް ސްޓާފުން މަސައްކަތް ކުރަނީ. --ފޮޓޯ:އޭއެފްޕީ\n450 އަސްކަރީ މެޑިކަލް ސްޓާފުން ވޫހާން އަށް\n26 ޖެނުއަރީ 2020 - 16:55\nވޫހާން (ޖެނުއަރީ 26) - ކޮރޯނާވައިރަސް އެންމެ ބޮޑަށް ފެތުރޭ ޗައިނާގެ މެދުތެރޭގެ ވޫހާން ސިޓީ އަށް 450 އަސްކަރީ މެޑިކަލް ސްޓާފުން ފޮނުވައިފި އެވެ.\nމީގެ ތެރޭން ބައެއް މީހުންނަކީ ސާސް ނުވަތަ އެބޯލާ ބައްޔަށް ފަރުވާ ދިނުމުގައި ތަޖްރިބާ ލިބިފައިވާ މީހުން ކަމަށް ޗައިނާގެ ސިއްހީ އޮފިޝަލުން ބުނެ އެވެ. ޒިންހުއާ ނިއުސް އެޖެންސީން ބުނީ ވޫހާން އަށް ފޮނުވި އަސްކަރީ މެޑިކަލް ސްޓާފުން މަސައްކަތް ކުރުމަށް ހަމަޖެހިފައި ވަނީ ކޮރޯނާވައިރަސް ޖެހިފައި ތިބި މީހުން އެންމެ ގިނަ ހޮސްޕިޓަލްތަކުގައި ކަމަށެވެ.\nޒިންހުއާ އިން ބުނީ އަސްކަރީ ޓީމުގައި ރެސްޕިރޭޓަރީ ހެލްތުގެ ތަޖްރިބާކާރުންނާއި ހޮސްޕިޓަލްތަކުގައި އިންފެކްޝަން ކޮންޓްރޯލް ތަޖްރިބާކާރުން ހިމެނޭ ކަމަށެވެ.\nބަލިޖެހޭ މީހުން އިތުރުވަމުންދާތީ ވޫހާންގެ ހޮސްޕިޓަލްތައް ފުރި ފާމަސީތަކުން ދަނީ ބޭސް ހުސްވަމުންނެވެ. އެހެންވެ ވޫހާންގައި މިހާރު ވަނީ ހަ ދުވަސްތެރޭ 1،000 އެނދުހގެ ހޮސްޕިޓަލެއް އިމާރާތް ކުރުމުގެ މަސައްކަތް ފަށައިފަ އެވެ.\nކޮރޯނާވައިރަސް އެންމެ ބޮޑަށް ފެތުރޭ ހުބެއި ޕްރޮވިންސްގެ ގިނަ ސިޓީތަކެއް މިހާރު ވަނީ ކަރަންޓީން ކޮށްފަ އެވެ. ޗައިނާގައި މިހާތަނަށް ވަނީ އެ ބަލީގައި 56 މީހުން މަރުވެފަ އެވެ. އަދި 2،000 އަށް ވުރެ ގިނަ މީހުންނަށް ވަނީ ބަލިޖެހިފަ އެވެ.


Beynun Kurevey Reserve 251 Million Dollarah Dhah Vejje – adduLIVE\nބޭނުން ކުރެވޭ ރިޒާވް 251 މިލިއަން ޑޮލަރަށް ދަށްވެއްޖެ\nMay 21, 2019, 14:53 ހަސަން ރަޝީދު\nވަގުތުން ވަގުތަށް ބޭނުން ކުރަން ހުންނަ ދައުލަތުގެ ރިޒާވް 251 މިލިޔަން ޑޮލަރަށް ދަށްވެއްޖެއެވެ.\nފިނޭންސް މިނިސްޓްރީން އާއްމުކުރާ މާލީ ތަފާސް ހިސާބުތައް ދައްކާ ގޮތުގައި މި އަހަރުގެ ޖެނުއަރީ މަސް ނިމުނުއިރު ރިޒާވުގައި 317.9 މިލިއަން ޑޮލަރު ހުއްޓެވެ. ނަމަވެސް ފެބްރުއަރީގައި އެ އަދަދު ހުރީ 295 މިލިޔަން ޑޮލަރަށް ދަށްވިއިރު މާޗް މަސް ނިމުނު އިރު އެ އަދަދު އިތުރަށް ދަށްވެ، 252 މިލިޔަން ޑޮލަރަށް ވަނީ ވެއްޓިފައެވެ.\nމީގެއިތުރުން ރާއްޖޭގެ ޖުމްލަ ރިޒާވް ވެސް ވަނީ މާޗް މަހު 776 މިލިއަން ޑޮލަރަށް ދަށްވެފަ އެވެ. މި އަދަދަކީ ފެބްރުއަރީ މަހާ އަޅާ ބަލާއިރު 162.4 މިލިއަން ޑޮލަރުގެ ދަށްވުމެކެވެ.\nރާއްޖޭގައި ބޭނުން ކުރެވޭ ރިޒާވް ދަށްވެފައިވާއިރު، މި ފަސް އަހަރުގެ ރިޔާސީ ދައުރު ނިމެންވާއިރު ދައުލަތުގެ ރިޒާވް އެއް ބިލިޔަން ޑޮލަރަށް އިތުރު ކުރާނެ ކަމަށް ރައީސް އިބްރާހިމް މުހައްމަދު ސޯލިހު ވަނީ ވިދާޅުވެފައެވެ.\nމިދިޔަ އަހަރު ނިމުނު އިރު ދައުލަތުގެ ރިޒާވުގައި ހުރީ 757.8 މިލިއަން ޑޮލަރު ކަމަށްވާއިރު މި އަހަރު ނިމޭއިރު އެ އަދަދު ގާތްގަނޑަކަށް 803.4 މިލިޔަން ޑޮލަރަށް އަރާނެ ކަމަށް ލަފާކުރެވޭ ކަމަށްވެސް ރައީސް ވިދާޅުވިއެވެ.


SunOnline: Uthuru thilafalhu ebbas vumuge vaahaka, alah ufahdhaa paty ah nudhekkeyne: Adhurey\nއުތުރު ތިލަފަޅު އެއްބަސްވުމުގެ ވާހަކަ، އަލަށް އުފައްދާ ޕާޓީއަށް ނުދެއްކޭނެ: އަދުރޭ\nއިސްމާއިލް ޝާކިރު 30 Jul 2021, 10:06\nޕީޕީއެމަށް މެމްބަރުންތަކެއް ސޮއިކުރުމަށް ބޭއްވި ރަސްމިއްޔާތުގައި އަދުރޭ ވާހަކަ ދައްކަވަނީ --- ސަން ފޮޓޯ/ ފަޔާޒު މޫސާ\nއުތުރު ތިލަފަޅު އެއްބަސްވުމުގެ ވާހަކަ އަލަށް އުފައްދާ ޕާޓީއަށް ނުދެއްކޭނެ ކަމަށް ވިދާޅުވެ, އިދިކޮޅު ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ދަނގެތި ދާއިރާގެ މެންބަރު މުހައްމަދު ނާޒިމް (ކާނަލް ނާޒިމް) އަށް ވަރަށް ބޮޑަށް ފާޑު ވިދާޅުވެއްޖެ އެވެ.\nއުތުރު ތިލަފަޅުގައި އިންޑިއާ ސިފައިންނަށް ތިބެވޭ ގޮތަށް އިންޑިއާ އާއި މި ސަރުކާރާ ދެމެދު ވެފައިވާ ކަމަށް ބުނާ އެއްބަސްވުމުގެ ޑްރާފްޓް ކޮޕީއެއް ވަނީ މީގެ ކުރިން ލީކްކޮށްލާފައެވެ.\nލީކު ކޮށްލާފައިވާ އެބަސް ވުމުގައި ވަަރަށް ގިނަ ބަޔަކު ކަންބޮޑުވާ ކަންތައްތަކެއް ހުރިކަން ފާހަކަ ކުރެވެއެވެ.\nޕީޕީއެމާ އަލަށް ގުޅުނު މީހުންގެ ފޯމްތައް ހަވާލު ކުރުމަށް ރޭ ބޭއްވި ޖަލްސާގައި އަދުރޭ ވަނީ ކާނަލް ނާޒިމްގެ ނަންފުޅު ބޭނުން ނުކުރައްވައި އޭނާއަށް ވަރަށް ބޮޑަށް ފާޑު ވިދާޅުވެ ވާހަކަ ދައްކަވާފައެވެ.\nއަދުރޭ ވިދާޅުވީ އުތުރު ތިލަފަޅު އެއްބަސްވުން ހެދިއިރު އެކަމާ ދެކޮޅަށް އަޑުއުފުލަން ސަރުކާރު ކޯލިޝަނުގައި ހިމެނޭ އެއްވެސް ޕާޓީއަކަށް ނުކެރުނު ކަމަށެވެ.\n"ކޮބައިތޯ އުތުރު ތިލަފަޅު ވިއްކާލިއިރު ނުވަތަ އެތަނުގެ އެއްބަސްވުން ހެދިއިރު އެކަމާ ދެކޮޅަށް އަޑު އުފުލީ ކޮންބައެއްތޯ؟ އެމްއާރުއެމް އުފުއްލެވި ތޯ؟ ޖުމްހޫރީ ޕާޓީ އުފުއްލެވިތޯ؟ އަދާލަތު ޕާޓީ އުފުއްލެވިތޯ؟ އަލަށް އުފައްދާ ޕާޓީގެ ބޭފުޅުން އެ ވާހަކަ ދެއްކެވި ތޯ؟ ކިހިނެއްތޯ ދައްކަވާނީ. މި ހުރިހާ ވާހަކައެއް އިސްވެ ދެއްކުމުގެ މޭސްތިރިޔާ މިއަދު އާ ޕާޓީއެއް ހައްދަވަން އެ އުޅުއްވަނީ،" އަދުރޭ ވިދާޅުވި އެވެ.\nމޯލްޑިވްސް ނެޝަނަލް ޕާޓީ (އެމްއެންޕީ) އުފެއްދުމުގައި އިސްކޮށް ހަރަކާތްތެރިވެވަޑައިގަންނަވާ ކާނަލް ނާޒިމް ---ސަން ފޮޓޯ/ ފަޔާޒު މޫސާ\nއަދުރޭ ވިދާޅުވީ މިފަދަ ވާހަކަތައް ދައްކަނީ ވަކި ބަޔަކު އަލަށް ސިޔާސީ ޕާޓީއެއް ހަދާތީ އެކަމާ ކަންބޮޑުވެގެން ނޫން ކަމަށެވެ.\nއޭނާ ވިދާޅުވީ އަމިއްލަ ހަކަތާގައި ނުކުމެ ސިޔާސީ މަސައްކަތް ކުރާނެ ހިތްވަރު ނެތް ނަމަ އެންމެ ރަނގަޅު ވާނީ އެކަހަލަ ކަންތަކާ ނޫޅުން ކަމަށެވެ.\n"ތިމާ މެންގެ އަމިއްލަ ސްޓްރެންތުގަ ނުކުމެ މަސައްކަތް ތަކެއް ކުރެވޭނެ ހަކަތަ ނެތިއްޔާ އެފަދަ މާޒީއެއް ތިމަންނަ މެންގެ ނެތިއްޔާ ރަނގަޅު ވާނީ އެކަހަލަ ކަންތަކާ ނޫޅުނުނިއްޔާ،" އަދުރޭ ވިދާޅުވިއެވެ.\nއަދުރޭ ވިދާޅުވީ ގައުމަށް ހިދުމަތެއް ކޮށްދޭން ބަޔަކު ނުކުތުމަކީ މައްސަލައެއް ނޫން ކަމަށެވެ. ނަމަވެސް ބަލަން ޖެހޭ ކަމަކީ ހިދުމަތް ކުރަން ނުކުތް މީހުންގެ ފަލްސަފާ އަކީ ކޮބައިތޯ ކަމަށް އޭނާ ވިދާޅުވިއެވެ.\nކާނަލް ނާޒިމަށް އިޝާރާތް ކުރައްވާ އަދުރޭ ވިދާޅުވީ މިސަރުކާރުން ކޮވިޑްގެ ކަންކަން ބެލެހެއްޓީ ވަރަށް ފުރިހަމައަށް ކަމުގައި ބޭފުޅަކު ވިދާޅުވުން، އެމީހެއްގެ ސިޔާސީ ވިސްނުމާއި ތަޖުރިބާ ހުރި މިންވަރު ރައްޔިތުންނަށް ސާފު ވެއްޖެ ކަމަށެވެ.\nއެމްއާރްއެމްގެ މަގާމުތަކަށް ކުރިމަތިލާން އިތުރު ވަގުތު ދީފި


Karantu mahsala hahlukuran2dhuvas nagaane: Shareef\nކަރަންޓު މައްސަލަ ހައްލުކުރަން ދެ ދުވަސް ނަގާނެ: ޝަރީފް\nކަރަންޓު ކެނޑުމަށް މެދުވެރި ކަމަށް ބުނާ ކޭބަލްގެ ސާމްޕަލް ކޭބަލެއް ސްޓެލްކޯގެ އެމްޑީ ޝަރީފް މިއަދު ނޫސްވެރިންނަށް ދައްކާލަނީ\nމާލެއިން ކަރަންޓް ދިއުމަށް ދިމާވި މައްސަލަ މުޅިން ހައްލުކުރުމަށް ދެ ދުވަސްވަރު ނަގާނެ ކަމަށް ސްޓެލްކޯ އިން ބުނެފި އެވެ.\nރޭ ފަތިހުން މުޅި މާލެއިން ކަރަންޓް ކަނޑައިގެން ދިއުމަށްފަހު މުޅި މާލެއަށް އަލުން ކަރަންޓުގެ ހިދުމަތް ލިބުނީ މިއަދު ހެނދުނު 10:00 ޖަހަން އުޅެނިކޮށެވެ.\nނޫސްވެރިންނަށް މިއަދު މައުލޫމާތު ދެއްވަމުން ސްޓެލްކޯގެ މެނޭޖިން ޑިރެކްޓަރު އަހްމަދު ޝަރީފް ވިދާޅުވީ މައްސަލަ ޖެހުނު ކޭބަލް ދެނެގަނެވިފައިވާ ކަމަށެވެ. ކޭބަލް ބަދަލުކުރަންޖެހޭތީ ގާކޮށި ކައިރީގައި ހުރި ސަބް ސްޓޭޝަނަކާ ހަމައަށް އިތުރު ކޭބަލެއް އަޅައިގެން ނޫނީ މައްސަލަ ހައްލު ނުކުރެވޭނެ ކަމުގައިވެސް ވިދާޅުވި އެވެ.\n"އެ މަސައްކަތް ފެށުމަށްޓަކައި އެކަމުގެ މަޝްވަރާތައް މާލެ ސިޓީ ކައުންސިލާއެކު ކުރަމުން އެބަދޭ،" ޝަރީފް ވިދާޅުވި އެވެ.\nއޭނާ ވިދާޅުވީ ކޭބަލަށް ގެއްލުން ލިބިފައިވަނީ މަގު ކޮނުމުގެ ތެރޭގައި ކަމަށް މިހާތަނަށް ބެލިބެލުމުން ލަފާ ކުރެވޭ ކަމަށެވެ. އެހެންވެ ކޭބަލް ބަދަލުކޮށް މައްސަލަ ހައްލުކުރަން ދެ ދުވަސް ހޭދަވާނެ ކަމަށް ބެލެވޭ ކަމަށްވެސް ވިދާޅުވި އެވެ.\n"މީގެއިން ކޮންމެވެސް އެއް ކޭބަލަކުން މަސައްކަތް ކުރުމުގެ ތެރޭގައި ލިބިފައި ހުރި ގެއްލުމެއްގެ ސަބަބުން ދުވަސްތަކަކަށްފަހުގައި ބިމަށް އާތުފޯލްޓެއްގެ ގޮތުގައި އެ އައިސްފައި މިއިންނަނީ. އެ އާތު ފޯލްޓުގެ ސަބަބުން އަސްލުގައި ކަރަންޓް އެ ދިޔައީ،" ޝަރީފް ވިދާޅުވި އެވެ.\nސްޓެލްކޯ އިން މިއަދު ހެނދުނު މީޑިއާތަކަށް އެންމެ ފުރަތަމަ މައުލޫމާތު ދިން ގޮތުގައި މާލެއިން ކަރަންޓު ކެނޑުނީ ކަރަންޓުގެ ހިދުމަތް ދިނުމަށް ބޭނުންކުރާ 16 ފީޑަރުގެ ތެރެއިން އަށްވަނަ ފީޑަރުން ސްވިޗް ގިއަރަކަށް ދިމާވި މައްސަލަ އަކާ ގުޅިގެންނެވެ. އެހެންވެ ވަގުތީގޮތުން ހިދުމަތް ދެނީ އެހެން ފީޑަރުތައް މެދުވެރިކޮށެވެ.\nސްޓެލްކޯ އަހުމަދު ޝަރީފް އާދަމް\nމުންނާރާ ފެންވަޅުތައް ރީތި ކުރުމުގެ މަސައްކަތް ފަށައިފި\nސްޓެލްކޯ ޓަވަރުތަކަށް ކަރަންޓް ލާން ފަށައިފި\nޓަވަރުތަކަށް ސްޓެލްކޯގެ ހަރަދުގައި ކަރަންޓު ލަނީ


Mahloof ge mamma aai bappa ge kaivennah 40, Hadhiyaa lava akun! | Mihaaru\nމަހްލޫފް (މ) އޭނާގެ މަންމަ ހަދީޖާ އާއި ބައްޕަ ހައްސާންއާ އެކުގައި ފޮޓޯއަކަށް ހުއްޓިގެން.\nމަހްލޫފްގެ މަންމަ އާއި ބައްޕަގެ ކައިވެންޏަށް 40 އަހަރު، ހަދިޔާ ލަވައަކުން!\n16 ނޮވެމްބަރ 2019 - 20:09 16 comments\n"މަންމާއޭ ތިއީ ރޫހަކީ، ބައްޕާއޭ ތިއީ ޒިންދަގީ"، މިއީ ޔޫތު މިނިސްޓަރު އަހުމަދު މަހްލޫފްގެ މަންމަ ޚަދީޖާ އާއި ބައްޕަ މުހައްމަދު ހައްސާންގެ ކައިވެންޏަށް 40 އަހަރު ފުރުމުގެ މުނާސަބަތުގައި މަހްލޫފް ވަރަށް އަސަރާ އެކު ވިދާޅުވި ލަވައިގެ ފުރަތަމަ އަދި ފަހު ކަޑި އެވެ.\nމަހްލޫފް ވިދާޅުވީ، އެއީ ދިވެހިންގެ ތެރޭގައި މަގުބޫލު ކަން ހޯދި ހިންދީ ލަވަ "ތެރެ މުޖުސެ ހެ ޕެހެލޭ" ގެ ކޮޕީއެއް ކަމަށެވެ. މަހްލޫފް ވިދާޅުވި ލަވައިގެ ޅެން ހަދާފައި ވަނީ އައިޝަތު ހުސައިން މަނިކެވެ.\nމަހްލޫފްގެ އަޑުން ވިދާޅުވި ލަވަ.\nމިދިޔަ ބުރާސްފަތި ދުވަހަކީ ހައްސާން 58، އާއި ޚަދީޖާ 59، ގެ ކައިވެންޏަށް 40 އަހަރު ފުރުނު ދުވެހެވެ. އެ ދުވަސް ފާހަގަ ކުރީ އާއިލާގެ މެމްބަރުންނާއި ބައެއް ރައްޓެހިންނާ އެކު، މާބުލް ހޮޓެލްގަ އެވެ. އެ ކުޑަ ހަފްލާގައި މަހްލޫފް ވިދާޅުވި ލަވަ އިން މައިންބަފައިންނަށް އޮތް ލޯތްބާއި ގަދަރު ހާމަކުރެއްވި އެވެ.\nމަހްލޫފް ވިދާޅުވި ލަވަ އާންމުންނަށް އިވިގެން ދިޔައީ އޭނާގެ ފޭސްބުކްގައި މިއަދު ހާމަ ކުރެއްވުމުންނެވެ. އެ ލަވަ ވިދާޅުވި ގޮތް ހިތްގައިމު ކަމުން އެތައް ބައެއްގެ ތައުރީފް މަހްލޫފަށް ލިބުނެވެ.\nއެ ލަވައިގައި މަހްލޫފް ވިދާޅުވެފައި ވަނީ މައިންބަފައިންގެ ހިޔާވަހިކަމުގެ ތެރޭގައި ވުމަކީ "އެތައް ހާސް ފަށްފަށުން ޝުކުރު" އަދާކުރާ ކަމެއް ކަމަށެވެ. މައިންބަފައިން މަހްލޫފަށް ދިން ކުލުނާއި ލޯބި ފާހަގަ ކުރައްވައި އޭނާ ވަނީ އަބަދުވެސް އެކުގައިވާން އުންމީދު ކުރާ ކަމަށް ވިދާޅުވެފަ އެވެ.\nމި ލަވަ އަށް ތައުރީފް ކުރި ބައެއް މީހުން ބުނީ މަހްލޫފް ލަވަ ވިދާޅުވީ ހިތުގެ އެންމެ އަޑިން ކަމަށާއި ލަވަ ވަރަށް ފުރިހަމަ ކަމަށެވެ. އަދި ގިނަ ބަޔަކު މަހްލޫފްގެ ބައްޕަ އާއި މަންމަ އަށް ހެޔޮ ދުއާ ކުރި އެވެ.\nހަދީޖާ އާއި ހައްސާނުގެ ކައިވެންޏަށް ދެ ކުދިން ލިބިފައިވާ އިރު، އެންމެ ދޮށީ މަހްލޫފެވެ.\nމަހްލޫފަކީ އަބަދުވެސް ލަވަ ވިދާޅުވުމަށް ޝައުގުވެރިކަން ހުންނަވާ ބޭފުޅެކެވެ. އޭނާ ވަނީ "ނަޒާރާ ބޭންޑް" އިން މީގެ ކުރިން ދިން ބައެއް ޝޯތަކުގައި ބައިވެރިވެވަޑައިގެން ލަވަ ވިދާޅުވެފަ އެވެ.\nމަޝްހޫރު ހިންދީ ލަވަ "ތެރެ މުޖުސެ ހެ ޕެހެލޭ".\nމީގެ އިތުރުން، މަހްލޫފް ވިދާޅުވި "އެދިގެން މިރޭ ދާނަމޭ"، "ދާނަމޭ، ދާނަމޭ"، "ވޭނޭ ބާރޭ މިއީ" ފަދަ ލަވަތަކަކީ އާންމުންގެ ތެރޭގައި މިހާރު ވެސް ހިނގާ މަޝްހޫރު ލަވަތަކެކެވެ.\nމަހްލޫފް ދާދި ފަހުން ވަނީ ލަވަ ކިޔުންތެރިޔާ ލައިޝާ ޖުނައިދާ އެކީގައި ވެސް ލަވައެއް ވިދާޅުވެފަ އެވެ.\nއިތުރު ލިޔުންތައް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު ޔޫތު މިނިސްޓަރު


vnews - Pilotun thamreenu kurumuge program eh TMA in fashanee\nޕައިލެޓުން ތަމްރީން ކުރުމުގެ ޕްރޮގްރާމެއް ޓީއެމްއޭއިން ފަށައިފި\nޓީއެމްެއޭގެ ބޯޓެއް: ޕައިލެޓުން ތަމްރީނު ކުރުމުގެ ޕްރޮގްރާމެއް ވަނީ އިފްތިތާހުކޮށްފައި -- ވީފައިލް ފޮޓޯ\nޓްރާންސް މޯލްޑިވިއަން އެއާވޭސް (ޓީއެމްއޭ) އިން ދިވެހިންނަށް ހާއްސަކޮށްގެން ސީޕްލޭން ޕައިލަޓުން ތަމްރީން ކުރުމުގެ ޕްރޮގްރާމެއް ތައާރަޕްކޮށްފި އެވެ.\nޓީއެމްއޭގެ ޔޫތް ޑިވެލޮޕްމަންޓް ޕްރޮގްރާމް، "ޒުވާނާ" ގެ ދަށުން ހިންގާ ޕްރޮގްރާމް ގައި، ފަސް ފަރާތަކަށް ހިލޭ ޕައިލަޓް ކޯސް ހެދުމަށް އޯގަސްޓް 20 ވަނަ ދުވަހު ކެނެޑާއަށް ފުރުމަށް ހަމަޖެހިފައިވެއެވެ.\nޓީއެމްއޭ އިން ނެރެފައިވާ ބަޔާނެއްގައި ބުނަނީ މި ފުރުސަތު ހުޅުވާލެވިފައިވަނީ އުމުރުން 20 އަހަރާއި 30 އަހަރާއި ދެމެދުގެ ޒުވާނުންނަށް ކަމަށެވެ. އަދި ފުރުސަތަށް އެދި ކުރިމަތިލާ ފަރާތްތަކުން އޭލެވެލް ތިން މާއްދާއިން ތިން ސީ ފާހާއި، އޭއޭއެންއައި އެސޯސިއޭޓް އިންގްލިޝް އިން ފާސްވެފައިވުމާއި އަދި ކްލާސް އެކެއްގެ މެޑިކަލް ފާހެއް އޮންނަވާނެ ކަމަށެވެ.\nއެ ފުރުސަތައް އެދޭ ފަރާތްތަކުން، އެޕްލިކޭޝަން ހުށައެޅުމުގެ އެންމެ ފަހު ތާރީހަކީ 20 ޖޫން އެވެ. މި ފުރުސަތުގައި ތަމްރީނުވާ ފަރާތްތަކަށް ޓީއެމްއޭ އިން ވަޒީފާ ހަމަޖައްސައިދޭނޭ ކަމަށް ވެސް ޓީއެމްއޭ އިން މައުލޫމާތު ދެއެވެ.\nޓީއެމްއޭގެ މެނޭޖާ ފޯ ޕަބްލިކް ރިލޭޝަންސް އެންޑް މާކެޓިން، އިބްރާހިމް ޝިފާން ވިދާޅުވީ ޓީއެމްއޭ އިން އަބަދުވެސް ޒުވާނުންނަށް ވަޒީފާގެ ފުރުސަތު ފަހިކޮށްދިނުމަކީ މުހިއްމު ކަމެއް ކަމަށް ދެކޭ ކަމަށާއި، ޕައިލަޓަކަށް ވުމަކީ ގިނަ ދިވެހިންގެ ހުވަފެނެއްކަމަށް ވިދާޅުވިއެވެ.\n"މި ޓްރެއިނިންގ އަކީ ހަރަދު ބޮޑު ޓްރެއިނިންގ އަކަށް ވާތީ، ޓީއެމްއޭ އިން ނިންމީ ޓްރެއިނިންގ އާއެކީ ވަޒީފާގެ ފުރުސަތު ފަހިކޮށްދިނުމަށް،" ޝިފާން ވިދާޅުވިއެވެ. ޝިފާން އިތުރަށް ވިދާޅުވީ މިއީ ޓީއެމްއޭ އިން މުޖްތަމައަށް ފައިދާ ކުރަނިވި މަސައްކަތްތައް ފުޅާ ކުރުމަށާއި، ޒުވާނުންގެ ހުނަރު އާލާކުރުމުގެ ގޮތުން ކުރިއަށް ގެންދާ މަޝްރޫއުގެ ތެރެއިން އެއް މަޝްރޫއެކެވެ.\nމި ފުރުސަތު ލިބޭ ފަސް ފަރާތް ނެގޭނީ، ޓީއެމްއޭ އިން އެޕްޓިޓިއުޑް ޓެެސްޓަކާއި، ކޮމްޕީޓެންސީ ބޭސްޑް އިންޓަވިއުއަކުން ފާސްވުމުންނެވެ. މި އިންޓަވިއުގައި އޭވިއޭޝަން އަދި މެކޭނިކްސްގެ ދާއިރާއަށް ޝައުގުވެރިކަމާއި، ޓީމްވޯކް އަދި ކުއްލި ހާލަތުގައި ހަރަކާތްތެރިވާ ގޮތަށް ބަލާ ފަސް ފަރާތެއް ނެގޭނެއެވެ.\nމި ފުރުސަތުގައި ކުރިމަތިލާ ފަރާތްތަކުގެ ތެރެއިން، ތަމްރީނުގެ ފުރުސަތު ލިބިފައިވާ ފަރާތްތައް ޓީއެމްއޭ އިން ޖުލައި 20 ގައި އިއުލާން ކުރުމަށް ހަމަޖެހިފައި ވެއެވެ. އެޕްލިކޭޝަން ފޯމް، ޓީއެމްއޭގެ ވެބްސައިޓް އިން ފުރާލުމުގެ އިތުރަށް ޓީއެމްއޭ އަށް ވެސް ފޮނުވޭނެއެވެ.


Fathuruveriyaa Furi Massalaige Jinaaee Thahugeegeh Hingan Amuru Kohfi – Iru\nފަތުރުވެރިޔާ ފުރި މައްސަލައިގެ ޖިނާއީ ތަހުގީގެއް ހިންގަން އަމުރުކޮށްފި\nކޯވިޑް-19ގެ އަލާމާތްތައް ހުއްޓައި ފަތުރުވެރިޔަކު ކަމާބެހޭ އިދާރާތަކަށް ނޭގި ރާއްޖެއިން ބޭރަށް ފުރައިގެން ދިޔަ މައްސަލައިގައި ޝާމިލްވާ ފަރާތްތަކާމެދު ޖިނާއީ ތަޙްޤީޤެއް ހިންގުމަށް ޕްރޮސިކިއުޓަރ ޖެނެރަލް ފުލުހުންގެ މައްޗަށް އަމުރު ކޮށްފިއެވެ.\nކޯވިޑް-19 ރާއްޖެއަށް ފެތުރެން ދިމާވި އިޓަލީ ފަތުރުވެރިޔާ މާލެ އައިސް ދެ ސަރަހައްދަކަށް ގޮސްފައިވާކަން އެނގިފައިވާކަމަށް ނޭޝަނަލް އެމަޖެންސީ އޮޕަރޭޝަން ސެންޓަރުން ވަނީ ވިދާޅުވެފައެވެ. ކުރެއްދޫ ރިސޯޓުން ައި އެ ފަތުރުވެރިޔާ ކަމާބެހޭ މުއައްސަސާތަކަށް ނޭނގި ރާއްޖެއިން ފުރައިގެން ގޮސްފައިވާތީ، އެކަމުގައި އިހުމާލުވެފައިވާ ފަރާތްތަކާމެދު އަޅަންޖެހޭ ފިޔަވަޅުތައް އަޅާނެކަން ސަރުކާރުންވެސް ވަނީ ވިދާޅުވެފައެވެ.\nއިޓަލީގެ އެ ފަތުރުވެރިޔާ ހުން އައިސް ކޯވިޑް-19ގެ އަލާމަތްތައް ފެނުމުން އެ ރިސޯޓްގެ ޑޮކްޓަރަށް ދައްކާފައިވާކަން ކޮންޓެކްޓް ޓްރޭސިންގް އިން ވަނީ ހާމަވެފައެވެ. އަދި އޭނާ އެނބުރި ޤައުމަށް ދާން އައިސް މާލޭގެ މާގިރި ހޮޓަލަށާއި ޔުނިވަރސަލްގެ އޮފީހަށް އައިސްފައިވާކަން ހާމަވެފައިވާކަމަށް ނޭޝަނަލް އެމަޖެންސީ އޮޕަރޭޝަން ސެންޓަރުން ވަނީ ވިދާޅުވެފައެވެ.\nއެކަމާ ގުޅިގެން އެ ހޮޓަލްގައި މަސައްކަތް ކުރާ 15 މީހަކު ސެލްފް އައިސޮލޭޝަންއަށް ދާން އަންގާފައިވާ ކަމަށާއި ނަމަވެސް އޭގެއިން އެއްވެސް މީހެއްގެ ގައިން މި ބައްޔަށް ޝައްކު ކުރެވޭ ފަދަ އަލާމާތެއް މިހާތަނަށް ފެނިފައިނުވާ ކަމަށް ސަރުކާރުން ބުނެއެވެ. ނަމަވެސް މާލޭގައި ހުންނަ ޔުނިވާސަލްގެ ޓިކެޓިން އޮފީހަކަށް ވެސް އޭނާ ދިޔަ ކަމަށްވެސް ސަރުކާރުން ބުނެއެވެ. އެއާއެކު އެތަނުގައި މަސައްކަތް ކުރާ މުވައްޒަފަކު ވަނީ ބައްޔަށް ޝައްކު ކުރެވިގެން ފަރުކޮޅުފުށީގައި ގާއިމުކޮށްފައިވާ ކަރަންޓީނު ފެސިލިޓީއަށް ގެންގޮސްފައެވެ.


1439 ވަނަ އަހަރުގެ ފިޠުރު ޒަކާތް ބަލައިގަތުމާބެހޭ\nމި އިޢުލާންވަނީ 16 މޭ 2018 1701 ގައި ބާތިލް ކުރެވިފައެވެ.\n1439 ވަނަ އަހަރުގެފިޠުރު ޒަކާތްބަލައިގަތުމާބެހޭ\nއެހެން އަހަރުތަކެކޭ އެއްފަދައިން މި އަހަރު (1439ހ.) ވެސް މާލެއާއި އަތޮޅުތެރޭގައި ފިޠުރު ޒަކާތް ބަލައިގަތުމުގެ އިންތިޒާމުތައް ވަނީ ހަމަޖެހިފައެވެ. ރަށްރަށުގައި ޒަކާތް ބަލައިގަންނާނީ އެރަށެއްގެ ރަށު ކައުންސިލް އިދާރާއިންނެވެ. މާލެސިޓީގައި ޒަކާތް ބަލައިގަތުމަށް ހަމަޖެހިފައިވާ ތަންތަނާއި ގަޑިތައް ތިރީގައި އެވަނީއެވެ.\nރަށްރަށުގައި ޒަކާތް ބަލައިގަންނާނީ އެރަށެއްގެ ރަށު ކައުންސިލް އިދާރާއިންނެވެ. މާލެސިޓީގައި ޒަކާތް ބަލައިގަތުމަށް ހަމަޖެހިފައިވާ ތަންތަނާއި ގަޑިތައް ތިރީގައި އެވަނީއެވެ.\nމިނިސްޓްރީ އޮފް އިސްލާމިކް އެފެއާޒް ( އިސްލާމީ މަރުކަޒު)\n- 05 ރަމަޟާން 1439 (20 މެއި 2018) ވާ (އާދީއްތަ) ދުވަހުން ފެށިގެން 29 ރަމަޟާން 1439 (13 ޖޫން 2018) ވާ ބުދަ ދުވަހުގެ ނިޔަލަށް\n- ހެނދުނު 10:30 އިން މެންދުރު 13:00 އަށް.\nހުޅުމާލެ، ކޮމިއުނިޓީ ސެންޓަރ ( 03 ވަނަ ފަންގިފިލާ)\n- 05 ރަމަޟާން 1439 (20 މެއި 2018) ވާ (އާދީއްތަ) ދުވަހުން ފެށިގެން 26 ރަމަޟާން 1439 (10 ޖޫން 2018) ވާ އާދީއްތަ ދުވަހުގެ ނިޔަލަށް.\n- ހެނދުނު 10:30 – މެންދުރު 13:00 އަށް.\nވިލިމާލެ، މިނިސްޓްރީ އޮފް ހައުސިންގ އެންޑް އިންފްރާ ސްޓްރަކްޗަރގެ ވިލިމާލެ ޔުނިޓު\nއަދި މީގެ އިތުރުން، އެސް.އެމް.އެސް މެދުވެރިކޮށް ދިރާގު އަދި އޫރިދޫއިން ފިޠުރުޒަކާތް ބަލައިގަންނާނެއެވެ. އަދި، އިސްލާމިކް ބޭންކާއި، ބޭންކް އޮފް މޯލްޑިވްސް މެދުވެރިކޮށް ވެސް ޒަކާތް ދެއްކޭނެ އިންތިޒާމު ވަނީ ހަމަޖެހިފައެވެ.\nފިޠުރު ޒަކާތުގެ މިންވަރަކީ މީހަކަށް 2.4 ކިލޯ ހަނޑުލުގެ މިންވަރެވެ. ޒަކާތް ނެރެންވާނީ އެބަޔަކު އަހަރުތެރޭގައި ޢާއްމުކޮށް ކައިއުޅުނު ހަނޑުލުގެ ބާވަތަކުން 2.4 ކިލޯ ހަނޑުލުގެ އަގަށްވާ މިންވަރެވެ. މާލެސިޓީގައި ފިޠުރު ޒަކާތް ބަލައިގަތުމަށް ހަމަޖެހިފައިވާ އަގުތައް ތިރީގައި އެވަނީއެވެ.\nމާލޭ ސިޓީގައި ދިރިއުޅޭ މީހުން ޒަކާތްދައްކާނީ:\nއާދައިގެ ހަނޑުލުންނަމަ މީހަކަށް -/13 ރ (ތޭރަ ރުފިޔާ)\nތައިލެންޑު ހަނޑުލުންނަމަ މީހަކަށް -/43 ރ (ސާޅީސް ތިންރުފިޔާ)\nބާސްމަތީ ހަނޑުލުންނަމަ މީހަކަށް -/81 ރ (އަށްޑިހަ އެއްރުފިޔާ)


Fauziyyaa aai Mariyam Rasheedha India gai jalallun: CBI ge team eh Raajje annanee | Mihaaru\nޚަބަރު / ސީބީއައި-އިންޑިއާ\nފައުޒިއްޔާ އާއި މަރިޔަމް ރަޝީދާ އިންޑިއާގައި ޖަލަށްލުން: ސީބީއައިގެ ޓީމެއް ރާއްޖެ އަންނަނީ\nފައުޒިއްޔާ: އޭނާ އާއި އިތުރު ދިވެއްސަކު އިންޑިއާގައި ޖަލަށްލި މައްސަލާގެ ތަހުގީގަށް އެ ގައުމުގެ ސީބީއައިގެ ޓީމެއް ރާއްޖެ އަންނަން ވަނީ ނިންމާފައި\n22 ސެޕްޓެމްބަރ 2021 - 12:41\nދިވެހިި ފިލްމީތަރި ފައުޒިއްޔާ ހަސަނާއި އިތުރު ދިިވެއްސެއް ކަމަށްވާ މަރިޔަމް ރަޝީދާ އިންޑިއާގައި ޖާސޫސް ކުރުމުގެ ތުހުމަތުކޮށް، ނުހައްގުން ޖަލަށްލި މައްސަލައިގެ ތަހުގީގަށް އިންޑިއާގެ ސެންޓްރަލް ބިއުރޯ އޮފް އިންވެސްޓިގޭޝަން (ސީބީއައި) ގެ ޓީމެއް ރާއްޖެ އަންނަން ނިންމައިފި އެވެ.\nފައުޒިއްޔާ އާއި އޭނާގެ އެކުވެރިޔާ މަރިޔަމް ރަޝީދާ އާއި އިންޑިއަން ސްޕޭސް އެންޑް ރިސާޗް އޮގަނައިޒޭޝަން (އިސްރޯ) ގެ ސައިންސްވެރިއެއް ކަމަށްވާ ނަމްބީ ނާރާޔަނަން 1994 ވަނަ އަހަރު އިންޑިއާގެ ކެރަލާ ސްޓޭޓްގައި ހައްޔަރުކުރީ އިސްރޯގެ ސިއްރުތަކެއް ދިވެހި ސަރުކާރު މެދުވެރިކޮށް ޕާކިސްތާނަށް ފޯރުކޮށްދޭން އުޅުނު ކަމަށް ތުހުމަތުކޮށެވެ.\nއެކަމަކު ދެ އަހަރު ފަހުން އެ ގައުމުގެ ތަހުގީގީ މައި އިދާރާ ކަމަށްވާ ސީބީއައި އިން ކުރި ތަހުގީގުން އެނގުނީ އެއީ ކެރަލާ ފުލުހުން އަމިއްލައަށް އުފައްދަން އުޅުނު މައްސަލައެއް ކަމަށެވެ. އެހެންވެ، އެ މީހުން ދޫކޮށްލި އެވެ. އަދި ކެރަލާ ސްޓޭޓްގެ ފުލުހުން އަމަލުކުރި ގޮތް ބެލުމަށް އިންޑިއާގެ ސުޕްރީމް ކޯޓުން ސީބީއައިއަށް މި އަހަރު އެންގުމުން ކެރަލާގެ އޭރުގެ ފުލުހުންގެ ވެރިންގެ މައްޗަށް ސީބީއައި އިން މިހާރު ގެންދަނީ ތަހުގީގު ހިންގަމުންނެވެ.\nސީބީއައިިގެ އޮފިޝަލުންނާ ހަވާލާދީ އިންޑިއާގެ ނޫސްތަކުގައިވާ ގޮތުން ސީބީއައި އިން ރާއްޖެ އަންނަނީ އެ މައްސަލައިގައި އަނިޔާ ލިބުނު މަރިޔަމް ރަޝީދާގެ ބަޔާން ނެގުމަށެވެ. އަދި މިހާރު ސްރީލަންކާގައި ދިރިއުޅޭ ފައުޒިއްޔާގެ ބަޔާން ނެގުމަށް ސީބީއައި އިން މަސައްކަތް ކުރާ ކަމަށް ވެސް އިންޑިއާގެ ނޫސްތަކުގައިވެ އެވެ.\nއެ މައްސަލައިގެ ތަހުގީގަށް ސީބީއައިގެ ޓީމެއް ރާއްޖެ އަންނަން ނިންމިއިރު، އެ މައްސަލައިގައި ދެން ހައްޔަރުކުރި ނަބްމީއަށް ބަދަލުގެ ގޮތުގައި ފަސް މިލިއަން އިންޑިއަން ރުޕީސް އެ ގައުމުގެ ސަރުކާރުން ވަނީ ދީފަ އެވެ. އެ ފައިސާ ދިނީ އެ ގައުމުގެ ސުޕްރީމް ކޯޓުން 2018 ވަނަ އަހަރު ކުރި ހުކުމަކާ ގުުޅިގެންނެވެ.\nއިންޑިއާ ސީބީއައި-އިންޑިއާ ރާއްޖެ-އިންޑިއާ\n11 ކޮމެންޓް, 16 ރިއެކްޝަންސް\nއަދިމާ އަވަހެއްނޫންތޯ ތިޔާކަމާ އުޅެން ހީވަނީ ނަމުގަ ފައުޒިއްޔާ މަރިޔަމްރަޝީދާ ބޮޑައްވައްތަރީ އެހެން ކޮންމެވެސް ކަންތައް ގަޑެއްގަ އުޅޭހެން ވެދުންސަލާމް ވައްސަލާމް\nއޭނަ ނެތްތަ ދުނިޔޭގަ؟\nބޭއިންސާފުން ކަމެއް ކޮށްފައިވާނަމަ، އަދުލުވެރި ބަދަލެއް ލިބިދޭންވާނެ. ފައުޒިއްޔާ އާއި މަރިޔަމް ރަޝީދާއަށް ވެސް މިކަމުގައި ބަދަލުދޭންޖެހޭ ކަމަށް ގަބޫލުކުރަނީ.\nމީ ހުޅުވާލާ ވަރަށް ނުބައި ދޮރެއް އިންޑިއާއިން ބޭނުންވާއިރަށް މިތަނަށް އައިސް ދިވެހިންގެ ބަޔާން ނަގާ ތަހުޤީގު ކުރަން ހުޅުވާލާ ދޮރެއް ތިކަން ކޮއްގެން ނުވާނެ ކުރިޔަ ދީގެންވެސް ނުވާނެ ތިކަން ކުރަން ޖެހޭނީ ފދިވެހި ފުލުހުންނަށް އެވެސް އެކަމާ ފައުޒިއްޔާ ދެކޮޅު ނުހަދާނަމަ\nކަލޯ، އިންޑިޔާ އޭ ބުނާއިރަށް ރޯމަހެއް ތެޅޭހެން ތެޅިގަތީމަ ފައިބާނީ ހުޅުނބު، ހަމަހޭ ބަހައްޓައިގެން ޚަބަރު ކިޔާލުމުން ނަސޭހަތް ތެރިވާ ްްްން\nތިޔަ އުޅެނީ ފައުޒިއްޔާއަށް ބަދަލެއް ދޭކަށްނޫން. ދިވެހި ދައުލަތުން ތަންގަޑެއް ދަމައިގަންނަން މިސަރުކާރާ ގުޅިގެން ޖަހާނެ މަޅިއެއް ހޯދަން އަންނަނީ. މިޤައުމުގައި ނެތް މިހާރަކު އިންޑިއާއަށް ނުފެންނަ ބިތުފަންގިގަނޑެއްވެސް. ފިނޭންސްގައި. އެމްއެމްއޭގައި. ފުލުހުންގެ ތެރޭގައި. ބޭންކްތަކުގައި، ހުރިހާ ކުންފުނިތަކުގައި އިސްމަޤާމުތަކަށް އިންޑިޔާ މީހުންލަފައިތިބީ. މިސަރުކަރަކީ އިންޑިޔާގެ ސްޓޭޓެއް.\nދެންނެއްތަ އިތުރުކަމެއް އިންޑިއާ ކުދިންގެނެސްގެން ކުރެވޭނެ\nމަރުވެފަވާ ރަޝީދާ ކައްވަޅުން ނަނގަނީބާ؟\nތިޓީމު ރާއްޖެއައިސް އަނެއްކާ މިތަނުން ދާނެބާ؟\nޓީމާ އެއްކޮށް ސަތޭކައެއްހާ ސިފައިން އަންނަ ކަމަށްވަނީ މިތާ ތިބޭ ގޮތަށް ޓީމުގެ ރައްކަލަށް ޓީމު އަނބުރާ ދިއަސް\nފައުޒިއްޔާއަށް ރަނގަޅު ބަދަލެއް ލިބެންޖެހޭނެ.


އުފާ މަސްރޭސް ޑިސެމްބަރުގައި ބާއްވަނީ – Ungoofaaru\nބަނޑޭރިގަނޑު/ޙަބަރު/އުފާ މަސްރޭސް ޑިސެމްބަރުގައި ބާއްވަނީ\nމުނާޒު މުޙައްމަދު 24 ޖޫން 2018\n0 435 މިނެޓެއް ނުވަނިސް ކިޔާލެވޭ\nއުނގޫފާރު ފޯސްޓަރިން އެވެއަރނަސް އެސޯސިއޭޝަން އުފާ އިން ބާއްވަމުން އަންނަ އުފާ މަސްރޭސް ދެން ބާއްވާނީ ޑިސެމްބަރ ގައި ކަމަށް އިއުލާނު ކޮށްފިއެވެ. އުފާ އިން މިކަން އިއުލާނުކޮށްފައިވަނީ “ވެސްޓް ބީޗް އުފާ މަސްރޭސް 1439” އަދި “ފޮލޯމީ އުފާ ރޯދަ ކްއިޒް 1439” ގެ ނަތީޖާ އިއުލާނުކޮށް އިނާމް ދިނުމަށް ބޭއްވި ހަފްލާގައެވެ.\nއުނގޫފާރު ސްޓޭޖް ގައި ހުކުރު ދުވަހުގެރޭ ބޭއްވި ހަފްލާގައި މިކަން އިއުލާނު ކޮށްދެއްވީ އުފާގެ ރައީސް އަލްފާޟިލް އިބްރާހީމް ޒަޔާންއެވެ. އުނގޫފާރު ޑޮޓްކޮމް އަށް މައުލޫމާތު ދެއްވަމުން ޒަޔާން ވިދާޅުވީ މިގޮތަށް މިބަދަލުގެނައީ އުފާގެ މެމްބަރުންގެ މެދުގައި މިކަމަށް ވަރަށް ފުޅާ ދާއިރާއެއްގައި މަޝްވަރާކުރެވިގެން ކަމަށެވެ. އަދި މުބާރާތުގައި މިހާތަނަށް ބައިވެރި ވަމުންއައި ޓީމުތަކާއި މިކަމަށް އެއްބާރުލުންދީ އެހީތެރިކަންދޭ ފަރާތްތަކުން ވެސް ޑިސެމްބަރ ނުވަތަ އިރުވައި މޫސުމުގައި މަސްރޭސް ބޭއްވުމަށް އެދެމުން ދާތީކަމަށެވެ.\nއުފާ މަސްރޭސް ފުރަތަމަ ދެއަހަރު ބާއްވާފައިވަނީ ރޯދަމަހުގެ ތެރޭގައެވެ. ޖެހިގެން އައި ދެއަހަރު މަސްރޭސް ބާއްވާފައިވަނީ ހަރޯދަ ތެރޭގައެވެ.


Viyafaari Kuran Whatsapp Business Maa Salhi ވިޔަފާރި ކުރަން ވަޓްސްއެޕް ބިޒްނަސް ވަރަށް ސަޅި – Huvadhoo News Viyafaari Kuran Whatsapp Business Maa Salhi Huvadhoo News\nވިޔަފާރި ކުރަން ވަޓްސްއެޕް ބިޒްނަސް ވަރަށް ސަޅި\nޒަމާނަށް އަންނަ ބަދަލުތަކާއި އެކު ދިރިއުޅުމުގެ ޒަރޫރީ ބޭނުންތަކަށް ވެސް ޓެކްނޮލޮޖީ ބޭނުންކުރަން ޖެހޭ ހިސާބަށް މިއަދު މިވަނީ އައިސްފައެވެ. އަދި މިފަދަ ބޮޑު ބަލިމަޑުކަމެއްގެ ތެރޭގައި ޓެކްނޮލޮޖީ އާއި ޒަމާނީ ވަސީލަތްތަކުގެ ބޭނުން އިންތިހާ ބޭނުންވިއެވެ.\nމިއަދު ދިވެހިންގެ މެދުގައި އޮންލައިން ވިޔަފާރީ އަކީ ވަރަށް ވެސް އާންމު އެއްޗެކެވެ. އޮންލައިންކޮށް ރާއްޖެއިން ބޭރުން ތަކެތި ގަނެގެން ގޭގެ ދޮރުމައްޗައް ގެނެވެއެވެ. ކަންމަތީ ފިހާރައިގެ ވައިބާ ކޮމިޔުނިޓީ ގްރޫޕުން ޓޮމާޓޯ ދަޅެއްވެސް ގަނެގެން ގެއާއި ހަމަޔަށް ފޯރުކޮށްދޭ ދިނުމަކީވެސް އޮންލައިން ވިޔަފާރިއެކެވެ. ކިތަންމެ ކުޑަ ފިހާރަ އަކަށް މިއަދު ވައިބާ ގްރޫޕެއް އިނދެއެވެ. އެގްރޫޕްގެ ސަބަބުން ވިޔަފާރީގެ އާމްދަނީ އިތުރުވެގެން ދެއެވެ.\nމިފަހަރުވެސް އޮތީ މިފަދަ އުފާވެރި ވާހަކައެކެވެ. ދުނިޔޭގެ2ބިލިއަން މީހުން ބޭނުން ކުރަމުން އަންނަ ވަޓްސްއެޕް އިން “ވަޓްސްއެޕް ބިޒްނަސް” ހުޅުވާލި ވާހަކައަކީ ވިޔަފާރިކުރާ ފަރާތްތަކަށް ޖަވާހިރެއް ފަދަ މަންސަ އަކަށް ވެގެން ދާނެއެވެ. މިހާރު 17 މިލިއަން މީހުން ބޭނުން ކުރަމުން އަންނަ ވަޓްސްއެޕް ބިޒްނަސް އަކީ ވަރަށް ގިނަ ފީޗާރ ތަކެއް އެކުލެވޭ ވިޔަފާރި ކުރާމީހާ އާއީ ކަސްޓަމަރަށްވެސް ބޭނުން ކުރަން ވަރަށް ފަސޭހަ ގޮތަކަށް ފަރުމާ ކުރެވިފައި ހުރި އެޕެކެވެ.\nވަޓްސްއެޕް ބިޒްނަސްގެ ބައެއް ފީޗާރ ތަކަށް ބަލާއިރު އެމީހަކު އެކުރާ ވިޔަފާރީގެ ޕްރޮފައިލް އެއް ކަސްޓަމަރުންނަށް ފެންނަން ހުންނާނެއެވެ. އަދި އެއްފަހަރާ ގިނަ ކަސްޓަމަރުން މެސެޖް ކުރާ އިރު އެކަމަށް ފަސޭހަކަމެއް ގެނައުމުގެ ގޮތުން އޮޓޯ ރިޕްލައި ދެވޭނެއެވެ. މިއީ ހަމަ ގައިމުވެސް ދެފަރާތުގެ ވަގުތުވެސް ސަލާމަތް ވާނެ ކަމެއްކަން ޔަގީނެވެ.\nގަވައިދުން ވިޔަފާރި ކުރާނަމަ، ވިޔަފާރިވެރިޔާ އަށް ކަސްޓަމަރ ގެ ރޭޓިންގ ހަދާ ވަކިން ލޭބަލް ކުރެވެން އިންނަ މި އެޕުން ވިއްކަން ހުންނަ ތަކެތި ނުވަތަ ޚިދުމަތްތަކުގެ ހުރިހާ މައުލޫމާތަކާއި، އަގު ވަރަށް ފަސޭހަ ގޮތަކަށް ފެންނަން ހުރެއެވެ.\nވަޓްސްއެޕަކީ 2009 ވަނަ އަހަރު ވުޖޫދަށް ނެރެވުނު މުއާމަލާތް ކުރާ އެޕްލިކޭޝަނެކެވެ. 2020 ވަނަ އަހަރު މުޅި ދުނިޔެއިން2ވަނައަށް އެންމެ ގިނަ މީހުން ބޭނުންކުރި ކަމުގެ ޝަރަފު ހޯދި ވަޓްސްއެޕް ގެ ބެލެނެވެރިފަރާތަކީ ފޭސްބުކްއެވެ.\nވަޓްސްއެޕް ވިޔަފާރި ޓެކްނޮލޮޖީ


Meehaku 31 faharu covid ah positive vejje\nމީހަކު 31 ފަހަރު ކޮވިޑަށް ޕޮޒިޓިވް ވެއްޖެ\nކޮވިޑް ޓެސްޓުން ކޮވިޑް ވައިރަސް ހަށިގަނޑުގައި ހުރިނަމަ އެނގޭ\nއިންޑިޔާގެ ރާޖަސްތާނުގެ ބާރަތުޕޫރުގައި ދިރިއުޅޭ 32 އަހަރުގެ އަންހެނަކަށް ފާއިތުވީ ފަސް މަސް ދުވަހަކީ އެކަނިވެރި އަދި ހިތްދަތި ދުވަސް ތަކެކެވެ. އަދިވެސް އޭނާއަށް މި ކަންތައްތަކުން ސަލާމަތެއް ނުވެ ވެއެވެ.\nފާއިތުވީ 2020 ވަނަ އަހަރުގެ އޮގަސްޓް 24 ވަނަ ދުވަހު އޭނާ ފުރަތަމަ ފަހަރަށް ކޮވިޑް-19 އަށް ޕޮޒިޓިވް ވެފައި ވެއެވެ. އަދި އޭގެ ފަހުން މި ފާއިތުވީ ދުވަސްތަކުގައި 31 ފަހަރު އޭނާގެ ޓެސްޓްތައް ޕޮޒިޓިވް ކަމަށް ދައްކާފައި ވެއެވެ. އެގޮތުން އާރްޓީ-ޕީސީއާރް ޓެސްޓް 14 ފަހަރު ޕޮޒިޓިވް ވެފައި ވެއެވެ. އަދި އެންޓިޖެން ޓެސްޓް 17 ފަހަރު ޕޮޒިޓިވް ވެފައިވާ ކަމަށް ރިޕޯޓެއްގައި ބުނެފައި ވެއެވެ.\nމި އަހަރުގެ ޖެނުއަރީ7ގައި ވެސް އެ މީހާގެ ޓެސްޓް ޕޮޒިޓިވް ކަމަށް ދެއްކި އެވެ. އަދި ޖެނުއަރީ 10 ގައި ކުރި ޓެސްޓް ވެސް ދެއްކީ ޕޮޒިޓިވް ކަމަށެވެ.\nފުރަތަމަ ފަހަރަށް ޕޮޒިޓިވްވުމުން ކެއާ ހޯމް އެއް ކަމަށްވާ "އަޕްނާ ގަރް" އަށް އެ މީހާ ގެންދިޔައީ ސެޕްޓެމްބަރު އެއް ވަނަ ދުވަހު އެވެ. ސެޕްޓެމްބަރު ހަތަރު ވަނަ ދުވަހު އަލުން ޓެސްޓް ކުރިއިރު ވެސް ދެއްކީ ޕޮޒިޓިވް ކަމަށެވެ.\nއަޕްނާ ގަރްގެ އެޑްމިނިސްޓްރޭޓާ ބުނި ގޮތުގައި އެ އަންހެންމީހާ އަކީ ސިކުނޑީގެ މައްސަލަތަކެއް އުޅޭ މީހެކެވެ. އަދި އިމިއުނޯޑެފިޝިއަންސީ ޑިޒީޒް އެއްވެސް އެމީހާގެ ހުރެ އެވެ. އެމީހާގެ މައިންބަފައިންނާއި ފިރިމީހާ ވެސް މަރުވެފައިވާ ކަމަށާއި އެތަނަށް އެމީހާ ގެންދިޔައީ ބޭބެ އާއި ފަހަރިއެކެވެ.\n"އަޕްނާ ގަރް" ގައި މިހާރު 3،000 އެއްހާ މީހުން އެބަތިއްބެވެ. އެ ހުރިހާ މީހުންނަކީ ވެސް އިންތިހާއަށް ފަގީރު މީހުންނެވެ.\nއެތަނުގައި މި އަންހެންމީހާ ގެންގުޅެން ޖެހިފައި ވަނީ އެހެން މީހުންނާ މުޅިން ވަކިކޮށްގެނެވެ. ކޮވިޑް އިންފެކްޝަން އެމީހާގެ ގައިގައި ހުރި ކަމަށް ޓެސްޓްތަކުން ދައްކާތީ އެވެ.\n"އޭނާ ބަލާނެ އެކަކުވެސް ނެތް. އޭނާ މިތަނަށް ގެނައިއްސުރެ އަހަރެމެން އޭނާ ބަލަހައްޓަނީ މި. އަހަރެމެންގެ އަމިއްލަ ފެސިލިޓީތަކުގައި ބޭސްފަރުވާ ކުރެވޭށާއި ކޮވިޑް ޓެސްޓް ހެދެން ހުރޭ. މިހާތަނަށް ހެދި ޓެސްޓްތަކުގެ ތެރެެއިން އެއް ފަހަރު ނޫނީ ހުރިހާ ފަހަރަކުވެސް ދެއްކީ ޕޮޒިޓިވް ކަމަށް،" އަޕްނާ ގަރްގެ ފައުންޑާ ބްރިޖް މޯހަން ބަރްދްވާޖް ބުންޏެވެ.\nއޭނާ ބުނި ގޮތުގައި އޮކްޓޯބަރު 15 ގައި ހެދި ޓެސްޓުގެ ނަތީޖާ ދެއްކީ ނެގެޓިވް ކޮށެވެ. އަދި އޭގެ ފަހުން އޭނާގެ ކިބައިން ބަލީގެ އެއްވެސް އަލާމާތެއް ނުފެނެ އެވެ. ނަމަވެސް އޭގެ ފަހުން އަނެއްކާވެސް މިހާތަނަށް ކުރި ހުރިހާ ޓެސްޓަކުން ވެސް ދައްކަނީ އޭނާގެ ހަށިގަނޑުގައި އިންފެކްޝަން ހުރި ކަމަށެވެ.\nއެމީހާއަށް ފަރުވާދޭ ޑޮކްޓަރު ބުނި ގޮތުގައި ބަލީގެ އަލާމާތް ނެތަސް އާރްޓީ-ޕީސީއާރް ޓެސްޓުގެ ނަތީޖާ ޕޮޒިޓިވްކޮށް ދައްކަނީ އެމީހާގެ ބަނޑާއި ގޮހޮރުގައި އެކްޓިވްނޫން ކޮރޯނާވައިރަސް ހުރީމަ ކަމަށެވެ. އަދި މިހާރު އޭނާގެ ގައިން އެހެން މީހުންގެ ގަޔަށް ބަލި އެރުމުގެ ފުރުސަތު މާ ބޮޑު ނުވާނެކަމަށް ޑޮކްޓަރު ބުންޏެވެ.


Covid-19: Israel Emmen Moonu Nivaakuran Anngaifi - Vaguthu\nއިސްރާއިލްގެ ހުރިހާ ރައްޔިތުންވެސް ރައްކާތެރި ކަމުގެ ފިޔަވަޅެއްގެ ގޮތުން މި ދުވަސްވަރު މޫނު ނިވާކުރުމަށް އަންގައިފިއެވެ.\nއެޤައުމުގެ އިދާރާތަކުން މިހާރު ރައްޔިތުންނަށް މިކަން އަންގާފައި ވާއިރު، އިސްރާއިލްގެ ހައްދުފަހަނައަޅާފައިވާ ބޮޑުވަޒީރު، ބެންޖަމިން ނަތަންޔާހޫ ވެސް ވަނީ އެޤައުމުގެ އާންމު ތަންތަނުގައި އުޅޭއިރު އެންމެން ވެސް މޫނު ނިވާކޮށްގެން އުޅުމަށް އެދިފައެވެ.\nއިސްރާއިލްގެ ހުރިހާ ރައްޔިތުން އާންމު ތަންތަނުގައި އުޅޭއިރު މޫނު ނިވާކުރަން އަންގާފައި މިވަނީ، ދުނިޔޭގައި މިހާރު ފެތުރެމުންދާ ކޮރޯނާވައިރަސްގެ ނުރައްކާ އިސްރާއިލް އަށް ވެސް ބޮޑުވަމުންދާ ދަނޑިވަޅެއްގައެވެ.\nމިކަމާއި ގުޅޭގޮތުން އިސްރާއިލްގެ ޓީވީ ޗެނަލެއްގައި ވާހަކަ ދައްކަމުން ނަތަންޔާހޫ ބުނެފައި ވަނީ، "އިސްރާއިލްގެ ހުރިހާ ރައްޔިތުންވެސް އާންމު ތަންތަނުގައި މާސްކު އެޅުމަށް" އެދޭ ކަމަށެވެ. އަދި "މާސްކު ނުލިބޭ ހާލަތްތަކުގައި ސްކާފް ފަދަ އެއްޗަކުން ނަމަވެސް" މޫނު ނިވާކުރުމަށް އެދޭ ކަމަށް އޭނާ ބުނެފައި ވެއެވެ.\nނަތަންޔާހޫ ވަނީ މި ދަނޑިވަޅުގައި އާންމުން ތަންތަނަށް އެއްވެ ނޫޅުމަށްވެސް އިސްރާއިލްގެ ރައްޔިތުންނަށް އިލްތިމާސްކޮށްފައެވެ. އަދި ކޮންމެހެން ދާންޖެހޭ ތަންތަނަށް ދާން ފިޔަވައި ބޭރަށް ނުނިކުތުމަށާއި، އާއިލާގެ މީސްމީހުންނާއި ވެސް ކޮންމެހެން ބައްދަލުކުރަން ޖެހިގެން ނޫނީ ބައްދަލުކޮށް ނޫޅުމަށް އޭނާ ވަނީ އެދިފައެވެ.\nފާއިތުވެދިޔަ ދުވަސްތަކުގައި އިސްރާއިލްގައި ކޮވިޑް-19 ފެތުރޭ މިންވަރު އިތުރު ވެފައިވާއިރު، އެންމެ ބޮޑަށް މި ވައިރަސް އެޤައުމުގައި ފެތުރެމުން ދަނީ ކޮވިޑް-19 އާއި ގުޅިގެން އަޅާފައިވާ ފިޔަވަޅުތަކަށް ސަމާލުކަން ނުދީ މީހުން ބޭރުތެރެއަށް ނިކުމެ އުޅޭ ސަރަޙައްދުތަކުގައި ކަމަށް ނޫސްތައް ބުނެއެވެ.\nއިސްރާއިލްގައި ކޮވިޑް-19 ގެ ނުރައްކާ ކުޑަކުރުމަށް އާންމުން މޫނު ނިވާކުރުމަށް އެދިފައިވާއިރު، އެމެރިކާގައި ވެސް މިގޮތަށް ޢަމަލު ކުރުމަށް އެޤައުމުގެ ބައެއް އިދާރާތަކުން ދަނީ އަންގަމުންނެވެ.\nއިސްރާއިލް އިން މިހާތަނަށް ޖުމްލަ 7589 މީހަކު ކޮވިޑް-19 އަށް ފައްސި (ޕޮޒިޓިވް) ވެފައި ވެއެވެ. އޭގެތެރެއިން މިއަދު އެކަނިވެސް އެޤައުމުން ވައިރަސް އަށް ފައްސިވި މީހުންގެ އަދަދު 161 އަށް އަރައެވެ. މިހާތަނަށް މި ވައިރަސް ޖެހިގެން އެޤައުމުން 42 މީހަކު މަރުވެފައިވާއިރު، ވައިރަސް ޖެހުނު މީހުންގެ ތެރެއިން އަދި ބަލިން ރަނގަޅުވީ 427 މީހުންނެވެ. އެޤައުމުގައި މި ވައިރަސް ޖެހިގެން 115 މީހަކަށް ސީރިއަސް ހާލުގައި ފަރުވާދެމުން ދެއެވެ.\nއިސްރާއިލް ހިމެނޭހެން މިހާތަނަށް ދުނިޔޭގެ 205 ޤައުމަކުން ކޮވިޑް-19 ފެނިފައިވެއެވެ. މިދިޔަ އަހަރުގެ ފަހުކޮޅު ދުނިޔެއިން ފެނުނު މި ވައިރަސް އަށް އަދި ފަރުވާއެއް ނުވަތަ ވެކްސިނެއްވެސް ހޯދިފައެއް ނުވެއެވެ. މިއީ މިހާތަނަށް ދުނިޔޭގައި ފެތުރުނު މިފަދަ އެންމެ ނުރައްކާތެރި ވައިރަސް އެވެ. މި ވައިރަސްގެ ނުރައްކަލާއި ގުޅިގެން ދުނިޔޭގެ ސިއްޙަތު ޖަމިއްޔާއިން ވަނީ މުޅި ދުނިޔެއަށް ސިއްޙީ ކުއްލި ނުރައްކަލުގެ ހާލަތު އިއުލާނުކޮށްފައެވެ.\nކޮބާ ރާކަނިމަސް ކެވިއްޖެއެއްނު\nއޭޕްރީލް 4, 2020 14:06\nބުރުގާ އެޅުމަކީ ހައްދުފަހަނަޅައިދިއުންކަމަށް އަޑުހަރުކޮށް ކަރުން ނާރު ނަގާފައި ކޮވި މީހުންނަށްވެސް މިޖެހުނީ ވަހެއް ނުދުވާ، ނުވެސް ފެންނަ އަމިއްލައަށް އެއްވެސް ތަނަކަށް ދިއުމުގެ ބާރެއްވެސް ލިބިފައި ނެތް ކުޑަކުޑަ މަޚުލޫޤެއް ދެކެ ބިރުން ބޮލާއި މޫނާއި ކަދުރާއަށްދާނދެން ކީއްކުރަން މުޅި މީހާވެސް ކޮތަޅަކަށް އެރިގެން އުޅެން. ހިތުހުރި ވަގުތެއްގައި ހިތުހުރި ގޮތަކަށް އިންސާނުންގެ ފުރާނަ ދުއްވާލަމުން ދިޔަ މީހުންނަށް ބޮޑު ބިރުވެރިކަމެއް މިދައްކާލީވެސް ކުޑަކުޑަ ލޮލަށްވެސް ނުފެންނަ މަޚުލޫޤެއް. އަދިވެސް ވިސްނައި ހޭއަރާކަށް ނުވޭބާ!\nއޭޕްރީލް 4, 2020 14:10\nގަދހަ ކަމުން މޫނުނެގުވި މީހުން ނައް ފިލާވަޅެއް\nއޭޕްރީލް 4, 2020 14:13\nއިބަﷲއަށް ސަޖިދަ ޖަހަންވެސް މިމީހުންނަށް މަޖްބޫރުވާނެ ގޮތް މެދުވެރިކޮށްދެއްވާންދޭވެ...އާމީން\nއޭޕްރީލް 4, 2020 19:59\nކަލޭމެންނަށް ވުރެން ކުރިން ސަޖިދަ ޖެހީ އެމީހުން\nއޭޕްރީލް 4, 2020 23:40\nދެން ތި ކާކު؟ ކަލޭމެނެއްވެސް ނޫން، އެމީހުނެއްވެސް ނޫން. ދެން ކޮންބައެއް؟\nއޭޕްރީލް 4, 2020 14:35\nކޮބާ ކަލެއަށް ﷲ ކުޅަދުން ވަންތަ ކަމުގެ ޒައްރެއްގެ މިންވަރަށްވުރެން ވެސް ކުޑަ މިންވަރެއް ފެނުނުކަމަށް އުއްމީދު ކުރަން!\nއޭޕްރީލް 4, 2020 14:39\nއޭޕްރީލް 4, 2020 14:49\nކޮބާ އަދިވެސް މުސްލިމުންނަށް ދުއްތުރާކުރޭ.\nމުސްލިމުން ގެ ހެދުންއެޅުންވެސް ކަމުދިއައީތާ. އަދި ދެންހުރިކަންތައް ތައްވެސް އިސްލާމް ދީނުގެ މާފުރިހަމަވާނެ.\nއޭޕްރީލް 4, 2020 15:32\nކަލޯ ހީވޭ ކަމެއްހެން... ކަލޭމެން ތީ މުސްލިމް އަންހެނުން މޫނުބުރުގާ އެޅާތީވެ ފާޅުގައި އެކަމަށް ދެކޮޅު ހެދި ޔަހޫދީންނޭ؛ މިއަދު ކަލޭ އަނގައިން ތިބުނަނީ އެކަންކުރަން. އަދިވެސް ކަލޭމެންނަށް ނުވިސްނެނީބާ!!\nއޭޕްރީލް 4, 2020 15:34\nމޫނު ބުރުގާ އަޅަން ޖެހުނީދޯ؟ ނަތަންޔާހޫ ފޮތިގަޑު ދަށުން މީހާ ވަކިކުރަން ދަސްވީތަ؟\nއޭޕްރީލް 4, 2020 15:59\nއެންމެ ފަހުން މޫނުބުރުގާ އަޅަން ޖެހުނީ އަދިވެސް މަލާމަތް ކުރެވޭ ތޯބަލާ، ކިތަންމެ ރުޅިއަޔަސްއަޅަން މަޖުބޫރުވީދޯ.\nއޭޕްރީލް 4, 2020 16:04\nހެހެހެހހެހެ. ވަރަށް ސަލާމް\nއޭޕްރީލް 4, 2020 16:12\nކޮމެންޓް ކުރާ ކު ދިންގެ ސަމާލު ކަމަށް!! މިތާ ލިޔުނަސް ނަތަންޔާހޫ އަކަށް ނުފެންނާނެ.\nއޭޕްރީލް 4, 2020 16:25\nމިތާ މިލިޔަނީ އެނަޔަށް ދައްކާކަށްނޫން! އަހަރުމެންގެ އިހްސާސް! އަދި މިބަސްއެނގޭ މުސްލިމުންނާ ދެކޮޅު މީހުންނަށް ދައްކަންވެގެން!\nއޭޕްރީލް 5, 2020 00:54\nދެއްކުންތެރިކަން އެއީ ރަނގަޅު ސިފައެއް ނޫން\nއޭޕްރީލް 4, 2020 16:18\nޢަދިވެސް މޫނުބުރުގާ އަޅާ މުސްލިމް އުޚްތުންނަށް މަލާމަތްކޮށް އުޅެ ، ތިއޮތީ ތާހިރުވެފައެއްނު، އިސްލާމީ އަޚްލާޤަކީ ހުރިހާކަމަކުން ރައްކާތެރި އަޚްލާގެއް\nއޭޕްރީލް 4, 2020 23:46\nމުސްލިމު ފިރިހެނުން ވެސ ތިބެނީ މޫނު ބުރުގާ ްްްްްްްްްްްްްްް އަޅއިގެން ތާ\nއޭޕްރީލް 4, 2020 17:23\nޔަހޫދީންގެ ދީނުގަ އޮތް ގޮތް ބަލާފަ ކޮމެންޓް ކުރުން ރަނގަޅު.\nއޭޕްރީލް 4, 2020 18:01\nދެން އެހެންވީއިރު ޢަލީ މިއަނިޔާވެރި ޔާ ކައިރިބުނެދެންވީނުން. ދިވެހި ކަބމނބަލުންގެ އިޙްސާސްތައް ބަންޑުންޖަހާލައިފަ އެއޮތީ.\nއޭޕްރީލް 5, 2020 01:00\nއިޙްސާސް ތަކަށް އިޙްތިރާމް ކުރަން (: އިޒްރާއީލު ގަ ވެސް ތިބޭ މުސްލިމުން\nއޭޕްރީލް 4, 2020 18:02\nއޭޕްރީލް 4, 2020 20:00\nއަދިވެސް ސީލެވޭނީ ކަލޭމެންނަށް. ބޭހާ ވެކްސިން ހަދާނީ އެމީހުން.\nއޭޕްރީލް 4, 2020 20:10\nމިގައުމުގަ އުޅޭ ލާދީނީންތައްވެސް އަވަހައް މޫނު އަޅާ


Coutinho lan'duthakun molhakaa eku Brazil fashaifi\nކުޓީނިއޯގެ ލަނޑުތަކުން މޮޅަކާއެކު ބްރެޒިލުން ފަށައިފި\nފިލިޕޭ ކްޓީނިއޯ ޖެހި ދެ ލަނޑާއެކު، 3-0 ން ބޮލީވިއާގެ މައްޗަށް ކާމިޔާބު ހޯދައި، ކޮޕާ އެމެރިކާގެ ފުޓްބޯޅަ މުބާރާތް މޮޅަކާއެކު ބްރެޒިލުން ފަށައިފި އެވެ.\nދެކުނު އެމެރިކާގެ ގައުމުތަކަށް ހާއްސަކޮށްގެން، ބާއްވާ ކޮޕާ އެމެރިކާ މުބާރާތް މިފަހަރު ބާއްވަނީ ވެސް ބްރެޒިލްގަ އެވެ. މުހިންމު ކުޅުންތެރިޔާ ނޭމާއަށް އަނިޔާވުމުން އޭނާ ޓީމުން ބާކީ ކުރުމަށްފަހު މިފަހަރުގެ މުބާރާތަށް ބްރެޒިލް ކުރިމަތިލި ނަމަވެސް، ރޭގެ މެޗުގައި އެ ޓީމަށް ނޭމާ ނެތްތަނެއް ނުދައްކަ އެވެ.\nމެޗުގެ ފުރަތަމަ ހާފުގައި ބްރެޒިލުން ލަނޑެއް ޖެހިޔަ ނުދީ، ބޮލީވިއާއިން ހިފަހައްޓާލި އެވެ. ދެ ވަނަ ހާފު ފެށިގެން ފަސް ވަނަ މިނެޓް ތެރޭގައި، ބުރެޒިލްގެ ލަނޑު ކުޓީނއޯ ކާމިޔާބު ކުރީ ލިބުނު ޕެނަލްޓީ އަކުންނެވެ. މިފަހަރުގެ ކޮޕާ އެމެރިކާ މުބާރާތުގައި ވެސް ވީޑިއޯ އެސިސްޓެންޓް ރެފްރީ (ވީއޭއާރު) ޓެކްނޮލަޖީ ބޭނުން ކުރެ އެވެ. ބްރެޒިލްއަށް ލިބުނު ޕެނަލްޓީ ދިނީ ބޮލީވިއާގެ އޭރިއާގެ ތެރެއިން އެ ޓީމުގެ ޑިފެންޑަރު އެޑްރިއަން ޖުސީނިއޯ އަތުގައި ޖެހުމުންނެވެ. މެޗުގެ ރެފްރީ އެކަން ކަށަވަރު ކުރީ ވީއޭއާރުން ބެލުމަށް ފަހު އެވެ.\nއޭގެ ތިން މިނެޓް ފަހުން ބްރެޒިލްގެ ދެ ވަނަ ލަނޑު ކުޓީނިއޯ ކާމިޔާބު ކުރީ ރޮބާޓޯ ފިރުމީނޯ ގޯލް ކުރިމައްޗަށް ނަގައިދިން ހުރަސް ބޮލުން ހުހަށް އޮތް ގޯލްގެ ތެރެއަށް ވައްދާލައިގެނެވެ.\nބްރެޒިލްގެ ތިން ވަނަ ލަނޑު އެވާޓަން ކާމިޔާބު ކުރީ އޭރިއާ ބޭރުން ފޮނުވާލި ބޯޅަ ގޯލްގެ ދަނޑިގައި ޖައްސާލުމަށް ފަހު އެވެ. އެ ބޯޅަ ގޯލްގެ ތެރެއަށް ވަދެގެން ދިޔައިރު ބޮލީވިއާގެ ކީޕަރު ކާލޯސް ލޭމްޕޭ ހުރީ ބަލަހައްޓައިގެންނެވެ.\nދެ ވަނަ މެޗުގެ ކުޅުން އޮންނާނީ ރާއްޖޭ ގަޑިން މިރޭ 12:00 ގަ އެވެ. އެ މެޗުގައި ބައްދަލު ކުރާނީ ވެނެޒުއޭލާ އާއި ޕެރޫ އެވެ. މިފަހަރުގެ މުބާރާތުގައި ހާއްސަ މެހެމާނުންގެ ގޮތުގައި، އޭޝިއާގެ ޗެމްޕިއަން ގަތަރާއި ރަނަރަފު ޖަޕާނަށް ވަނީ ފުރުސަތު ދީފަ އެވެ.


އެމްޑީޕީގެ ރައީސާއި ނައިބު ރައީސްގެ މައްޗަށް އިތުބާރު އޮތްތޯ ބެލުމަށް ހުށަހަޅަނީ – Maldivian Democratic Party\nއެމްޑީޕީގެ ރައީސާއި ނައިބު ރައީސްގެ މައްޗަށް އިތުބާރު އޮތްތޯ ބެލުމަށް ހުށަހަޅަނީ\nއެމްޑީޕީގެ ރައީސް ޑރ. އިބްރާހީމް ދީދީ (ޑީޑީ) އާއި ނައިބު ރައީސް އަލްހާން ފަހުމީގެ މައްޗަށް އިތުބާރު އޮތްތޯ ބެލުމަށް މިއަދު އޮންނަ އެމްޑީޕީގެ ގައުމީ މަޖިލީހުގެ ކުއްލި ބައްދަލުވުމަށް ހުށަހަޅާ ގޮތަށް ނިންމައިފިއެވެ.\nމިއަދު ހަވީރު4ޖަހާއިރު ދަރުބާރުގޭ ދޮށިމޭނާ މާލަމުގައި ބާއްވާ އެމްޑީޕީގެ ގައުމީ މަޖިލީހުގެ 104 ވަނަ ބައްދަލުވުމަށް މި ޤަރާރު ހުށަހަޅުއްވަނީ އެޕާޓީގެ ޕާލަމެންޓްރީ ގްރޫޕްގެ އަމީންއާންމު އަދި އިންޓަރނޭޝަނަލް ސްޕޯކްސްޕާސަން ޙާމިދުޢަބަދުލްޣަފޫރެވެ. ތާއީދުކުރައްވަނީ އެމްޑީޕީގެ މާފަންނު އުތުރު ދާއިރާގެ މެންބަރު މުޙައްމަދު ޒިޔާދު (ޒިޔައްޓޭ) އެވެ.\nއެމްޑީޕީގެ ރައީސާއި ނައިބު ރައީސްގެ މައްޗަށް އިތުބާރު އޮތްތޯ ބެލުމަށް ހުށަހެޅުމަށް ނިންމީ ބާޣީ ސަރުކާރާއި ބެހޭގޮތުން 8 ފެބްރުއަރީ 2012 ގައި އެމްޑީޕީގެ ގައުމީ މަޖިލީހުގެ 100 ވަނަ ބައްދަލުވުމުގައި ފާސްކުރި ޤަރާރާއި ޚިލާފަށް، އެ ޕާޓީގެ މެމްބަރުންގެ ހިތްތަކަށް ނުތަނަވަސްކަން ގެނެސްދޭ ގޮތަށް ޑރ.ޑީޑީ އާއި އަލްހާން ތަކުރާރުކޮށް އަމަލުކުރައްވަމުން ގެންދަވާތީއާއި، އެމްޑީޕީގެ އިސް ދެ މަގާމެއްގައި ތިއްބަވައިގެން އެ ޕާޓީގެ މަސްލަހަތު ގެއްލޭގޮތަށް އަމަލުކުރައްވަމުން ގެންދަވާތީ އެވެ.


Machine In Gunaigen Sangu Tv In Joorimanaa Faisaa Dhakkaifi - Vaguthu\nމެޝިނުން ގުނައިގެން ސަންގު ޓީވީ އިން ޖޫރިމަނާ ފައިސާ ދައްކައިފި\nމެޝިނުން ގުނައިގެން މޯލްޑިވްސް ބްރޯޑްކާސްޓިން ކޮމިޝަނުން ދައްކަން އެންގި އެއް ލައްކަ ރުފިޔާ ސަންގު ޓީވީ އިން ދައްކައިފި އެވެ.\nސަންގު ޓީވީ ޖޫރިމަނާ ކުރީ މިދިޔަ މަހުގެ 29 ވަނަ ދުވަހު އެވެ. ސަންގު ޓީވީ ޖޫރިމަނާ ކުރީ ތިމަރަފުށީ ދާއިރާގެ މެންބަރު މުހައްމަދު މުސްތަފާ ރައީސް އަބްދުﷲ ޔާމީންގެ އަބުރުފުޅަށް ހުތުރުވާ ގޮތަށް ދެއްކެވި ވާހަކަތަކެއް ބްރޯޑްކާސްޓް ކުރި މައްސަލައިގަ އެވެ.\n"ވަގުތު" އާއި ވާހަކަ ދައްކަވަމުން ސަންގު ޓީވީގެ މެނޭޖިން ޑިރެކްޓަރު އިބްރާހިމް ވަހީދު (އަސްވާޑު) ވިދާޅުވީ ރާއްޖޭގެ ބައެއް ޓީވީ ސްޓޭޝަންތަށް ބޮޑެތި އަދަދުން ޖޫރިމަނާ ކުރާއިރު ފައިސާ ގުނާނެ މެޝިނެއް ބްރޯޑްކާސްޓިން ކޮމިޝަނުގައި ނެތް ކަމަށެވެ.\n"އަޅުގަނޑުމެން މިއަދު އެ ސްޓޭޝަނުން ދެއްކި ޖޫރިމަނާ ފައިސާ ގުނަން ދެގަޑި އިރު ނެގި. އެންމެ ފަހުން ފައިސާ ގުނަން ޖެހުނީ ސަންގުޓީވީގެ ފައިސާ ގުނާ މެޝިނު ގެނެސްގެން" އަސްވާޑު ވިދާޅުވިއެވެ.\nއަސްވާޑު ވިދާޅުވީ މިލިއަނުން ޖޫރިމަނާ ކުރާ ތަނެއްގައި ފައިސާ ގުނާ މެޝިނެއް ނެތުމުން ހިތާމަކުރާ ކަމަށެވެ.\nޖޫރިމަނާގެ އިތުރުން ބްރޯޑްކޮމްއިން ވަނީ ސަންގު ޓީވީ އިން އެ މައްސަލައިގަ ލައިވްކޮށް މައާފަށް އެދުމަށްވެސް އަންގާފައި އެވެ.\nސަންގު ޓީވީ އިން އެ ފައިސާ ހޯދުމަށް ފައިސާ ޖާޑީގެ ނަމުގައި ފަންޑު ފޮއްޓެއް ހުޅުވައި މާލެއާއި ރާއްޖޭގެ އާބާދީ ބޮޑެތި ހުރިހާ ރަށަކަށް ގޮސްފައި ވެއެވެ. އެ ސްޓޭޝަނުން މިއަދު ޖޫރިމަނާ ދެއްކީވެސް އެ ޖާޑިއަށް ފައިސާ އަޅައިގެން ގެންގޮހެވެ.\nސަންގު ޓީވީއިން ބުނީ ޖޫރިމަނާގެ ގޮތުގައި ދެއްކި ހުރިހާ ފައިސާއަކީ އެ ފަންޑު ފޮއްޓަށް މީހުން ހަދިޔާކުރި ފައިސާ ކަމަށެވެ.\nސަންގު ޓީވީގެ އިތުރުން ރާއްޖެ ޓީވީ އާއި ވީމީޑިއާ ވެސް ވަނީ ރައީސް ޔާމީންގެ އަބުރުފުޅަށް އަރައިގަންނަ ކޮންޓެންޓެއް ބްރޯޑްކާސްޓު ކުރި ކަމަށް ބުނެ ޖޫރިމަނާކޮށްފައެވެ.\nކޯޓުން ނާންގަނީސް މަޢާފަކަށް ނޭދޭނަން – ސަންގު ޓީވީ\nއޭޕްރީލް 30, 2018 19:04\nފުލަށް ބާރުލާފަ މީހުންގެ އަބުރާ ބެހޭ އިރު ނުގަނެ ލަދެއް، ސަލާން ޖަހަން ރަށްރަށައް ޖާޑިމެން ދިުވި އިރު ނުގަނޭ ދޯލަދެއް، ޖާޑީ ރުންބައެއް ހިފައިގެން މަގުމަތީ ދުވި އިރު ކަލޯމެން ލަދު އޮތީ ކޮންތާކަށް ލާފަތަ. ހާދަ ހާ ވާ ހަޔާތް ކުޑައޭދޯ އަސްޑޫންޏާ، ތި ފައިސާ ޖާޑި އެއްނޫން ތި އަސްޖާޑީ\nމިގޮތަށް ކުރާ ޖުރިމަނާ 100 އިން ފެށިގެން މަތިން ދައްކަން ފާސް ކުރީމަ އޮންނާނެ އަސްދޫނިމަސް ކެވިފަ ހެހެ\nމެއި 1, 2018 01:46\nމެއި 1, 2018 14:34\nއަޞްލު ޖުރުމަނާކޮށް ބަންދު ކުރަންވީ ނޫހަކީ ވަގުތު ނޫސް އެކަމަކު ޖުރުމަނާ މި ކުރީ ސަންގު ނޫސް ދެން ކޮބައިތޯ އިންސާފެއް !


Principalunge Tenureship usoolu muraajaa kurany | Jazeera\tޕްރިންސިޕަލުންގެ ޓެނުއަރޝިޕް އުސޫލު މުރާޖައާ ކުރަނީ - Jazeera\nޕްރިންސިޕަލުންގެ ޓެނުއަރޝިޕް އުސޫލު މުރާޖައާ ކުރަނީ\nމުޙައްމަދު އަފްޒަލް September 17, 2020 244 views0\nޕްރިންސިޕަލުން މަސައްކަތް ކުރާނޭ ސްކޫލު ކަނޑައަޅާ ޓެނުއަރޝިޕް އުސޫލު އަލުން މުރާޖައާ ކުރަން އެޑިއުކޭޝަން މިނިސްޓްރީއިން ނިންމައިފިއެވެ.\nމިކަން އެޑިއުކޭޝަން މިނިސްޓްރީއިން ހާމަކުރީ ސްކޫލްތަކަށް ފޮނުވި ސިޓީއެއްގައެވެ. އެގޮތުން، އައު އުސޫލާ ގުޅިގެން ޕްރިންސިޕަލުންގެ ކަންބޮޑުވުންތައް މިނިސްޓްރީއާއި އެކިފަހަރު މަތިން ހިއްސާކޮށްފައިވާކަން ފާހަގަކޮށް، އެ ކަންބޮޑުވުންތަކަށް ރިއާޔަތްކޮށް މުރާޖައާ ކުރުމުގެ މަސައްކަތް ކުރިއަށް ގެންދާނޭ ކަމުގައި މިނިސްޓްރީއިން ވަނީ ބުނެފައެވެ.\nމި އުސޫލުގެ ދަށުން ހެދުމަށް ހަމަޖެހިފައިވާ ގަވާއިދުތައް ހެދުމުގެ މަސައްކަތްވެސް ސްކޫލްތަކާއި ސިވިލް ސަރވިސް ކޮމިޝަން ގުޅިގެން ކުރިއަށް ގެންދާނޭ ކަމުގައި މިނިސްޓްރީ އިން ވަނީ ހާމަކޮށްފައެވެ. އެސޫލާއި ގުޅިގެން ކުރިއަށް ގެންދާ މަސައްކަތްތައް ފެށޭނީ ގަވާއިދު އާންމު ކުރުމަށް ފަހުއެވެ.\nމިނިސްޓްރީ އޮފް އެޑިއުކޭޝަންއިން ކުރިން އިއުލާން ކޮށްފައިވާ ގޮތުގައި، މި އުސޫލާ އެއްގޮތަށް، އެއް ސްކޫލެއްގައި އެންމެ ގިނަވެގެން ހުރެވޭނީ4އަހަރުގެ2ޓާރމްއަށެވެ. ޓެނުއަރ ފަށާނީ މިނިސްޓްރީއިން ލިޔުމުން އެކަން ކަނޑައަޅާ ހަވާލުކުރާ ތާރީޚުން ފެށިގެންނެވެ. ފުރަތަމަ4އަހަރުގެ ޓެނުއަރ ނިމުމުން އިތުރު4އަހަރަށް އެ ސްކޫލެއްގައި ހުންނަން ބޭނުންނަމަ އެކަމަށް އެދި ހުށަހެޅޭނެއެވެ. ބަދަލުވާން ބޭނުންވާނަމަ އެ ފުރުސަތައްވެސް އެދެވޭނެއެވެ. ގިނަ ވެގެން އެއް ސްކޫލެއްގައި ހުރެވޭނީ ވިދިވިދިގެން 8 އަހަރަށެވެ.\nއުސޫލު އާންމު ވުމާއެކު ޕްރިންސިޕަލުންގެ ޝަކުވާއަކަށްވީ މީގެ ސަބަބުން ޕްރިންސިޕަލުންގެ ހައްގަށް އުނިކަމެއް އަންނާނޭކަމަށެވެ. އަދި ގަދަކަމުން ބޭނުންނުވާ ސްކޫލަތަކަށް ބަދަލުވާން މަޖުބޫރު ކުރެވޭނޭކަމަށްވެސް އެ ބޭފުޅުން ފާހަގަކޮށްފައިވެއެވެ. މިކަމާ ގުޅިގެން ޕްރިންސިޕަލުންގެ ހައްގަށް އުނިކަމެއް ނާންނާނޭކަމަށް އެޑިއުކޭޝަން މިނިސްޓްރީއިން ވަނީ ކުރިންވެސް ބުނެފައެވެ. ސްކޫލްތައް ބަދަލު ކުރާނީ ޕްރިންސިޕަލުން ޝައުގުވެރިވެލައްވާ ސްކޫލްތަކުގެ ތެރެއިން ކަމަށްވެސް މިނިސްޓްރީއިން ވިދާޅުވެފައިވެއެވެ.


SunOnline: BREAKING: Coronavirus aa gulhigen English Premier League aai UEFA Champions League medhukandaalaifi\nއަހްމަދުﷲ އަބްދުލްހާދީ 13 Mar 2020, 16:16\nޖޫން 2، 2019: ޔޫއެފާ ޗެމްޕިއަންސް ލީގުގެ އެންމެ ފަހު ޗެމްޕިއަން ލިވަޕޫލްގެ ޓީމު ތަށި އުފުލާލަނީ -- ފޮޓޯ/ އޭޕީ\nކޮރޯނާވައިރަހުގެ ނުރައްކަލާ ގުޅިގެން ޔޫރަޕުގެ ބޮޑެތި ފުޓުބޯޅަ މުބާރާތްތައް މެދުކަނޑާލައިފިއެވެ.\nމެދުކަނޑާލި މުބާރާތްތަކުގެ ތެރޭގައި އިނގިރޭސި ޕްރިމިއާ ލީގާއި ޔޫއެފާ ޗެމްޕިއަންސް ލީގާއި ޔޫރޮޕާ ލީގު ހިމެނެއެވެ.\nޗެމްޕިއަންސް ލީގުގައި ކުރިއަށް މި އޮތް ހަފްތާތެރޭ ކުޅުމަށް ހަމަޖެހިފައިވާ މެންޗެސްޓާރ ސިޓީ އަދި ރެއާލް މެޑްރިޑް ބައްދަލުކުރާ މެޗުގެ އިތުރުން ޔުވެންޓަސް އާއި ލިޔޯން، ބާސެލޯނާއާއި ނަޕޯލީ އަދި ބަޔާން މިއުނިކް އާއި ޗެލްސީގެ މެޗުވެސް ވަނީ ޔުއެފާގެ މި ނިންމުމާއިއެކު ފަސްކުރެވިފައެވެ.\nއަދި މާޗް 20 ވަނަ ދުވަހަށް ތާވަލުކުރެވިފައި އޮތް ޗެމްޕިއަންސް ލީގުގެ ދެން އޮތް ބުރުގެ ގުރުއަތުލުންވެސް ވަނީ ފަސްކުރެވިފައެވެ.\nޔޫރޮޕާ ލީގުގައި މެންޗެސްޓާ ޔުނައިޓެޑް، އިންޓަ މިލާން އަދި ވުލްވްސްފަދަ ޓީމުތަކުގެ މެޗުތައްވެސް ވަނީ މިހާރު ފަސްކުރެވިފައެވެ.\nޔުއެފާއިން ބުނިގޮތުގައި ފަސްކުރެވުނު މެޗުތައް ދެން ބޭއްވޭނެ ތާރީޙެއް ކުރިއަށް އޮތްތަނުގައި ހާމަކުރެވިގެންދާނެއެވެ.\nޔޫރަޕްގެ ގައުމުތަކުގެ ރަސްމީ ފުޓުބޯޅަ އެސޯސިއޭޝަންތަކުގެ ވެރިންނާއި މި އަންނަ އަންގާރަ ދުވަހު ޔުއެފާއިން ބައްދަލުކުރުމަށް ނިންމާފައިވާއިރު މި އަހަރު ބޭއްވުމަށް ހަމަޖެހިފައިވާ ޔޫރޯ މުބާރާތް ފަސްކުރުމާއި ބެހޭގޮތުންވެސް މި ބައްދަލުވުމުގައި ވާހަކަދެކެވޭނެއެވެ.\nއިނގިރޭސިވިލާތުގެ ބީބީސީއިން ރިޕޯޓުކުރިގޮތުގައި ޕްރެމިއާ ލީގުގެ އިތުރުން އިނގިރޭސިވިލާތުގެ އީއެފްއެލް ކަޕްގެ މެޗުތައް ސަސްޕެންޑްކުރުމަށްވެސް ވަނީ ނިންމައިފައެވެ. މެދުކަނޑާލެވުނު މުބާރާތްތައް އަލުން ފެށިގެންދާނީ އޭޕްރިލް ތިނެއްގެ ފަހުންކަމަށް ބީބީސީ އިން ވަނީ ހާމަކޮށްފައެވެ.\nމި މުބާރަތްތަކުގެ ކުޅުން އަލުން ފެށިގެންދަނީ ހާލަތާއި ސިއްހީ މާހިރުންގެ ލަފާގެ މަތިންކަމަށް ޕްރެމިއާރ ލީގުން ވަނީ ބުނެފައެވެ.\nއިނގިރޭސި ގައުމީ ޓީމު ކުޅުމަށް ހަމަޖެހިފައިވާ ބައިނަލްއަގްވާމީ މެޗުތައްވެސް މިހާރު ވަނީ ކެންސަލްކޮށްފައެވެ.\nކޮރޯނާވައިރަސްގެ ސަބަބުން ފުޓުބޯޅައިގެ ބޮޑެތި ބައެއް މެޗުތައް ކުޅެވެމުންދަނީ ސަޕޯޓަރުން ދަނޑަށް ނުވައްދައެވެ. އެގޮތުން މި ހަފްތާތެރޭގައި ކުޅެވިގެންދިޔަ ޕީއެސްޖީ-ޑޯޓްމަންޑް މެޗު ފާހަގަކޮށްލެވެއެވެ.\nމި ވައިރަސް 125،000 އެއްހާ މީހުންނަށް ޖެހިފައިވާއިރު 5،000 މީހުން ވަނީ މި ބަލީގައި މަރުވެފައެވެ.


Finland gai vazeefaa nei meehunnah dhey allowance ge faidhaa eh nei | Mihaaru\nފިންލެންޑުގައި ވަޒީފާ ނެތް 2،000 މީހުންނަށް ދެ އަހަރު ވަންދެން މަހަކު 685 ޑޮލަރު ދިން. --ފޮޓޯ:ގެޓީ އިމޭޖަސް\nފިންލެންޑުގައި ވަޒީފާ ނެތް މީހުންނަށް ދޭ އެލަވަންސްގެ ފައިދާއެއް ނެތް\n09 ފެބުރުއަރީ 2019 - 09:494comments\nފިންޑުގައި ވަޒީފާ ނެތް ބައެއް މީހުންނަށް ޖެނުއަރީ 2017 އިން ޑިސެމްބަރު 2018 އަށް ކޮންމެ މަހަކު ވެސް 685 ޑޮލަރު (560 ޔޫރޯ) ގެ އެލަވަންސެއް ދިނެވެ. ދެ އަހަރު ތެރޭ ފިންލެންޑުން ވަނީ 20 މިލިއަން ޔޫރޯ އެކަމަށް ހޭދަކޮށްފަ އެވެ. ޕައިލެޓް ޕްރޮޖެކްޓެއްގެ ގޮތުގައި ފިންލެންޑުން 2017 ވަނަ އަހަރު އެކަން ފެށި އިރު މިއީ ޔޫރަޕުގައި ވެސް މިފަދަ އެލަވަންސެއް ތަޖްރިބާކުރި ފުރަތަމަ ގައުމެވެ. ފިންލެންޑުގައި ވަޒީފާ ނެތް މީހުންނަށް ދޭ އެލަވަންސްގެ ކަންތައްް ބެލެހެއްޓީ ސަރުކާރުގެ އެޖެންސީއެއް ކަމަށްވާ ސޯޝަލް އިންޝުއަރެންސް އިންސްޓިއުޝަން އިންނެވެ. ވަޒީފާ ނެތް މީހުންނަށް ދޭ އެލަވަންސަށް ރެންޑަމްކޮށް ހޮވާފައި ވަނީ 2،000 މީހުންނެވެ.\nފިންލެންޑުގައި ވަޒީފާ ނެތް މީހުންގެ ރޭޓަކީ 8.1 ޕަސެންޓެވެ. ބޭސިކް އިންކަމް ދިން ބައެއް މީހުން ދިރާސާގައި ބުނެފައި ވަނީ އެ އެލަވަންސްގެ ސަބަބުން ނަފްސާނީ ހިތްހަމަޖެހުމެއް ލިބުނު ނަމަވެސް މާލީ ގޮތުން ބަދަލެއް އައިސްފައި ނުވާ ކަމަށެވެ. އަދި އެއީ ވަޒީފާއެއް ހޯދަން ހިތްވަރަކަށް ވެސް ނުވި ކަމަށެވެ.\nއިތުރު ލިޔުންތައް ފިންލޭންޑް ޖޮބް ސެކިއުރިޓީ


Czech Ge Umeedhuthah Fenah, Denmark Ge Fenvaru Dhakkaalaa Semi Ah - Vaguthu\nޗެކްގެ އުއްމީދުތައް ފެނަށް، ޑެންމާކްގެ ފެންވަރު ދައްކާލާ ސެމީއަށް\nޔޫރޯ 2020 ގެ ކުއާޓާފައިނަލުގައި ޗެކް ރިޕަބްލިކް ބަލިކޮށް މުބާރާތުގެ ސެމީފައިނަލަށް ޑެންމާކް ދަތުރުކޮށްފިއެވެ.\nއަޒަރުބައިޖާންގެ ބަކޫގެ އޮލިމްޕިކް ސްޓޭޑިއަމްގައި ކުޅުނު މި މެޗު ޑެންމާކް ކާމިޔާބުކޮށްފައިވަނީ 2-1 ގެ ނަތީޖާއަކުންނެވެ. މި ނަތީޖާއާއެކު މުބާރާތުގެ ސެމީފައިނަލުގައި ޑެންމާކް ބައްދަލުކުރާނީ ކުއާޓާފައިނަލުގެ ފަހު މެޗުގައި އިންގްލޭންޑާއި ޔޫކްރެެއިން ބައްދަލުކުރާ މެޗުން މޮޅުވާ ޓީމަކާއެވެ.\nމެޗު ވަރުގަދަކޮށް ފެށީ ޑެންމާކުންނެވެ. ރީތި ޕާސިން ގޭމެއް ކުޅުމުގެ ނަތީޖާއެއްގެ ގޮތުން މެޗު ފަށައިގެން ފުރަތަމަ ފަސް މިނެޓުގެ ތެރޭގައި ޑެންމާކުން ވަނީ ލީޑު ނަގާފައެވެ. މިއީ ލާސަން ނަގައިދިން ކޯނަރަކުން އޭރިއާ ތެރޭގައި ހުސްކޮށް ހުރި ޑެލޭނީ ކާމިޔާބުކުރި ލަނޑެކެވެ. މި ލަނޑު ޖެހިއިރު ޗެކް ރިޕަބްލިކްގެ ޑިފެންސްލައިން ފެނުނީ ވިއްސި ވިހާލިވެފައިވާ ތަނެވެ.\nމި ލަނޑަށްފަހު ވެސް ޑެންމާކް ފެނުނީ ނުރައްކާކޮށެވެ. އެގޮތުން ޑަމްސްގާޑް ފޮނުވާލި ހަމަލާ ފާހަގަކޮށްލެވެއެވެ. އެ ބޯޅައިގެ ހުރަހަކަށްވީ ޗެކް ރިޕަބްލިކްގެ ކީޕަރެވެ.\nޑެންމާކް އިން ލީޑު ފުޅާކޮށްފައިވަނީ ފުރަތަމަ ހާފުގެ ފުރިހަމަަ ވަގުތު ހަމަވާން ތިން މިނެޓަށްވެފައިވަނިކޮށެވެ. މަޔޭލީ ނަގައިދިން ހިތްގައިމު ހުރަހަކުން މި ލަނޑު ކާމިޔާބުކުރީ ޑޮލްބާގް އެވެ. ފުރަތަމަ ހާފު ނިމުނީ ޑެންމާކް ދެ ގޯލުގެ ލީޑަކާއެކު އެވެ.\nދެވަނަ ހާފަށް ޗެކް ރިޕަބްލިކް ނިކުތީ ދެ ބަދަލާއެކު އެވެ. ފޯވާޑް ލައިނަށް ކްރެމަޗިކް އަދި މިޑްފީލްޑަށް ލުކަސް މަސޮޕަސްޓް ކުޅެން އެރުވި ހިސާބުން ޗެކް ރިޕަބްލިކްގެ ކުޅުން ވަރަށް ބޮޑުތަން ރަނގަޅުވެގެންދިޔަ އެވެ. ނަތީޖާއެއްގެ ގޮތުން ދެވަނަ ހާފު ފަށައިގެން މާގިނައިރުތަކެއް ނުވެ ޗެކް ރިޕަބްލިކުން ސުން ކަނޑުވާލިއެވެ.\nކޫޕަލް ދިން ބޯޅައެއްގައި އޭރިއާ ތެރޭގައި ހުރެ ފޮނުވާލި ހަމަލާއަކުން މި ލަނޑު ކާމިޔާބުކޮށްދިނީ ޕެޓްރިކް ޝިކް އެވެ. މި ލަނޑާއެކު ޝިކް ވަނީ މި މުބާރާތުގެ ލަނޑު ލިސްޓުގެ އެއްވަނައިގައި އޮތް ކްރިސްޓިއާނޯ ރޮނާލްޑޯގެ ލަނޑުތަކާއި އެއްވަރުކޮށްފައެވެ. ދެ ކުޅުންތެރިން ވަނީ މިހާތަނަށް މި މުބާރާތުގައި ފަސް ލަނޑު ކާމިޔާބުކޮށްފައެވެ.\nޑެންމާކްގެ ފޯމު ދަށްވާން ފެށުމާއެކު އެ ޓީމުންވެސް ބަދަލުތަކެއް ގެނައެވެ. މި ބަދަލުތަކާއި އެކު ޑެންމާކްގެ ކުޅުމަށް ބޮޑު ބަދަލުޔަކެއް އައިސްފައިވެއެވެ. އަނެއްކޮޅުން ޗެކް ރިޕަބްލިކް ވެސް ވަނީ ރަނގަޅު ހަމަލާތަކެއް އުފައްދާފައެވެ.


ތާލިބާނުން އަފްގާނިސްތާނުގެ އަންހެން ދަރިވަރުންނަށް އައު ގަވާޢިދުތަކެއް ހަދައިފި\nތާލިބާނުން އަފްގާނިސްތާނުގެ އަންހެން ދަރިވަރުންނަށް އައު ޤަވާޢިދުތަކެއް ހަދައިފިއެވެ.\nމިގޮތުން ޔުނިވަރސިޓީތަކުގައި ކިޔަވާ ދަރިވަރުންގެ ހެދުން އެޅުމުގެ މިންގަނޑަށް ބަދަލު ގެނެސް އަންހެން އަދި ފިރިހެން ދަރިވަރުން ވަކިކުރުމަށް ތާލިބާނުން ވަނީ ކަނޑައަޅާފައެވެ.\nއަދި ކިޔަވައިދޭ އޮނިގަނޑަށް ބަދަލްތަކެއް ގެނައުމަށް ކަނޑައަޅާފައިވާކަމަށް ހަޔަރ އެޑިއުކޭޝަން މިނިސްޓަރ އަބްދުލް ބާޤީ އައްޤާނީ ވިދާޅުވިއެވެ.\nމީގެ ކުރިންވެސް ތާލިބާނުން އަފްގާނިސްތާން ހިފައި، 1996 ވަނަ އަހަރުން ފެށިގެން 2001 ވަނަ އަހަރާއި ހަމައަށް އަންހެނުންނާއި އަންހެން ކުދިންވަނީ ސްކޫލްތަކަށް ދިއުން ހުއްޓުވާފައެވެ. ނަމަވެސް މިފަހަރު ތާލިބާނުން ބުނަނީ އަންހެނުން ސްކޫލަށް ދިއުމުން މަހުރޫމު ނުކުރާނެކަމަށާއި، އެހެން ނަމަވެސް އަފްގާނިސްތާނުގެ ހާލަތު ހަމައަކަށް އެޅެންދެކަށް ޞިއްޙީ ދާއިރާގައި މަސައްކަތްކުރާ އަންހެނުން ފިޔަވައި އެހެން އެއްވެސް ތަނެއްގައި މަސައްކަތް ކުރަމުން އަންނަ އަންހެންވެރިން މަސައްކަތު ނުދިއުމަށް އެ ޖަމާއަތުން ވަނީ އެދިފައެވެ.\nމިނިންމުން އެ ގައުމުގެ ހަޔަރ އެޑިއުކޭޝަން މިނިސްޓްރީއިން އިޢުލާންކޮށްފައިމިވަނީ އަފްގާނިސްތާނުގައި އަލަށް އެކުލަވާލެވުނު ސަރުކާރާއި ގުޅި ތާލިބާނުންގެ ދިދަ އަފްގާނިސްތާނުގެ ރައީސުންގެ ގަނޑުވަރުގައި ނެގުމަށްފަހުގައިކަމަށް ޚަބަރުތައްބުނެއެވެ.\nތާލިބާނުން އަފްގާނިސްތާން ހިފާފައިވަނީ ނިމިދިޔަ އޮގަސްޓްމަހުގައެވެ. މީގެ ކުރިން އަފްގާނިސްތާނުގެ ސްކޫލްތަކުގައިވެސް ކިޔަވައިދެމުން ގެންގޮސްފައިވަނީ ދެޖިންސު މަސްހުނިކޮށްގެންކަން ފާހަގަކޮށްލަންޖެހެއެވެ. ތާލިބާނުން ކަނޑައަޅާފައިވާ ގޮތަށް ދެޖިންސު ވަކި ކޮށްގެން ކިޔަވައިދިނުމަކީ މައްސަލައެއްނޫންކަމަށާއި މިކަމާއި ދެކޮޅު ނުހަދާކަމަށް މިނިސްޓަރ ހައްޤާނީ ވަނީ ވިދާޅުވެފައެވެ.\nނަމަވެސް މިކަމާއި ގުޅިގެން އަންހެނުންނަށް ކިޔަވަން ދިއުމަށް ހުރަސްތަކެއްކުރިމަތިވާނެކަމަށާއި، ސްކޫލްތަކުގައި އަންހެން މުދައްރިސުން މަދުކަމާއި ކްލާސްރޫމްތައްވެސް މަދުކަން އާންމުން ވަނީ ފާހަގަކޯށްފައެވެ. އެހެން ކަމުން ދެޖިންސު ވަކިކޮށްގެން ކިޔަވައިދިނުމަށް ބޭނުންވާ ވަރުގެ ޤާބިލްކަމެއް ސްކޫލްތަކާއި ޔުނިވަރސިޓީތަކުގައި ނެތްކަން ވަނީ ފާހަގަކޮށްފައެވެ.\nއަންހެނުންނާއި އަންހެން ކުދިން ސްކޫލްއައި ޔުނިވަރސިޓީތަކަށް ދާއިރު ބުރުގާ އެޅުމަށް ވެސް ވަނީ އަންގާފައެވެ. ނަމަވެސް މޫނު ނިވާކުރަންޖެހޭކަމެއް ކަނޑައެޅިގެން މިނިސްޓްރީއިން ހާމަކޮށްފައިނުވާކަމަށް ޚަބަރުތަކުގައި ބުނެފައިވެއެވެ.\nމީގެ އިތުރުން އެހެން ޤައުމުތަކާއި ޚިލާފަށް އިސްލާމީ ތާރީޚްތަކާއި ޤައުމީވަންތަ އަދި އިސްލާމްދީނުގެ ކަންކަން އުނގަންނައިދެވޭނެ ފަދަ ގޮތަކަށް ކަރިކިއުލަމްތައް އަލުން އެކުލަވާލުމަށްވެސް ތާލިބާނުން އަންނަނީ އެޑިއުކޭޝަން މިނިސްޓްރީއާއި އެކު މަޝްވަރާކުރަމުންނެވެ. މިކަންކަމާއި ބެހޭ ގޮތުން މަޝްވަރާކުރުމަށް ބާއްވާފައިވާ ބައްދަލުވުމުގައި 100 އަށްވުރެ ގިނަ އަންހެނުން ތާލިބާންގެ ކުޑަ ދިދަތަކެއް ހިފައިގެން ކަޅު ހެދުން ލައި މޫނު އަޅައިގެން ތިބެ ވަނީ އަންހެނުންގެ ހައްޤުތަކާއި ބެހޭގޮތުން އަޑުއުފުލާފައެވެ.\n2001 ވަނަ އަހަރު ތާލިބާނުން އަފްގާނިސްތާނުން ފޭބުމާއި ގުޅިގެން އަންހެނުންނަށާއި އަންހެން ކުދިންނަށް ތަޢުލީމީ ދާއިރާގައި ގިނަ ކުރިއެރުންތަކެއްވަނީ ލިބިފައެވެ. ޔުނައިޓެޑް ނޭޝަންސް އެޑިއުކޭޝަން (ޔޫ.އެން.އީ.އެސް.ސީ.އޯ) އިން ހަދާފައިވާ ދިރާސާއަށް ބަލާއިރު، ތާލިބާނުން އަފްގާނިސްތާން ދޫކޮށްދިއުމާއި ހަމައިން، އެޤައުމުގެ އަންހެން ދަރިވަރުންގެ ނިސްބަތް ސުމަކުން، 2.5 މިލިއަނަށް 17 އަހަރުގެ ތެރޭގައި އިތުރުވެފައިވާކަމަށެވެ.\nތާލިބާނުން އަފްގާނިސްތާން ހިފުމާއި ގުޅިގެން އަންހެނުނަށް ދަތިކުރުމުގެ ގޮތުން ފިޔަވަޅުތައް އަޅާނެކަމަށް ބުނެ ވަރަށް ގިނަ އަދަދެއްގެ އަންހެނުން ވަނީ އަފްގާނިސްތާނު ދޫކޮށް ހިޖުރަކޮށްފައެވެ. އަދި މީގެ ތެރޭގައި މަޝްހޫރު ބައެއް ފަންނާނުންވެސް ހިމެނެއެވެ.\nމިގއުމުގަ ހުރިހާކަމެތް މިހުންނަނީ ފާހިސްކަންކަަމަށް މަގުފަހިވާގޮތައް ދެން އިރުކޮޅަކުން 18 އަހަރުން ކުއްޖަކު ބަލިވެއިންދެއްޖޭ ބުނީމަ ކަމަކުނުދާނެ ފިހާރަ ތަކުގަވެސް އިސްތިހަރު ކުރަން ބަހައްޓާފަ ހުންނަ ބުދުގަވެސް ހުންނީ ނިވަކަން ކުޑައެތްޗެހި ލައްވާފަ ޑިސްޕުލޭ ކުރަންބަހައްޓާފަ ދެން މަންމަޔާ ދަރިފުޅާ އެފިހަރަޔައްވަންނަން މިޖެހެނީ މި ގައުމުގަ ކަންކަން ގޯހުން ގޯހައްމިދަނީ އިސްލާމީ ރީދި އުސޫލުތައް ބޮލާލާ ޖެހުމުން\nއަފްގާނިސްތާނުގެ ވައިގެ ބަނދަރު އަލުން ހުޅުވުމަށް ގަތަރުން އެހީތެރިވަނީ\nތާލިބާނުން އަފްގާނިސްތާންގެ ނަން ބަދަލުކޮށްފި\nލައިގެން ހުރި ކޯޓާއި ބައެއް އަންނައުނު ނޫން އެއްޗެއް ނުގެންނަން: ގަނީ\nއަފްގާނިސްތާނުގައި އެމެރިކާގެ ނާކާމިޔާބީ ބައިޑެން އެޅުވީ ޓްރަމްޕް ބޮލުގައި


ކަޅިހާރި އޮޑި އެފްރިކާއަށް ބެހިގެންގޮސް ގެއްލުނު ވާހަކަ 1 | Meedhoo.com\nHome ވާހަކަ ކަޅިހާރި އޮޑި އެފްރިކާއަށް ބެހިގެންގޮސް ގެއްލުނު ވާހަކަ 1\nހަސަންމަލާ | 11 Aug 2017 | ވާހަކަ | (0) ޚިޔާލު\nކަޅިހާރި އޮޑި އެފްރިކާއަށް ބެހިގެންގޮސް ގެއްލުނު ވާހަކަ 1\nމިއީ ކަޅިހާރި އޮޑި ބެހުނު ވާހަކައެވެ. މި އޮޑިޔަކީ މީދޫ ކަޅިހާރި އަހުމަދުދީދީގެ އޮޑިއެވެ. މި އަހުމަދުދީދީއަކީ ގަނޑުވަރު ހަސަންދީދީ ކަޅިހާރި މެދުބީފާނާއި ކައިވެނިކޮށްގެން ލިބުނު ތިން ކުދީންގެ ތެރެއިން އެންމެ ދޮށީ ކުއްޖާއެވެ. ވިޔަފާރި ކުރި ވަރަށް ތަނަވަސް މީހެކެވެ. މި އަހުމަދުދީދީއާ އެއްބަފައި ކުދީން ތިބީ އެޅެގޭގައެވެ. އެއީ ގަޑުވަރު ހަސަންދީދީ އެދުރުގޭ ކައްދާފާނާއި ކައިވެނިކޮށްގެން ލިބުނު ކުދީންނެވެ. ރަށުގެ ވެރިކަމާއި ނާއިބުކަން އޮތީ އެޅެގޭ ފަރާތަށެވެ. ވިޔަފާރިއާއި ފައިސާ ކަޅިހާރި ފަރާތަށެވެ. މިހެންވުމުން ލޭގެ ކުލުނަށްވުރެ މިދެފަރާތުގެ މެދުގައި އޮތީ ވާދަވެރިކަމާއި ރުޅިވެރިކަމެވެ.\nމިއޮޑި މާލެދާން ދަތުރުކުރުމުގެ ތެރޭގައި ހުވަދޫކަނޑުގައި މާގަދަފަދަ ވިއްސާރައެއްގައި ޖެހިގެން ބެހުނީއެވެ. އެތައްދުވަހެއް ފަހުން ލައްވައިލީ އެފްރިކާގެ އިރުމަތީބިތުގެ އައްސޭރީގައެވެ. ދެން އެތަނަށް އޮޑި ދޫކޮށްލާފައި އޭގައި ތިބި މީހުން އެގޮތަކުން މިގޮތަކުން އެތަންމިތާގައި އުޅެއުޅެފައި ރާއްޖެ އާދެވުނީ ވަރަށް ގިނަދުވަސްވީފަހުންނެވެ. އޭރު އެމީހުން މަރުވެ ނެތިވެ ހިނގާއްޖެކަމަށް ޔަގީންކޮށްގެން ގާތްތިމާގެ މީހުން ފާތިހާވެސް ކިޔަވައިފިއެވެ. ކުރާނެ ހިތާމައެއްކޮށް ނިންމައިފިއެވެ.\nމިވާހަކައިގެ އަސްލަކަށް މިބަލަނީ ކަޅިހާރި އޮޑީގެ ވެރިޔާ ހަސަންކާރި އަލިދީދީގެ ރިވާއެވެ. އޭނާއަކީ ކަޅިހާރި އަހުމަދުދީދީގެ ދަރިއެވެ. އަލިދީދީ ބުނެގެން މިވާހަކަ ރާއްޖޭގެ ކުރީޒަމާނުގެ މަޝްހޫރު ބޭފުޅަކު ލިޔުއްވާފައިވެއެވެ. އަހަރެން މިވާހަކަ މިލިޔަނީ ހަސަންކާރި އަލިދީދީގެ ދޮށީ އަންހެންދަރި ބަންޑާރަދަޑިގޭ އައިމިނާދި ކިޔައިދިން ގޮތަށެވެ. މިއައިމިނާދިއަކީ އަހަރެންގެ މާމައެވެ. އެހެންވީމާ މިވާހަކަ ވަރަށް ގިނައިން އަޑު އިވިފައިވެއެވެ. ދަތުރުނާމާތަކުގެ ސިލްސިލާގައި މި ވާހަކަ ލިޔުމުގައި މީގެ ކުރިން މި މައުޟޫއަށް ލިޔެފައިވާ ލިޔުންތަކަށްވެސް ރިއާޔަތް ކުރެވިފައިވާނެއެވެ.\nކަޅިހާރި އޮޑީގެ ނިމުން އައި ބަދުނަސީބު ދަތުރުގައި މާލެދާން މީދޫން ފުރީ 8 އޮކްޓޫބަރު 1921 ވީ ހޮނިހިރު ދުވަހު ހެނދުނުއެވެ. ވަރަށް މޫސުން ރަނގަޅު ހެޔޮވަރަކަށް ވައިޖެހޭ ދުވަހެކެވެ. މާލިމީއަކީ ހަސަންކާރި އަލިދީދީއެވެ. މިދަތުރުގައި އޮޑީގެ ވެރިޔާ އެޅެގޭ އިބްރާހިމްދީދީގެ ކަޅުއަބްދުﷲ ދީދީވެސް ބައިވެރިވިއެވެ.\nއޮޑީގައި މި ދެމީހުންގެ އިތުރަށް މީދޫ އާއި ހުޅުދޫގެ ބޮޑުންގެ ތެރެއިން ދެން ތިބީ އެދުރުގޭ އަހުމަދުދީދީ، ހަސަންކާރި މުހައްމަދުދީދީ، ކަޅިހާރި ހުސައިންދީދީގެ ހަސަންދީދީ، ހުޅުދޫ ވާރުގޭ އިބްރާހިމްދީދީގެ އެޅަދީދީ ދެން މިދީދީގެ ރެކިދީދީއެވެ. މީގެތެރެއިން މީދޫ އެދުރުގޭ އަހުމަދުދީދީއަކީ އެދުވަސްވަރު މުޅިއަތޮޅުގައި ވެސް ހުންނެވި އެންމެ ގަދަރުވެރި އެންމެ އިލްމަށް ބޮޑު އާލިމެވެ.\nފަޅުވެރީންގެ ގޮތުގައި އޮޑިޔަށް އަރައިތިބީ ވިހި މީހުންނެވެ. އޭގެ ތެރޭގައި މީދޫ މީހުންގެ އިތުރުން ހުޅުދޫއާއި ގަން އަދި މަރަދޫ މީހުންވެސް ހިމެނެއެވެ. އެމީހުންނަކީ މީދޫ ދޮންފުތާގެ އެޅަކަލޯ، މީނާގެ ދަރި މުހައްމަދު، އައިސާކާލެގެ އަހުމަދު، ހިންނަވަރިގޭ އަހުމަދު، ގަމި އަތިރަގޭ ފުތާ، މީނާގެ ދަރި އުމަރާ، ގަމި އަލިޔަ، ގަމި އަހުމަދު، ފޭދޫ ކިރިވަލިގޭ އަހުމަދު، ހުޅުދޫ އަތިރަގޭ މޫސާގެ އަހުމަދު މަނިކުފާނު، ހުޅުދޫ ކުދުކޮއްޔާގެ ހުސައިންދީދީ، ހުޅުދޫ ފަސްކެޑެގޭ އަހުމަދު، ހުޅުދޫ އަހުމަދު ކަލޭގެފާނުންގެ އަބްދުﷲ، ހުޅުދޫ ހުސައިނުގެ މުހައްމަދު މަނިކާ، ހުޅުދޫ ގޮއިގޭ އެޅަކަލޯގެ މޫސާ، ހުޅުދޫ ކުދު މުހައްމަދުކަލޭގެ ތުއްތޫ، މަރަދޫ ދޮންއަލިފުޅުގެ އަހުމަދުފުޅު، އެގޭ މޫސާފުޅު، މަރަދޫ އިބިރިހިންފުތާ އަދި މަރަދޫ މުދިންތައްކާނެވެ.\nކަޅިހާރި އޮޑި މީދޫ ފަޅުތެރެއިން ދުއްވާފައިގޮސް ކަނޑިހެރައިގެ އިރުމަތިން މާކަނޑުން ނުކުމެ އައްޑޫކަނޑު އައިއިރު އެޅެގޭ އޮޑި ދަތުރަށްވެފައި އަދި ނުފުރައި މީދޫ ފަޅުގައި އޮތެވެ. އައްޑޫ ކަނޑުގައި ނިޔާމަ ދަތުރެއްކޮށްފައި ގޮސް ރަށުން ފުރިދުވަހުމެ ހުވަދުއަތޮޅު ވާދޫ ކަނޑުން އެތެރެވަރިޔަށް ވަދެ ވާދޫގެ ކައިރިއަށް ނަގިލި ލައިގެން ތިބެއްޖެއެވެ. ވާދޫ ކައިރިއަށް ދެވުނުއިރު އިރުއޮއްސި އަނދިރިވަނީއެވެ.\nއެރެޔަކީ ވަރަށް ވިއްސާރަ ރެއެކެވެ. ދެން އިރުއަރައި އަލިވީމާ ވާދޫއަށް ފައިބައި ކުޑަކޮށް ވިޔަފާރިކޮށްލައިގެން ފުރައިގެން ދިޔައީ ހަވަރުތިނަދޫއަށެވެ. އެއްރަށުން އަނެއްރަށަށް މިގޮތްމަތީން މުޅި އަތޮޅުގައި ވިޔަފާރިކުރާން އުޅެއުޅެފައި ހުވަދޫކަނޑުން ނުކުންނާންވެގެން ކޮލަމާފުށްޓަށް ދިޔައީ ރަށުން ފުރިތާ ދޮޅުމަސް ފަހުން 17 ނޮވެމްބަރުވީ ބުރާސްފަތިދުވަހުއެވެ.\nއެޒަމާނުގައި ވިޔަފާރި ކުރުން އޮންނަގޮތަކީ މުދަލާއި މުދައު ބަދަލުކުރުމެވެ. ވަރަށް މަދުފަހަރެއްގައި މެނުވީ ފައިސާ ދީފައި އެއްޗެއް ނުގަންނާނެއެވެ. ހުވަދުއަތޮޅުގައި ތިބެފައި އުތުރަށް ދުއްވާނަމަ ހުވަދޫކަނޑަށް ނުކުންނާނީ އަބަދުވެސް އަތޮޅުގެ އެންމެ ހުޅަނގުއުތުރުން މިލޭމުކަނޑުންނެވެ. މިތަނާ އެންމެ ކައިރީގައި މީހުން ދިރިއުޅޭ ރަށަކަށް އޮންނަނީ ކޮލަމާފުށްޓެވެ. ކޮލަމާފުށްޓަށް ލަފަނީ ފެނާއި ދަރުކަހަލަ ސާމާނު ލުމަށެވެ. ހުވަދޫކަނޑަކީ ވަރަށް ފުޅައު ނުރައްކާތެރި ކަނޑެއްކަމުން އެކަނޑު ދުއްވާން ނުކުންނާނީ ހުރިހާ ގޮތަކުންވެސް ވަރަށް ބޮޑަށް ތައްޔާރުވެ ތިބެގެންނެވެ.\nކޮލަމާފުށީ ފަޅަށްވަދެ ނަގިލިލައިގެން ތިބެ ފެނާއިދަރު އޮޑިޔަށްލައި ދަތުރަށް ތައްޔާރުވެ ނިމުނުއިރު ވައި ހިނދިއްޖެއެވެ. ދެން މިތާނގައި ވައިނުލިބިގެން އިންތިޒާރުގައި ތިން ހަތަރު ދުވަހެއްވީތަނާ އެޅެގޭ އޮޑިޔާއި ހުވަދޫ ނިލަންދޫ މޫސާ ތައްކާނު އޮޑިޔާއި ގެމެނެފުއްޓެ އެޅަފުތާގެ އޮޑިޔާއި ގައްދޫ މުދިންބެއްޔާގެ އޮޑިޔާއި ގައްދޫ އާބަކުރު ހާޖީގެ އާދަން ތައްކާނު އޮޑިޔާއި މި ފަސް އޮޑިވެސް ކޮލަމާފުށްޓަށް އަތުވެއްޖެއެވެ. އެޅެގޭ އޮޑި އައްޑޫކަނޑު އައިކަމުގައިވީ ނޮވެމްބަރު މަހުގެ އެއްވަނަ ދުވަހުއެވެ. އެއީ ކަޅިހާރި އޮޑި ފުރިތާ ތިން ހަފުތާ ފަހެވެ. މިއޮޑި ހުވަދުއަތޮޅަށް ވަނީ ފިޔޯރީ ކަނޑުންނެވެ. މިބައިމީހުން މާބޮޑު ވިޔަފާރިއެއް ކުރާން ނޫޅެ އަވަހަށް މާލެދާން އުޅުނުކަމުން ކަޅިހާރި އޮޑިޔާއި އެކީގައި ހުވަދޫކަނޑު ދުވާން ކޮލަމާފުށީ ބަނދަރަށް އާދެވުނީއެވެ.\nއެޅެގޭ އޮޑިއަކީ ކަޅިހާރި އޮޑިޔަށްވުރެ މާކުޑަ އޮޑިއެކެވެ. އޮޑީގެ ވެރިޔަކީ އަދި މާލިމީއަކީ އެޅެގޭ އަހުމަދުދީދީއެވެ. މީނާޔަކީ ކަޅިހާރި އޮޑީގެ ވެރިޔާ ކަޅުއަބްދުﷲ ދީދީގެ ދެބޭންގެދަރި މީހެކެވެ. މި އަހުމަދުދީދީގެ އިތުރަށް އެޅެގޭ އޮޑީގައި ތިބި މީދޫގެ ހަރުކުލައިގެ މީހުންނަކީ އެޅެގޭ އަބްދުﷲ ދީދީގެ ހަސަންދީދީ އާއި އެގޭ އަހުމަދުދީދީއެވެ. ފަޅުވެރީންގެ ގޮތުގައި ތިބީ ތޭރަ މީހުންނެވެ. އެއީ މަނިކުފާނުންގެ އެޅަ މަނިކުފާނު، ކުދުބެޔާގެ ކަލޯ، ތަކުރުފާނުންގެ އަހައްމަދާ، ހައްވާ މަނިކުފާނުންގެ އިބިރިހިން މަނިކުފާނު، ހުޅުދޫ ކަރާންކަލޭގެ އަލިތަކުރުފާނު، ހުޅުދޫ ކަލޯގެ މުހަދާ، ހުޅުދޫ އިބިރިހިން ތައްކާނުގެ މުހައްމަދު ތައްކާނު، ހުޅުދޫ ހައްވާގެ ކަލޯގެ އަލިޔަ، ހުޅުދޫ ދޮންކަލޯގެ މުހަދާ، މަރަދޫ ކުދުއަލިޔަގެ ފުތާ، މަރަދޫ ސަންފާގެ އަލިޔަގެ ފުތާ އަދި މަރަދޫ އެޅަބެއްޔާގެ ކަލޯ އެވެ.\nހުވަދޫ ކަނޑަށް ނުކުތުން\nކޮލަމާފުށީ ފަޅުގައި މި ހަގަނޑެތި ހުވަދޫކަނޑު ދުއްވޭހައި ވަޔެއް ނުލިބިގެން ތިއްބައި ނޮވެމްބަރުމަސް ނިމިއްޖެއެވެ. ޑިސެމްބަރު މަހުގެ ފުރަތަމަ ދުވަހު ހެނދުނު ދެކުނު ފަރާތުން ޖެހުނު ރޯޅިޔެއްގައި މި ހަ އޮޑިވެސް އެކުއެކީގައި ހުވަދޫކަނޑު ދުވާން ނުކުމެއްޖެއެވެ. ހަ އޮޑި އެއްތާކު ތިބެފައި އެކުއެކީގައި ދަތުރު ފެށުމަކީ އާއްމުކަމެއް ނޫނެވެ. އެހެންވީމާ މި ހަގަނޑެތި ނުކުމެގެންދާތަން ބަލަން މުޅި ކޮލަމާފުށިހެން ގޮނޑުދޮށަށް ނުކުމެ ތިއްބެވެ. ވަރަށްވެސް އުފާވެރި މަންޒަރެކެވެ. މި ހަ އޮޑީގެ ތެރެއިން އެއްއޮޑި ދެން ދުވަހަކުވެސް ނުފެންނާނޭކަމާއި ކުރިމަތިވުން އޮތީ މުސީބާތުގެ ހިތި ހިތާމަކަމެއް އެކަކަށްވެސް ނޭނގެއެވެ. (ނުނިމޭ)


Irma ge sababun florida4million meehunnah karantu hidhumai kendijje\nއިރްމާގެ ސަބަބުން4މިލިއަން މީހުންނަށް ކަރަންޓު ޚިދުމަތް ކެނޑިއްޖެ\nތޫފާން އިރްމާ އެމެރިކާގެ ފްލޮރިޑާއަށް އަރާ ފަސް މީހަކު މަރުވެ، ކަރަންޓު ލައިންތަކަށް ގެއްލުން ލިބުމުގެ ސަބަބުން4މިލިއަން މީހުންނަށް ކަރަންޓު ޙިދުމަތް ކެނޑިއްޖެއެވެ.\nފްލޮރިޑާގެ އެކި ހިސާބުތަކުން އަންނަ ރިޕޯޓުތަކަށް ބަލާއިރު، މޮންރޯއި ކައުންޓީއިން ދެ މީހަކު މަރުވެފައި ވާކަމަށް މައުލޫމާތު ލިބެއެވެ. އަދި ހާޑީ ކައުންޓީވެސް ވަނީ ދެ މީހަކު މަރުވެފައިވާ ކަމަށް ރިޕޯޓު ކޮއްފައެވެ. މީގެ އިތުރުން އޮރެެންޖު ކައުންޓީގައި ކާރެއްގައި މީހަކު މަރުވެފައި އޮއްވާ ވަނީ ފެނިފައެވެ. މީގެ އިތުރުން ފްލޮރިޑާގެ4މިލިއަނަށް ވުރެ ގިނަ މީހުންވަނީ ކަރަންޓު ޙިދުމަތް ކެނޑިފައެވެ. ކަރަންޓު ޙިދުމަތް ކެނޑުނީ ވައި ބާރުވެެ ކަރަންޓު ލައިން ތަކަށް ގެއްލުން ލިބުމުންނެވެ.\nފުޅާ މިނުގައި 400 މޭލު ހުރި މި ތޫފާން އެމެރިކާގެ ފްލޮރިޑާއަށް އަރާފައިވަނީ އިއްޔެގެ ވަގުތެއްގައެވެ. ފްލޮރިޑާ އަށް ތޫފާން އެރީ ކެޓަގަރީ2ގެ ތޫފަނެއްގެ ގޮތުގައެވެ. ނަމަވެސް ތޫފާން އެތެރެއަށް ދަތުރު ކުރަމުން ދިޔަވަރަކަށް ދަނީ ބާރު ދައްވަމުންނެވެ. ތޫފަން އެރުމުގެ ސަބަބުން މައިއާމީގެ ބޮޑު ބައެއްގައި ފެންބޮޑުވެ އަދި ވައި ބާރު ވުމުގެ ސަބަބުންވަނީ ބޮޑު ކޮންސްޓްރަކްޝަން ކެރޭނެއްވެސް ވައްޓާލާފައެވެ.\nއިރްމާގެ ސަބަބުން އެންމެ ގިނަމީހުންނަށް ފެނުނު ބޮޑު އާދަޔާ ޙިލާފް ކަމަކީ ޓެމްޕާ ބޭއިގެ ބަހާމާސްއިންނާއި ނޭޕްލްސްއިން، މޫދުގެ ލޮނުގަނޑު ހިކިގެން ވަރަށް ދުރަށް ދިއުމެވެ. ގިނަމީހުން ސޯޝަލް މީޑިއާގައި ބުނެފައިވަނީ އެތަނުގައި ގަޑިއރުތަކެށް ކުރިން ރާޅު ނަގަ ނަގާ އޮތްކަމަށެވެ. މިކަމާ ގުޅިގެން ގޮވަނަރު ރިކް ސްކޮޓް ވަނީ މޫދާ ވީހާވެސް ދުރުން އުޅުމަށް އިރުޝާދު ދީފައެވެ. އޭނާ ވިދާޅުވިގޮތުގައި ލޮނުގަނޑު އަންބުރާ އަންނާނީ ބޮޑެތި އުދަ ބާނި ތަކެއްގެ ގޮތުގައި ކަމަށެވެ. އަދި އަންނަ ވަގުތު މީހުންނަށް ސަލާމަތް ވުން އުންދަގޫ ވާނެ ކަމުގައެވެ. މީޑިއާ ރިޕޯޓު ތައް ބުނި ގޮތުގައި އެ ސަރަހައްދުން ފުލުހުން ވަނީ މީހުން ދުރުކޮއްފައެވެ.\nއިރްމާގެ ބާރު ދައްވެފައި ވާނަމަވެސް އުދަ އެރުމުގެ ފުރުސަތު ވަނީ ވަރަށް ބޮޑުވެފައެވެ. އެގޮތުން މޫސުންދިރާސާ ކުރާ ފަރާތްތަކުން ބުނެފައިވަނީ 10 ފޫޓު ނުވަތަ 15 ފޫޓުގެ ރާޅުތަށް އެރުމަކީ އެކަށީގެންވާ ކަމެކެވެ. އިރްމާގެގެ ބާރު ދައްވިނަމަވެސް ތޫފާނު ނިސްބަތުން ވަރަށް ބޮޑެވެ. އެހެންކަމުން ސިދާ އަސަރު ނުކުރިނަމަވެސް ކައިރީގައި ތިބި އަވަށްތަކަށް ދަނީ މޫސޫންވަރަށް ގޯސްވެފައެވެ.


ހިތުގެ ބަލިތަކާއި ސްޓްރޯކްޖެހުން | ބަލިތައް | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ބަލިތައް ހިތުގެ ބަލިތަކާއި ސްޓްރޯކްޖެހުން\nސްޓްރޯކް ޖެހުމުގެ ދެވައްތަރެއް ވެއެވެ. ފުރަތަމަ ވައްތަރަކީ ލޭހޮޅިއެއް ފަޅައިގެން ދިއުމުގެ ސަބަބުން ސްޓްރޯކް ޖެހުން ކުރިމަތިވުމެވެ. ދެވަނަ ވައްތަރަކީ ސިނކުޑީގައި ''ގަނޑު ލޭކޮޅެއް'' އުފެދުމުގެ ސަބަބުން ސްޓްރޯކް ޖެހުން ކުރިމަތިވުމެވެ. މި ދެހާލަތުގައި ސިކުނޑިވަނީ އޮކްސިޖަން އަށް ''ފެންބޮވައި'' ގެންފައެވެ. ނަތީޖާއެއްގެ ގޮތުން ސެލްތައް ހަލާކުވެ، ސެލްތައް މަރުވުން ކުރިމަތި ކުރުވައެވެ.\nކޮލެސްޓީރޯލް ލޭގައި މަތިވާ ވަރަކަށް ހިތުގެ ލޭހޮޅިތަކަށް ބަލިޖެހުމުގެ ފުރުސަތު އިތުރު ކުރުވައެވެ. ޚާއްޞަކޮށް އެހެން މަގުފަހިކުރުވާ ސަބަބަކާއި އެކު ކޮލެސްޓީރޯލް ގެ މިންވަރު މަތިވެފައިވާ ނަމަ މިފުރުސަތު ބޮޑުވެގެން ދެއެވެ. ''ނުރަގަޅު ކޮލެސްޓީރޯލް''(އެލް.ޑީ.އެލް) އިތުރުވުމުން މިފަދަކަންތައްތައް ކުރިމަތިވާއިރު ''ރަގަޅު ކޮލެސްޓީރޯލް''(އެޗް.ޑީ.އެލް) މަތިވުމުން މިކަންތައްތައް ކުރިމަތިވުން ކުޑަކުރުވައެވެ.\nހަފްތާއަކު 4-3 ފަހަރު 30މިނިޓް ވަންދެން އެންމެ މަދުވެގެން ކަސްރަތު ކުރަން އާދަކުރާށެވެ. ހަށިގަނޑު މާބޮޑަށް ބަރުހެލި ވިޔަ ނުދޭށެވެ. ''ބޮޑީ މާސް އިންޑެކްސް'' ހުންނަން ވާނީ 25-18.5އާއި ދެމެދުގައެވެ. އުނަގަނޑުގެ ވަށަމިން 88ސމ(އަންހެނުން) އަދި 102ސމ( ފިރިހެނުން) އަށްވުރެ އިތުރުވެގެން ނުވާނެއެވެ.\nހިތާއި ލޭހޮޅިތަކާއި ގުޅޭ ބައްޔެއް ޖެހިފައި ހުރި ނަމަ ''އެސްޕިރިން'' އަދި ''ވަރފަރިން'' ބޭނުންކުރުމަކީ އެދެވިގެންވާ ކަމެކެވެ. އެއީ އެކަމުގެ ސަބަބުން ލޭގަނޑުވުން ކުރިމަތިވިޔަ ނުދޭނެތީ އެވެ.\nނޯޓް:ބޮޑީ މާސް އިންޑެކްސް ބަލާނީ ކިހެނެއް؟


Bodufinolhu gai thibi bidheyseen ge asaasee hidhumaiythah kandaalaneee\nބޮޑުފިނޮޅުގައި ބިދޭސީން: އެމީހުން ބާލުވަން ވަނީ އަންގާފައި -- ފޮޓޯ: އަވަަސް\nރިސޯޓެއްގެ ގޮތުގައި ތަރައްގީ ކުރަމުންދާ ބ. ބޮޑުފިނޮޅުގައި ތިބި 179 ބިދޭސީން އެ ރަށުން ބާލައި، އެ ރަށް ހަވާލު ކުރުމަށް އެ ރަށުގެ ވެރި ކުންފުނި، ސީލް މޯލްޑިވްސްއިން ފުލުހުން ކިބައިން އެދިއްޖެ އެވެ.\nބޮޑުފިނޮޅުގައި ބިދޭސީންތަކަށް މުސާރަ ނުލިބިގެން ހަމަނުޖެހުން ހިންގި މައްސަލާގައި 19 މީހަކު ވަނީ ހައްޔަރުކޮށްފަ އެވެ. އެ 19 މީހުންނަށް ވެސް މުސާރަ ލިބިފައިވެ އެވެ. އެމީހުންގެ ބަންދަށް އިތުރު 15 ދުވަސް ވަނީ ޖަހާފަ އެވެ. އެމީހުން ވެސް ހިމެނޭ ގޮތަށް އެ ރަށުގައި މަސައްކަތް ކުރި 198 ބިދޭސީއަކާއި ދެ ދިވެއްސަކަށް ދޭން ޖެހޭ މުސާރަ ހޯދުމަށް ވަޒީފާއާ ބެހޭ ޓްރިބިއުނަލަށް ވެސް މައްސަލަ ވަނީ ހުށަހަޅާފަ އެވެ.\nޕަބްލިކް އިންޓްރަސްޓް ލޯ ސެންޓަރު ޖަމިއްޔާއިން ހުށަހެޅި މައްސަލާގައި އެދިފައިވަނީ 200 މުވައްޒަފުންނަށް ލިބެންޖެހޭ މުސާރަ އެއްކޮށް ދެއްކުމަށާއި މުސާރަ ނުލިބުމުގެ ސަބަބުން ލިބުނު ގެއްލުމުގެ ބަދަލު ދިނުމުގެ އަމުރެއް ނެރެދިނުމަށެވެ.


މުގު ބޮނޑިބަތް | Lonumedhu\nމުގު އަޅައިގެން ހަދާ ފޮނިއެއްޗެކޭ ބުނީމާ ބައެއް މީހުން މި މާ ކާހިތެއް ނުވެއެވެ. އަނެއް ބަޔަކަށް މުގުބޮނޑިބަތަކީ ކުޑައިރު ހަނދާންވާ، ވަރަށް މީރު އެއްޗެކެވެ. ކޮންމެއަކަސް މިފަހަރު މިއޮތީ މުގު ބޮނޑިބަތުގެ ރެސިޕީއެވެ. މިރެސިޕީ ތައްޔާރު ކުރަން ވެގެން ކައްކާފޮތްތައް ބަލައި، މީސްމީހުންނާއި ވާހަކަ ދައްކާ ހެދީމެވެ. އެނގުނު އެއްޗަކީ އެކި މީހުން ހަދަނީ އެކިގޮތަށް ކަމެވެ. ބައެއް މީހުން މުގު ބޮނޑިބަތަށް އިނގުރު އަޅައެވެ. އަނެއް ބަޔަކު ނާޅައެވެ. ހަމައެގޮތަށް ކަނަމަދަކީވެސް އެއްބަޔަކު އަޅާފައި އަނެއް ބަޔަކު ނާޅާ އެއްޗެކެވެ. ކޮންމެޔަކަސް މުގު ބޮނޑިބަތް ހަދާއިރު ކުރަން މިޖެހޭ އެއްމެ މުހިއްމު އެއް ކަމެއްގެ ގޮތުގައި އަހަރުމެންނަށް ފާހަގަ މިވީ ފިޔާކޮޅު މަޑުވެގެންގޮސް މުގުގަނޑުގެ ތެރެއަށް ވިރިގެންދާނެވަރަށް ކެއްކުމެވެ. މުހިއްމު އަނެއް ކަމަކީ ރަތް މުގު ބޭނުން ކުރުމެވެ. އަދި ކައްކާއިރު އެހާބޮޑަށް އެ ޗަސްވިޔަ ނުދިނުމެވެ.\nމިރެސިޕީއިން ތައްޔާރު ކުރެވޭނީ: 3-4 މީހުންނަށް ވާވަރަށެވެ.\n1 ޖޯޑު ރަތްމުގު\n3 މޭޒުމަތީ ސަމުސާ ގިތެޔޮ\n1 ސައިސަމުސާ ކުދިކޮށް ތުނިކޮށް ކޮށާފައި ހުރި އިނގުރު\n1 ޖޯޑު ހަކުރު (ނޫނީ ބޭނުން ވަރަކަށް)\n1 މޭޒުމަތީ ސަމުސާ ފިނިފެން (ރޯޒްވޯޓަރ)\n½ 1 ސައިސަމުސާ މުގުރި ފޮނިތޮށިކާފޫރުތޮޅި (ނޫނީ ބޭނުން ވަރަކަށް)\n1. ފިޔާކޮޅު ވަރަށް ތުނިކޮށް ކޮށާށެވެ. ނިކަން ފަރުވާ ބަހައްޓައިގެން ހުރިހާ ފޮތިތަކެއްވެސް އެއްވަރަކަށް ހުންނާނެ ގޮތަށެވެ.\n2. ގިތެޔޮކޮޅުގެ ދެބައިކުޅަ އެއްބައި ތެއްޔަކަށް އަޅާ ހޫނު ކުރާށެވެ. ގިތެޔޮ ވިރުމުން ފިޔާކޮޅު އަޅާފައި އެ މަޑުވެ މުށިކުލަ އަރަން ފަށަންދެން ކައްކާށެވެ. ފިޔާކޮޅަށް މުށިކުލަ އަރަން ފެށީމާ އުނދުން ނިވާލާފައި ތެލީގައި މަތިޖަހާށެވެ.\n3. މުގުކޮޅު ރަނގަޅަށް ދޮވެލާށެވެ. ދެން އެހެން ތެއްޔަކަށް މުގުކޮޅާއި ފެން އަޅާފައި ކައްކަން އުދާށެވެ. ފެންގަނޑު ކެކިގަތީމައި ގިނި މަޑުކޮށްލާފައި5ވަރަކަށް މިނެޓު ބަހައްޓާލާށެވެ.\n4. ދެން މުގުކޮޅު ފުރާނާލާފައި އެއްޗަކަށް އަޅާފައި އެހަށް ބަހައްޓާށެވެ.\n5. ބާކީހުރި ގިތެޔޮކޮޅު ތެއްޔަކަށް އަޅާ ހޫނުކުރާށެވެ. ގިތެޔޮ ވިރުމުން މުގުކޮޅާއި، ފިޔާކޮޅާއި، އިނގުރާއި، ހަކުރު އަޅާށެވެ. ގިނި ބަހައްޓާނީ މެދުމިނުގައެވެ. އެއްކޮށް ކެކި ނިމެންދެން ގެންދަންވާނީ ހަލަމުންނެވެ.\n6. ތެލީގައިވާ ތަކެތި އޮލަވެ، އަދި ފިޔާތަށް ލޮލަށް ނުފެންނަވަރަށް މުގުގަނޑުގެ ތެރެއަށް ގިރުމުން ދެން އުނދުން ނިވާލާށެވެ.\n7. ފިނިފެނާއި ފޮނުތޮށި ކާފޫރުތޮޅި އަޅާ އެއްކޮށްލީމާ އެނިމުނީއެވެ.


Mathhimathin mask elhumaa medhu sihhee maahirun bunanee keekey? - Hali News\nމަތިމަތިން މާސްކު އެޅުމާމެދު ސިއްޙީ މާހިރުން ބުނަނީ ކީކޭ؟\n22 March 2021, 22:27\nދުނިޔޭގެ ކަންކޮޅުތަކުގައި މިހާރު އާންމުން އުފައްދާ ސުވާލަކީ ސާޖިކަލް މާސްކު ނުވަތަ ފޮތި މާސްކު އަޅައިގެން ކުރޯނާ ވައިރަހުން ސަލާމަތް ވޭތޯއެވެ؟ މި ވާހަކަ ފެތުރެން ފެށުމުން ސިއްޙީ ބައެއް މާހިރުން "ޑަބަލް" މާސްކު އެޅުމަށް އިރުޝާދު ދެއެވެ. ނަމަވެސް މިއީ ވަރަށް މަދުބައެއްގެ ޚިޔާލެވެ.\nކްރޯނާ ވައިރަސް އިން ރައްކާތެރިކަން ހޯދުމަށް އާންމުކޮށް މި ބޭނުންކުރަނީ ފޮތި މާސްކާއި، ސާޖިކަލް މާސްކާއި "އެން9ފައިވް" މާސްކެވެ. އެހެން ކަމުން މިހާރު ސުވާލު މި އުފައްދަންފެށީ ސާޖިކަލް މާސްކާއި ފޮތި މާސްކު އެޅުމުން ވައިރަހުން ސަލާމަތް ކޮށްދޭ ހެއްޔެވެ؟\nމިގޮތަށް މި ވާހަކަ ދެކެވެން ފެށީ އެމެރިކާގެ ރައީސް ޖޯ ބައިޑެން އާއި، ނައިބުރައީސް ކަމަލަ ހެރިސް، ޓްރާންސްޕޯޓޭޝަން ސެކެރެޓެރީ ޕެޓި ބައްޓި ގެގް އަދި އޭނާގެ ފިރިމީހާ ޗެސްޓަން ބައްޓިގެގް މިގޮތަށް ޑަބަލް މާސްކު އަޅާފައިވާތަން މީޑިއާތަކުން ފެނުމުންނެވެ.\nއެމެރިކާގެ އިންފެކްޝަން ޑިސީސް ސްޕެޝަލިސްޓް އަދި ރައީސް ބައިޑެންގެ ޗީފް އެޑްވައިޒަރ ޑޮކްޓަރ އެންތަނީ ފުސީ ހާމަކަރާ ގޮތުގައި މިގޮތަށް ޑަބަލް މާސްކު އެޅުމަކީ ރައްކާތެރިކަމުގެ އިތުރު ފިޔަވަޅެކެވެ. އެއީ2މާސްކު އެޅުމުން އަނގަމައްޗާއި ނޭފަތް އިތުރަށް ރައްކާތެރި ކުރެވޭނެ ކަމަކަށް ވާތީއެވެ. ނަމަވެސް މިއީ އަދި އެމެރިކާގައިވެސް، ދުނިޔޭގެ އެހެން ގައުމެއްގައިވެސް ރަސްމީކޮށް އިއުލާނުކޮށްފައިވާ ކަމެއް ނޫނެވެ.\nބައެއް ފަރާތްތަކުން ބުނާ ގޮތުގައި ޑަބަލް މާސްކު އެޅުމަކީ ބޭނުން ކަމެއްނޫނެވެ. އެއް މާސްކު އެޅުމުންވެސް ފުދޭނެއެވެ.\nއިންޑިޔާގެ ޑޮކްޓަރެއް ކަމަށްވާ ކުމާރު ލިޔުއްވާފައިވާ ގޮތުގައި މަތިމައްޗަށް މާސްކު އެޅުމުން ކްރޯނާ ވައިރަސްއިން ސަލާމަތް ވާނެ ކަމަށް ބުނެވޭނެ އެއްވެސް ހެއްކެއް ނެތެވެ. އެއީ މިހާތަނަށް އެފަދަ ދިރާސާ އެއްކޮށް ނަތީޖާ ލިބިފައެއް ނުވެއެވެ.\nމަތި މަތިން މާސްކު އެޅުމަކީ މުހިއްމު ކަމެއް ކަމުގައި ނުވިޔަސް ގިނަ މީހުން އެއްވެ އުޅޭ ތަންތަނަށް ދާއިރު " އެން-9ފައިވް" މާސްކު އެޅުމަށް ސިއްޙީ މާހިރުން އިރުޝާދު ދެއްވައެވެ. ނަމަވެސް މިއީ އަގު ބޮޑު މާސްކެކެވެ. އެހެންކަމުން ބައިބޯ ތަންތަނަށް ކޮންމެހެން ދާން ޖެހިއްޖެނަމަ މާސްކު އަޅައިގެން އިޖުތިމާއީ ގައިދުރުކަން ބެހެއްޓުން ރަނގަޅު ވާނެއެވެ. އަދި ސިއްޙީ މާހިރުން ލަފާ ދެއްވާ ގޮތަށް ގެއަށް ވަނުމާއެކު އަވަހަށް ސެނެޓައިޒާއިން އަތް ސާފު ކުރުމަށް ފަހު ބޭރަށް ދިޔަ ހެދުން ބަދަލުކޮށް ރަނގަޅަށް ފެންވަރާލުމަކީ އެންމެ ރައްކާތެރި ގޮތެވެ.\nއިތުރު ލިޔުންތައް ކޮވިޑް 19 ސިއްހަތު


އަނދިރި ފަރާތް (06) – Feshun.mv\nއަނދިރި ފަރާތް (06)\n24 އޯގަސްޓް 2020 - 08:08\n(ފަސްވަނަ އަދަދާއި ގުޅޭ)\nއެންމެން ނުކުމެ ގޭތެރެ ހަމަ ހިމޭންވުމުން މީރާ މަޑުމަޑުން އެނދުން ތެދުވިއެވެ. އޭރު އޭނާގެ ހިތް ހީވަނީ މޭ ފަޅާލާފައި ނުކުމެދާނެހެންނެވެ. ހިތުގައި ބިރުވެރިކަމެއް އެފެދި، އަތްފައިން ލޮނު ދާ ހިއްލަން ފެށިއެވެ. ނަމަވެސް ހިތްވަރު ކުރަމުން އޭނާ ކޮޓަރިން ނުކުތެވެ. އަދި މަޑުމަޑުން ސިޑިއާ ދިމާއަށް މިސްރާބު ޖެހިއެވެ. މައްޗަށް އަރަމުން ދިޔައިރު ދެފައިވެސް ތުރުތުރު އަޅާކަމުގެ އިޙުސާސް ކުރެވުނެވެ. ސިޑީގެ ކޮންމެ ހަރުފަތެއް ގިރާކޮށްފައި އޭނާއަށް ތިރިއަށާއި މައްޗަށް ބަލާލެވެއެވެ. އޭރު ގޭތެރޭގައި އޮތީ މަރުފަދަ ހަމަހިމޭންކަމެކެވެ.\nއުނައިސްގެ ކޮޓަރި ދޮރާ ހަމައަށް ދެވުނުއިރު އަމިއްލަ ހިތް ތެޅޭ އަޑު މީރާއަށް އިވެއެވެ. އުނައިސް އައިސްދާނެކަމުގެ ބިރުގެ އިތުރުން ގޭތެރޭގައި ރޫޙާނީކަމެއް އުޅޭނަމަ އެކަމާވެސް ކުރިމަތިލާން ޖެހިދާނެތީ އެކަމުގެ ބިރުވެސް އޭނާގެ ހިތުގައި އިންތިހާއަށް ވިއެވެ. ނަމަވެސް ކަމުގެ ޙަޤީޤަތް ނުހޯދާ ދެން އޭނާ އެނބުރި ދާކަށް ބޭނުމެއް ނޫނެވެ.\nއުނައިސްގެ ކޮޓަރީގެ ދޮރު ހުޅުވާލުމަށްފަހު ތަޅުދަނޑިފަތި ފެނޭތޯ އެކި ކޮޅުކޮޅަށް މީރާ ނަޒަރު ހިންގާލިއެވެ. ނަމަވެސް ޑްރެސިންގ ޓޭބަލް މައްޗާއި އެނދުގެ ބާލީސްތަކުގެ ދަށް ބެލުމުންވެސް އެކަން ކާމިޔާބުވާގޮތެއް ނުވިއެވެ. ލޮލުގައި އަޅައިގަންނަ އެއްވެސް ހިސާބެއްގައި ތަޅުދަނޑިފައްޗެއް ނެތެވެ. އެކި ދިމަދިމާއަށް ބަލަމުން ދަނިކޮށް ކުއްލިއަކަށް ހިތަށް އެރި އެއްޗަކުން ދެން އޭނާ މިސްރާބު ޖެހީ ކޮޓަރީގެ އެއް ކަނެއްގައި ބަހައްޓާފައި ހުރި އަންނައުނު އަޅުވާ ހަރާ ދިމާއަށެވެ. އޭގައި އުނައިސްގެ ދެތިން ގަމީހަކާއި އެއް ޖިންސު ހުއްޓެވެ. ފުރަތަމަވެސް މީރާ ޗެކް ކުރީ ޖިންސެވެ. ނަސީބަކުން ޖިންސުގެ އެއް ޖީބުން ތަޅުދަނޑި ފައްޗެއް އޭނާގެ އަތުގައި ޖެހުނެވެ. އޭގައި ވަރަށް ބައިވަރު ތަޅުދަނޑިތައް ހުއްޓެވެ. ނަމަވެސް ހުރީ ކޮންމެ ތަޅުދަނޑިއެއްގައި ނަން ޖަހާ، ކޮންތަނެއްކަން އެނގޭނޭހެން ލޭބަލްކޮށްފައެވެ. އެހެންކަމުން މީރާއަށް ކުޑަކޮށް ހިނިތުންވެލެވުނެވެ. އެގޮތަށް ވަކި ކޮށްފައި ނެތްނަމަ އެތަނުން ސްޓޯރ ރޫމްގެ ތަޅުދަނޑި ހޯދަން ވަރަށް ގިނަ އިރު ނެގީހެވެ.\nތަޅުދަނޑިފަތީގައި ހުރި ތަޅުދަނޑިތައް ވަކިވަކިން ދެފަހަރަށް ބެލި އިރުވެސް އުނައިސްގެ ކޮޓަރި ތެރެއިން ސްޓޯރ ރޫމަށް ވަދެވެން ހުރި ދޮރުގެ ތަޅުދަނޑިއެއް މީރާއަކަށް ނުފެނުނެވެ. ނަމަވެސް އެ ކޮޓަރީގެ ބޭރު ދޮރުގެ ތަޅުދަނޑި އިނެވެ. އެހެންކަމުން އަވަހަށް އުނައިސްގެ ކޮޓަރިން ނުކުމެ ޖެހިގެން ހުރި ކޮޓަރި ދޮރު ކައިރިއަށް މީރާ ދިޔައެވެ. ދޮރުގެ ތަޅަށް ތަޅުދަނޑި ޖަހާފައި އަނބުރާލުމާއެކު ވަރަށް ފަސޭހައިން ދޮރު ހުޅުވުނެވެ. ކޮޓަރި ތެރެއަށް ފައި އެޅުމުގެ ކުރިން މީރާ ހަމަޖެހިލުމަށްޓަކައި ދެލޯ މަރާލާފައި ފުން ނޭވާއެއް ބޭރުކޮށްލިއެވެ. އަދި ބިސްމި ކިޔާފައި އެތެރެއަށް ވަނެވެ.\nކޮޓަރީގައި ދިއްލާފައި ހުރީ ފަނޑު އައްޔެއްގެ ބޮތްކެކެވެ. ފުރަތަމަ ވަތް ތަނުންވެސް މީރާގެ ލޮލުގައި އަޅައިގަތީ ކުރިމަތީގައި ހުރި ފާރުގައި ކުރަހާފައިވާ ބޮޑު ސޫރައެކެވެ. އެއީ ވަރަށް ރީތި އަންހެން ކުއްޖެއްގެ ސޫރައެކެވެ. ފާރު އެކަށް ފުރޭވަރަށް އެ ކުރެހުން ހުއްޓެވެ. އިރުކޮޅެއް ވަންދެން އިތުރު ޙަރަކާތެއް ނުކޮށް އެ ކުރެހުމަށް ބަލަހައްޓައިގެން މީރާއަށް ހުރެވުނެވެ. އެ ކުރެހުން އެހާވެސް އަސްލާ އެއްގޮތްވެފައި ފުރިހަމައެވެ. ދެން މީރާ ކޮޓަރީގެ އެކި ދިމަދިމާއަށް ނަޒަރު ހިންގާލިއެވެ. އެތަން އެއްވެސް ގޮތަކަށް ސްޓޯރޫމްއަކާ ވައްތަރެއް ނޫނެވެ. ހީވަނީ މީހަކު ދިރިއުޅޭ ތަނެއް ހެންނެވެ. ދޮރުގެ ކަނާތްފަރާތުގައި ހުރީ ތިން ދޮރުފަތްލީ ބޮޑު އަލަމާރިއެއް ބަހައްޓާފައެވެ. އޭއްޗާ ހެދި އަނެއް ފަރާތް ނުފެންނާތީ މީރާ މަޑުމަޑުން އެތެރެއަށް ޖެހިލިއެވެ. އެވަގުތު ފެނުނު މަންޒަރަކުން އޭނާގެ މޭގަނޑު އަނގަޔަށް ނައީ ކިރިޔާއެވެ. ހަޅޭލަވައި ގަނެވެންވެސް އުޅުނެވެ. ނަމަވެސް އޭނާ އަވަހަށް އަނގަމަތީގައި އަތް އެޅިއެވެ. އަލަމާރީގެ އެފަރާތުގައި ބަހައްޓާފައި ހުރީ ކުއީން ސައިޒްގެ އެނދެކެވެ. އެ އެނދުމަތީގައި އަރިއަކަށް އޮށޯވެގެން އޮތީ އަންހެން ކުއްޖެކެވެ. ބޮލާ ހަމައަށް އަޅާފައި އޮތް ބެޑްޝީޓްގެ ސަބަބުން ހަމައެކަނި ފެންނަވަރުވަނީ އެކުއްޖާގެ މޫނުގެ އެއް ފަޅިއެވެ. އަދި އަލި ފަނޑުކަމުން ސާފުކޮށް މޫނު ފެންނަގޮތެއް ނުވިއެވެ. އެހެންކަމުން އޭނާ މަޑުމަޑުން އެނދާ ދިމާއަށް ދާންފެށިއެވެ.\nއެނދާ ކައިރިވުމަށްފަހު އެކުއްޖާގެ މޫނަށް މީރާ ރަނގަޅަށް ބަލާލިއެވެ. އެއީ ދޮން މޫނެކެވެ. އެ ކުއްޖާގެ އަނގަމަތީގައި އޮތީ ފޮތިގަނޑެއް އައްސާފައެވެ. ލޯ އޮތީ މެރިފައެވެ. ދެލޯ ކައިރީގައި ވަށައިގެން ކަޅުކަމެއް ހުއްޓެވެ. ކައިރިން އެ މޫނު ފެނުމުން އެއީ ކޮޓަރީގެ ފާރުގައި ބޮޑުކޮށް ކުރަހާފައިވާ ސޫރައިގެ ވެރިފަރާތްކަން މީރާއަށް އެނގޭކަށް މާގިނައިރެއް ނުނެގިއެވެ. އެވަގުތު އެންމެ ފުރަތަމަ ވިސްނުނު ގޮތަށް މީރާ ކަންތައްކުރަންފެށިއެވެ. ކުޑަކޮށް ގުދުވެލާފައި އޭނާ އެކުއްޖާގެ ގައިގައި ކޮށްޓަން ފެށިއެވެ. އިރުކޮޅަކު ގޮވުމުން ވަރަށް އުނދަގުލުން އެކުއްޖާ ލޯ ހުޅުވާލިއެވެ.\nކުއްލިއަކަށް މީރާގެ މޫނު ފެނުމުން އެކުއްޖާ ސިއްސައިގެންދާގޮތްވިއެވެ. އަދި ދެލޯ ބޮޑުކޮށްލަމުން ތެޅިގަނެފައި ފަހަތަށް ޖެހެންފެށިއެވެ. އެވަގުތު އެކުއްޖާގެ ގައިމަތީގައި އަޅާފައި އޮތް ބެޑްޝީޓް ތިރިއަށް ޖެހުމުން އެކުއްޖާގެ ދެއަތް މީރާއަށް ފެނުނެވެ. ދެއަތްވެސް އޮތީ ކުރިމައްޗަށް ގެނަސް ކުޑަހުޅާ ހިސާބުން ފޮތިގަނޑަކުން އައްސައިފައެވެ.\n"ބިރު ނުގަނޭ! އަހަރެން ނޫޅެން އެއްވެސް ކަމެއް ކުރާކަށް." އެކުއްޖާ ބިރުން އުޅޭތީ މީރާ ބުންޏެވެ. އަދި އެ ކުއްޖާގެ އަނގަމަތީގައި އައްސާފައި އޮތް ފޮތިގަނޑު ތިރިކޮށްލިއެވެ.\n"ތިއީ ކާކު؟" ބިރުން އޮވެ އެ ކުއްޖާ ސުވާލުކޮށްލިއެވެ.\nމީރާއަކީ ސައިކޮލޮޖީގެ ދާއިރާއިން ޑިގްރީއާ ހަމައަށް ކިޔަވައިގެން ހުރި ކުއްޖެކެވެ. އަދި އޭނާ މަސައްކަތްކުރަމުން ދަނީވެސް އެ ދާއިރާގައެވެ. އެހެންކަމުން އެ ކުއްޖާގެ މޫނަށް އަރާ ފައިބަމުންދާ ކުލަވަރުތަކާއި ކުރަމުން ދިޔަ ހަރަކާތްތައް މާނަ ކުރުން މީރާއަށް މާ އުނދަގޫ ކަމަކަށް ނުވިއެވެ.\n"މިއީ މީރާ. ތިއީ ކޮން ކުއްޖެއް؟" އެނދުގެ މަގަތުގައި އިށީނދެ އިނދެ އެ ކުއްޖާގެ އަތް މޮހަމުން މީރާ ސުވާލުކޮށްލިއެވެ. އެ ކުއްޖާގެ ދެއަތުގެ ކުޑަ ހުޅާ ހިސާބުގައި ވަށްކޮށް ރަތްކުލައިގެ ނިޝާނެއް ހުއްޓެވެ. ހީވާ ގޮތުން އެހިސާބުގައި ބާރަށް އެއްޗަކުން އައްސާފައި އޮންނަތާ ގިނަ ދުވަސްތަކެއް ވެދާނެއެވެ.\n"ޝީނާ ކިޔަނީ..... ކީއްކުރަން ތި އުޅެނީ؟" ޝީނާ އަދިވެސް އޮތީ ބިރުންނެވެ.\n"މިއުޅެނީ މި ފޮތިގަނޑު މޮހާލަން. ޝީނާ މިތާ ބަންދު ކުރީ ކާކު؟ އުނައިސްތަ؟" މަޑުމައިތިރިކަމާއެކު މީރާ އަނެއްކާވެސް ސުވާލުކޮށްލިއެވެ.\n"ތިއީވެސް އޭނާ ބަންދުކުރަން ގެނައި ކުއްޖެއްތަ؟" މީރާގެ ސުވާލަށް ސީދަލަށް ޖަވާބު ނުދިން ނަމަވެސް ޝީނާ ރައްދުގައި ކުރި ސުވާލުން މީރާ ބޭނުންވާ ޖަވާބު ލިބުނެވެ. އެހިސާބަށް ވާހަކަ ދިޔައިރު ޝީނާ އިނީ ތެދުވެ އިށީނދެލައިގެންނެވެ.\n"ނޫން.... ކީއްވެ އުނައިސް ޝީނާ ބަންދުކޮށްގެން އެ އުޅެނީ؟ މިހާރު ވަރަށް ގިނަ ދުވަސްވެއްޖެތަ؟" އޮޅުންފިލުވަން ބޭނުންވެފައި އިންވަރުން މީރާ ފަތިފައްޗަށް ސުވާލުތައް އަމުނާލިއެވެ.\n"އޭނާ އައިސްދާނެ. އޭރުން ހިތްހަމައެއް ނުޖެހޭނެ." ވަށައިގެން އެކި ދިމަ ދިމާއަށް ބަލަމުން ޝީނާ ކަންބޮޑުވުން ފާޅުކުރިއެވެ.\n"ހިނގާ ތިރީގައި އަހަރެން ހުންނަ ކޮޓަރިއަށް ދާން." ޝީނާގެ ދުލުން ޙަޤީޤަތް ނެރެވޭނީ އޭނާއަށް ހަމަޖެހިލެވިގެންކަން އެނގޭތީ މީރާއަށް ފެނުނު އެންމެ ރަނގަޅު ގޮތް ހުށަހެޅިއެވެ.\nނަސީބަކުން އިތުރު އެއްޗެއް ނުބުނެ ޝީނާ މީރާއާއެކު ތިރިއަށް ދިޔައެވެ. ސިޑިން ފައިބަމުން ޒާރާއަށް ގުޅާފައި ވަރަށް އަވަހަށް ގެއަށް އައިސްދިނުމަށް މީރާ އެދުނެވެ. ކޮޓަރިއަށް ވަނުމަށްފަހު މީރާ ޝީނާއަށް ފެން ތަށްޓެއް ގެނަސްދިނެވެ. ފެން ތަށި ބޯލުމުން އެނދުގައި ރަނގަޅަށް ހަމަޖެހިލުމަށް ޝީނާ ކައިރީގައި މީރާ އެދުނެވެ.\n"އަހަރެން މީ އުނައިސްގެ ބޭބެގެ އަންހެނުންގެ ކޮއްކޮ. އަހަރެމެން މިރަށަށް މި އައީ ޢީދު ޗުއްޓީގަ." ޝީނާގެ މޫނަށް އަރާ ފައިބަމުން ދިޔަ ކުލަވަރުތަކަށް ބަލަން އިނދެ މީރާ ވާހަކަދައްކަން ފެށިއެވެ.\n"ކިހިނެއް އަހަރެން އެތާ އޮތްކަން އެނގުނީ؟" ޝީނާގެ ބޮޑު ދެލޮލުން މީރާއާ ދިމާއަށް ބަލަހައްޓައިގެން އިނދެ ސުވާލުކޮށްލިއެވެ. ހީވަނީ މީރާގެ މޫނުން އެއްޗެއް ދޭހަވޭތޯ އުޅޭހެންނެވެ. ޝީނާގެ މޫނުގައި ވަނީ މައުސޫމުކަމެވެ.\n"ނޭނގެ އެތާ މީހަކު އޮތް ކަމެއް. އެ ކޮޓަރި ތެރޭގައި ހުރީ ކޯއްޗެއްތޯ ބަލާލަންވެގެން މި ވަނީ. އެއްވެސް މީހަކަށް ނޭނގޭނެ އަހަރެން ވަތް ކަމެއް." މީރާ އޮޅުންފިލުވައިދިނެވެ.\n"ޝީނާ އެއްވެސް ކަމަކާ ބިރުގަންނާނެ ކަމެއް ނެތް. އަހަރެން ޝީނާ ސަލާމަތްކޮށްދޭނަން. އަހަންނަށް ހުރިހާ ވާހަކައެއް ރަނގަޅަށް ކިޔައިދީބަލަ." މީރާ އިނީ ޙަޤީޤަތް ހޯދާ ހިތުން ކެތް މަދުވެފައެވެ.\nއެވަގުތު ޝީނާގެ ލޯ ފެންކަޅިވިއެވެ. އަދި މީރާގެ ލޮލުން ނަޒަރު ވަކި ކޮށްލުމަށްފަހު ދުރަށް ބަލަން ފެށިއެވެ.\n"އަހަރެން މިހާރު މިތަނުން ދާ ހިތެއް ނުވޭ." އެ އިންގޮތަށް ދުރަށް ބަލަހައްޓައިގެން އިނދެ ޝީނާ ބުންޏެވެ. އަދި ހުރިހާ ކަމެއް ފެށުނު ހިސާބުން ކިޔައިދޭން ފެށިއެވެ.\nއަނދިރި ފަރާތް, ސަމާގެ ވާހަކަ


ޙިޖާމާގެ ޚިދުމަތް އެެންމެ ހެޔޮއަގުގައި! - Shuba's Hijama & Herbal Medicine Clinic\nހެެޔޮއެދޭ އަޚުންނާއި އުޚްތުންނަށް ، ٱلسَّلَامُ عَلَيْكُمْ.\nކޮވިޑްގެ މިދަތިޙާލަތުގައި އަޅުގަނޑުމެންގެ އިޤްތިޞާދަށް މިވަނީ ވަރަށް ބޮޑެތި ނޭދެވޭ އަސަރުތަކެއް ކޮށްފައެވެ. އަޅުގަނޑުމެންގެެ ޚިދުމަތް ހޯއްދަވަމުންދާ ފަރާތްތަކާއި އަދި ޙިދުމަތް ޙޯދަވަންބޭނުންފުޅުވާ ފަރާތްތަކަށް ލުޔެއްދީ މިއިޤްތިޞާދީ ހީނަރުކަމުގައި ބައިވެެރިވުމުގެ ނިޔަތުގައި ،ޝުބާސް ޙިޖާމައިން މިއަދުން ފެށިގެެން ޙިޖާމާގެ ޚިދުމަތް އަގުހެެޔޮވެފައިވާ ވާހަކަ ވަރަށް އުފަލާއި އެެކު ދަންނަވާލަމެެވެެ.\nއެގޮތުން އަޅުގަނޑުމެންގެ ފޭސްބުކް ޕޭޖްގައި ވާނީ އިންފަރޓިލިޓީއަށް މިއަހަރުގެ ނިޔަލަށް އަގަކާނުލާ ޙިޖާމާގެ ފަރުވާ ދެވޭނެވާހަކަ އިއުލާން ކޮށްލާފައެވެ. އަދި މީގެއިތުރުން ކޮންމެ ބައްޔަކަށްވެސް ފުރަތަމަ ސެޝަންއަށް 500ރ ، ދެވަނަ ސެޝަންއަށް 400ރ އަދި ތިންވަނަ ސެޝަންއަށް 300ރ އަށް ޙިޖާމާގެ ފަރުވާދެވޭނެވާހަކަ ދަންނަވާލަމެވެ. އަދި އެއްބައްޔަކަށް ތިންފަހަރަށް ވުރެއް އިތުރުވާ ކޮންމެެފަހަރަކަށްވެސް 300ރ އަށް ޙިޖާމާގެ ފަރުވާދެވޭނެއެެވެ.\nކެންސަރ ބައްޔަށް ޙިޖާމާގެ ފަރުވާ ހޯއްދަވާފަރާތް ތަކަށް އަޅުގަނޑުމެންގެ ފަރާތުން ޙިޖާމާގެ ފަރުވާ އަގަކާނުލާ އަބަދުވެސް ދެވޭނެ ވާހަކަ އުފަލާއިއެކު ދަންނަވާލަމެވެ.\nމީގެ އިތުރުން ބަރުދަންލުއިކުރުމަށް ޙިޖާމާގެ ފަރުވާ ހޯއްދަވާފަރާތްތަކަށް ކޮންމެ ސެޝަނަކަށް 500ރ އަށް ޚިދުމަތް ދެވޭނެވާހަކަވެސް ދަންނަވާލަމެވެ.\nއަޅުގަނޑުމެންގެ ޙިޖާމާގެ ޙިދުމަތް މިވަނީ އޮގަސްޓް މަހުގެ 1 ކުން ފެށިގެން ފައްޓާފައެެވެ. ކޮންމެ ދުވަހަކުވެސް ހެނދުނު 09:00 ން ފެށިގެން މެދުކެެނޑުމެއްނެެތި އަޅުގަނޑުމެންގެ ކްލިނިކް ހުންނާނީ ރޭގަނޑު 10:00 އާހަމައަށް ހުޅުވިފައެވެެ. ޙިޖާމާ ޖެހުމުގެ ޙިދުމަތާއިއެެކު އަޅުގަނޑުމެން ހަރބަލް އުފެއްދުންތަށް ބައްލަވައިގަތުމުގެ ފުރުޞަތު ލިބިގެެން ދާނެއެވެ.\nއަދި އަންހެެން ކަނބަލުންނަށް ހެނދުނު 09:00 ން ފެށިގެން ހަވީރު 06:00 ށް ޙިޖާމާ ޖެހުމުގެެ ޚިދުމަތް މެދުކެެނޑުމެެއްނެެތި ކުރިއަށްދާނެއެެވެ. ހުކުރު ދުވަހުގެެވެެސް މެންދުރު ފަހު 02:00 ން 07:00 ށް އަންހެން ކަނބަލުންނަށް ޙިޖާމާގެ ޚިދުމަތް ދެވޭނެއެެވެ. އަދި ރޭގަނޑު 08:00 ން 10:00 ށް ފިރިހެންބޭފުޅުންނަށް ޙިޖާމާގެ ޚިދުމަތް ދެވޭނެއެެވެ.\nކޮވިޑްގެ މިނުރައްކާތެެރި ޙާލަތުގައި ކްލިނިކް އަށް ދުރުވާ ހުރިހާ ބޭފުޅުންވެސް އެޗް.ޕީ.އޭގެ ހުރިހާ އެންގެވުންތަކަށް ސަމާލުވުމަށް ވަރަށް އަދަބުވެރިކަމާއި އެކު ދަންނަވާލަމެވެ. އެގޮތުން ގައިދުރުކުރުން އިސްކުރުމާއި ، މާސްކުއެޅުއްވުމާއި އަދި ސެނެޓައިޒަރ ބޭނުންކުރުން އެދެެމެވެ.


އެޑްމިން – Page 272 – Liyuntheringe Gulhun\nVisitors online  281:users  0guests  246bots  35The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n27 އޯގަސްޓް 2012ޚަބަރާއި މަޢުލޫމާތު, މަޢުލޫމާތުއެޑްމިން\nކިޔާފައިވާ ޢަދަދު: 372\nސައިޓް ހެކްކުރުމަށް ބަޔަކު ނުވަތަ މީހަކު މަސައްކަތްކުރުމުގެ ސަބަބުން 10 ވަރަކަށް ގަޑިއިރު ވަންދެން ސައިޓްގެ ޚިދުމަތް މެދުކެނޑިގެން ދިޔަކަމަށް ޓަކައި ސައިޓްގެ އަހުލުވެރިންގެ އަރިހުން ނިހާޔަތަށް މަޢާފަށް އެދެން.\nރަބަރު ބޯޅައެއްހެން ބައުންސްވާ ޗެކުތަކުގެ ފޮރުވިފައިވާ ސިއްރު\n27 އޯގަސްޓް 20126 ޚިޔާލުބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 11460\nއިންސާނިއްޔަތަށް އެންމެ ބޮޑު ފައިދާއެއް ހޯދައިދިން އީޖާދަކީ ކޮބައިތޯ ފަސް މީހުންގާތު ތިބާ ސުވާލު ކުރައްވައިފިނަމަ، އަޅުގަނޑަށް ލަފާކުރެވޭ ގޮތުގައި ތިބާއަށް ތަފާތު ފަސް ޖަވާބު ލިބިލައްވާނެއެވެ. އެއީ ސުވާލުގެ އުނދަގޫ ކަމުންނެވެ. ޗާޕުގެ މުހިންމުކަން ފެނިގެންދަނީ ކަރުދާހުގައި ގިނައަދަދަކަށް ޗާޕުކުރެވެން ފެށިފަހުންނެވެ.\nކީރިތި ޤުރުއާނުގައިވާ ޢިލްމީ ޙަޤީޤަތްތަކުގެ ތެރެއިން….. (3)\n27 އޯގަސްޓް 20121 ޚިޔާލުޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 11828\nމާމުއިގައިވާ ބޭސްވެރިކަމުގެ ޙަޤީޤަތާއި މާމުއިކުޅަނދުރު\nކުރީ ޒަމާނުގައި މާމުއި ބޭނުންކޮށް އުޅުނީ ހަމަ އެކަނި ކެއުމުގެ ބާވަތެއްގެ ގޮތުގައެވެ. އެއީ ބޭސް ފަރުވާގެ ގޮތުގައި ބޭނުންކޮށް އުޅުނު އެއްޗެއް ނޫނެވެ. 2008 އޮކްޓޯބަރ މަހު ޔޫއެސް ނިއުސްގައި އެމެރިކާގެ ތަޖުރިބާކާރެއް ކަމުގައިވާ އާދަމް ވޮއިލޭންޑް ޝާއިޢުކޮށްފައިވާ ދިރާސާ ރިޕޯޓެއްގައިވާ ގޮތުން މާމުޔަކީ ޒަޚަމްވާ ތަންތަން ފަސޭހަކުރުމަށް ވަރަށް މޮޅު ފަރުވާއެކެވެ. ޝަރަފުވެރި މެހުމާނުގެ ފަޓުލޫނު\n27 އޯގަސްޓް 20122 ޚިޔާލުބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 11586\nރާއްޖެތެރޭގެ ފުރަތަމަ ފުޓްބޯޅަ މުބާރާތުގެ ދުވަސްވަރެވެ. އެ މުބާރާތް ރޭވިފައި އޮތް ގޮތުން ފުރަތަމަ އޮތީ އަތޮޅު ބުރެވެ. އެ ބުރުގައި ކުޅެނީ އަތޮޅު ގެ އެކި ރަށް ރަށުގެ ޓީމު ތަކެވެ. ދެވަނަ ބުރަށް ދަނީ އަތޮޅުން އެއް ވަނަ ހޯދާ ޓީމެވެ. ދެވަނަ ބުރު ރޭވިފައި އޮތީ މުޅި ރާއްޖެ ފަސް ޒޯނަކަށް ބަހާލައިގެން ކުޅޭ ގޮތަށެވެ.\nވެލާނާގޭ އިބްރާހިމް ނާޞިރަކީ ޤައުމީ ބަޠަލެއް\n27 އޯގަސްޓް 201213 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 9934\nމީލާދީން 1958 ން 1962 ގެ ދުވަސްވަރަކީ ދެކުނުގެ ބަޣާވާތުގެ ދުވަސްވަރެވެ. (އެދުވަސްވަރަކީ، މުއާޞަލާތުގެ ގޮތުން ވަރަށް ފަޤީރު ދުވަސްވަރެކެވެ.) ބޮޑުވަޒީރު އިބްރާހިމް ނާސިރު ރަންނަބަނޑޭރި ކިލެގެފާނު (ނ.ޣ.ޢ.ވ) ފުރަތަމަ ފަހަރަށް ހުވަދުއަތޮޅަށް ވަޑައިގަތީ “މޯލްޑިވް ސްޓާރ” ގަ އެވެ. އެއީ 1959މ. ވަނަ އަހަރެވެ.\nރާޢީ (ހުއިހައްޕާމީހާ) ގެ ތަޤްވާވެރިކަން\n26 އޯގަސްޓް 2012ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 6400\nތަރުޖަމާ: މުޙައްމަދު މޫސާފުޅު ގ. ވިލަމެންދުޢަބްދުﷲ ބުނު ޢުމަރު ރަޟިޔަﷲ ޢަންހުމާގެ އަޅު، ނާފިޢު ބަޔާން ކުރެއްވިއެވެ. – އެއްދުވަހަކު ޢަބްދުﷲ ބުނު ޢުމަރު ކޮންމެވެސް ބޭނުންފުޅަކަށް މަދީނާ މުނައްވަރާގެ އާބާދީއާއި ދުރަށް ނުކުމެވަޑައިގެންނެވިއެވެ. އެކަލޭގެފާނުގެ އަރިހުގައި އެކަލޭގެފާނުގެ ބައެއް އެކުވެރި ބޭކަލުންވެސް ވަޑައިގެންނެވިއެވެ. އެބޭކަލުން އެކަލޭގެފާނު ފަރީއްކުޅުއްވުމަށް ސުފުރާ ފަތުރައިލެއްވިއެވެ. އެވަގުތު ރާޢީއަކު އެތަނާ ކައިރިން ހިނގަމުން ދިޔައެވެ. އިސްރާ (4)\nކިޔާފައިވާ ޢަދަދު: 5130\n(24 އޮގަސްޓް 2012 (ހުކުރު) ގުޅޭ)\nއެއީ ދިހަބުރީގެ އިމާރާތެކެވެ. ވަރަށް ބޮޑަށް ރައްކާތެރި އެކަހެރި ތަނެކެވެ. އެއްވެސް ކަހަލަ އަޑެއް ބޭރަށް ނީވޭގޮތަށް ހަދާފައި ހުރި ޒަމާނީ ކޮޓަރިއެވެ. އަހަރެން ގޮސް ވަން އިރު އެ ތަނުގައި ހުރީ ޒިޔާނެއް ނޫނެވެ. އެތާގައި ހުރީ ސައުދުއެވެ. އޭނާއާއެކު ފާޑެއްގެ އަންހެން ކުއްޖަކު ވެސް ހުއްޓެވެ. އެކުއްޖާ ހުރީ ކޮންމެވެސް ކަހަލަ މަސްތުކަމެއްގެ ތެރޭގައިކަން އެނގެއެވެ. ހިސާބު ބެލުން\n25 އޯގަސްޓް 20122 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5280\nމުޙަންމަދު ޝާހިދު ޙަލީމް\nކޮޓަރީގައި މީހަކު އެބައުޅޭ ހެން ނަބީލަށް ހީވިއެވެ. އެކަމަކު އެހެން މީހަކު ކޮޓަރިއަށް ވަންނާނީ ކިހިނެއް ހެއްޔެވެ؟ ނަބީލަކީ އަބަދު ވެސް ކޮޓަރި ތަޅުލައިގެން އުޅޭ މީހެކެވެ. ނަބީލު އެނދުގައި އޮތް ގޮތަށް އޮވެފައި ކުޑަކުޑަކޮށް އެސްފިޔަތައް ދުރުކޮށްލިއެވެ. ފަންގިފިލާގައި ލައިފައި ހުރި މަޑު ފެހިކުލަ ލޮލުގައި ފިރުމައިލިއެވެ. އެސްޕެރަންޓޯ، ބައިނަލް އަޤްވާމީ މަސްރަހުގައި ވާދަކުރާ ބަހެއް\n24 އޯގަސްޓް 20121 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 10074\nހަލުވި ކަމާއެކު ބަވަނަވަމުން އަންނަ މި ދުނިޔޭގައި އެމީހަކު ބޭނުން ގައުމަކަށް ނުހަނު ފަސޭހަ ކަމާއެކު ދަތުރުކުވެއެވެ. އެއް ގައުމެއްގައި އުފައްދާ ތަކެތި އެމީހަކު ބޭނުން ގައުމަކަށް މާބޮޑު ދަތިތަކެއް ނެތި ފޮނުވެއެވެ. އަޅުގަނޑުމެންގެ މިރާއްޖެއަކީ ނިސްބަތުން އެކަހެރި ގައުމެކެވެ. ނަމަވެސް އެކިއެކި މުނާސާބާތަށް ބޭނުންޖެހޭ ކުލަކުލައިގެ އަދި ތަފާތު ވައްތަރުގެ ތާޒާ މައު، ދެކުނު އެމެރިކާގެ އެކުއެޑޯރުން ވެސް އެބަ އެތެރެކުރެއެވެ!\nކީރިތި ޤުރުއާންގައިވާ ޢިލްމީ ޙަޤީޤަތްތަކުގެތެރެއިން…(2)\n24 އޯގަސްޓް 2012ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 10638\nކަނޑާއި ކޯރާ ދެމެދު ވާ ހުރަސް\nދުނިޔޭގެ ބޮޑެތި ކަނޑުތަކާ ގުޅިފައިވާ ކޯރުތައް ވަރަށް ގިނައެވެ. މި ކޯރުތަކުގައިވާ ފެނާއި ކަނޑުގައިވާ ލޮނު އެއްވަމުން މަސްހުނިވަމުން ގޮސްފައިވާނޭ ކަމީ އާދައިގެ އިންސާނެއްގެ ސިކުނޑިއަށް ޤަބޫލުކުރާން އެންމެ ފަސޭހަ ގޮތް ކަމަށް ވެދާނެ އެވެ. އަދި މިއީ މީހަކު ވިސްނަންޖެހޭ ވަރުގެ ކަމެއް ކަމަކަށްވެސް ނުބަލާނެ އެވެ. ނަމަވެސް 1972 ވަނަ އަހަރު ރިޗަރޑް އެލްބަޓް ޑޭވިސް ތަޞްނީފުކުރެއްވި “ޕްރިންސިޕަލްސް އޮފް އޯޝަނޮގްރެފީ” ގައި މިކަމާ ބެހޭ ގޮތުން މީހުން ޙައިރާންކުރުވި ޚިޔާލެއް ޝާއިޢުކުރައްވައިފައި ވެއެވެ.


SunOnline: 2nd Division:2vana match gai BG ves balikoh, Sifainge club in ummeedh bodukoffi\nދެވަނަ މެޗުގައި ބީޖީ ވެސް ބަލިކޮށް ސިފައިންގެ ކްލަބުން އުންމީދު ބޮޑުކޮށްފި\nމުޙައްމަދު ޝަމްޢޫން 19 Apr 2018, 13:23\nދެވަނަ ޑިވިޝަންގެ ގްރޫޕް އެކެއްގައި ސިފައިން ކްލަބުން ކުޑަ ހެންވޭރާ ދެކޮޅަށް ކުޅުނު މެޗުގެ ތެރެއިން --- ފޮޓޯ/ އެފްއޭއެމް\nއެފްއޭއެމް ދެވަނަ ޑިވިޝަންގެ ގްރޫޕް އެކެއްގައި ދިވެހި ސިފައިންގެ ކްލަބުން ކުޅުނު ދެވަނަ މެޗުން ވެސް މޮޅުވެ، އެ ޓީމުން ސެމީގެ ޖާގަ ބޮޑުކޮށްފި އެވެ.\nއިއްޔެގެ މެޗަށް ނުކުތް އިރު، ސިފައިން އޮތީ ގްރޫޕް ސްޓޭޖުގެ ފުރަތަމަ މެޗުގައި ޕީކޭ ބަލިކޮށް، ތިން ޕޮއިންޓް ހޯދައިފަ އެވެ. މިހާތަނަށް ގްރޫޕް ސްޓޭޖުގައި ކުޅުނު ދެ މެޗުން ވެސް ބަލިވެ، ބީޖީ ވަނީ ގްރޫޕް ސެޓޭޖުން ކަޓައިފަ އެވެ.\nސިފައިންގް ކްލަބު އަދި ބީޖީއަށް ވެސް ގްރޫޕް ސްޓޭޖުގައި އަދި ބާކީ މެޗެއް އެބައޮތެވެ.\nއިއްޔެގެ މެޗުގެ ފުރަތަމަ ހާފް 0-0ގެ ނަތީޖާއަކުން އެއްވަރުވެގެން ނިމުނު ނަމަވެސް، އެ ހާފްގައި ވެސް ގިނަ ހަމަލާތަކެއް އުފެއްދީ ސިފައިންގެ ކްލަބުންނެވެ. ހާއްސަކޮށް ބީޖީގެ ކީޕަރުގެ ފަރާތުން އެ ހާފްގައި މޮޅު ކުޅުމެއް ފެނިފައިވާ ކަން ފާހަގަކޮށްލެވުނެވެ.\nދެވަނަ ހާފަށް ވެސް ވަރުގަދަކޮށް ނުކުތީ ސިފައިންގެ ޓީމުންނެވެ. އެޓޭކް ވަރުގަދަ ކޮށް ކުޅެމުން ދިޔަ ސިފައިންގެ ޓީމުން ލީޑު ނެގީ މެޗުގެ 52 ވަނަ މިނެޓުގަ އެވެ.\nމެޗުގައި ސިފައިންގެ ޓީމުން ޖެހި ތިން ގޯލް ވެސް އެޓީމަށް ކާމިޔާބުކޮށްދިނީ ޔުކުރެއިން މިޑްފީލްޑަރު ވަލްޔެޔޭވް ރިނާއެވެ. ރިނާއަކީ މީގެ ކުރިން ޔުކުރެއިންގެ ފުރަތަމަ ޑިވިޝަންގެ ކްލަބުތަކަށް ވެސް ކުޅެފައިވާ ކުޅުންތެރިއެކެވެ.\nރިނާ މެޗުގައި ޖެހި ދެވަނަ ގޯލަކީ ޕެނެލްޓީއެކެވެ. އަދި ތިން ވަނަ ގޯލަކީ ބީޖީގެ އޭރިއާ ބޭރުން ލިބުނު ހިލޭ ޖެހުމެއް ސީދާ ގޯލަށް ފިނުވާލައިގެން ކާމިޔާބުކުރި ގޯލެކެވެ.\nމި އަހަރުގެ ދެވަނަ ޑިވިޝަން ފުޓުބޯޅަ މުބާރާތް ކުރިއަށްދާނީ ދެ ގްރޫޕަކަށް ބަހައިލައިގެންނެވެ. ގްރޫޕް އެކެއްގައި ހިމެނެނީ ކުޑަހެންވޭރު ޔުނައިޓެޑާއި ބީޖީގެ އިތުރުން ދިވެހި ސިފައިންގެ ކްލަބާއި ކްލަބް ޕީކޭއެވެ.\nދެވަނަ ޑިވިޝަންގެ މެޗެއް މިއަދު ވެސް އޮންނާނެ އެވެ. ވާދަކުރާނީ ގްރޫޕް އެކެއްގެ ކުޑަހެންވޭރު ޔުނައިޓެޑާއި ކްލަބު ޕީކޭ އެވެ.


Sultan park alun hulhuvaifi - One Online\nސަލްޓަން ޕާކު އަލުން ހުޅުވުން --- ފޮޓޯ: މާލެ ސިޓީ ކައުންސިލް\nސަލްޓަން ޕާކު އަލުން ހުޅުވައިފި\nކޮވިޑް 19އާ ގުޅިގެން ބަންދުކޮށްފައިވާ ސަލްޓަން ޕާކު އަލުން ހުޅުވައިފިއެވެ.\nމާލެ ސިޓީ ކައުންސިލުން ބުނިގޮތުގައި މިއަދުން ފެށިގެން ސަލްޓަން ޕާކު ހުޅުވާފައި ހުންނާނީ ވަކި ގަޑިތަކެއްގައެވެ. އެއީ ފަތިހު 4:30 އިން ހެނދުނު 9:30 އަށް އަދި ހަވީރު 4:30 އިން ރޭގަނޑު 9:30 އަށެވެ.\nނިއު ނޯމަލްގައި ސަލްޓަން ޕާކު އަލުން ހުޅުވި އިރު، ޕާކު ތެރޭ ގައިދުރުކަން ބެހެއްޓުމަށް ސަމާލުކަން ދިނުމަށާއި، މާސްކު އަޅައިގެން އުޅުމަށް މޭޔަރު ޝިފާ މުހައްމަދު ކުރެއްވި ޓުވީޓެއްގައި ވަނީ އިލްތިމާސްކުރައްވައިފައެވެ.\nޝިފާ ވިދާޅުވީ ނިއު ނޯމަލްގައި ސަލްޓަމް ޕާކު ހުޅުވާފައިވާ އިރު، ދޮށީ އުމުރުގެ ބޭފުޅުންނާއި ކަސްރަތު ކުރަން އަންނަ ފަރާތްތަކަށް އިސްކަން ދެވިގެން ދާނެ ކަމަށެވެ.\nމާލެ ސިޓީ ކައުންސިލުން މިއަދު ފަތިހު ސަލްޓަން ޕާކު ހުޅުވުމަށްފަހު އާންމު ކުރި ފޮޓޯތަކުގައި، ޕާކަށް ވަންނަ މީހުންގެ ޓެމްޕަރޭޗަރު ބަލާ ތަން ފެނެއެވެ.\nކުރީގެ ރައީސް އަބްދުﷲ ޔާމީންގެ ސަރުކާރުގައި ބޮޑު ހަރަދެއް ކޮށްގެން ސަލްޓަން ޕާކު ތަރައްގީކޮށް، "ރަސްރަނި ބަގީޗާ"ގެ ނަމުގައި ހުޅުވީ 2017 ވަނަ އަހަރުގެ އޮގަސްޓު މަހުގައެވެ. ނަމަވެސް މި ސަރުކާރުން ވަނީ ރަސްރަނި ބަގީޗާގެ ނަން އަލުން ސަލްޓަން ޕާކަށް ބަދަލުކޮށްފައެވެ.\nސަލްޓަން ޕާކު ބަންދުކޮށްފައިވަނީ ކޮވިޑް 19ގެ ހާލަތާ ގުޅިގެން މާލެ ލޮކްޑައުންއަށް ދިޔައިރުއެވެ. މިއަދު ސަލްޓަން ޕާކު އަލުން ހުޅުވި އިރު، މާލޭގެ ލޮނުޒިޔާރަތް ކޮޅުގައި ތަރައްގީކޮށްފައިވާ ލޮނުޒިޔާރަތް ޕާކު ވެސް ވަނީ މިދިޔަ ހަފުތާގައި ހުޅުވައިފައެވެ.\nކޮވިޑް ކޭސްތައް މަދުވުމާ ގުޅިގެން މިމަހުގެ ހަތްވަނަ ދުވަހުން ފެށިގެން ދިން ލުއިތަކުގެ ތެރޭގައި އެޗްޕީއޭގެ ގައިޑްލައިންތަކާ އެއްގޮތަށް ޕާކުތަކާއި މައިޒާންތަކާއި ދާރުލް އާސާރުތަކާއި އާންމުން އެއްވެ އުޅޭ ތަންތަން ހުޅުވައިލުމުގެ ހުއްދަ ވެސް ވަނީ ދީފައެވެ.\nގުޅޭ ޓެގު މާލެ ސަލްޓަން ޕާކު ކޮވިޑް 19


Memberunnah fuluhun "Jessun" kuraa kamuge shakuva thakeh hushahalhaifi | Mihaaru\nބިލެތްދޫ ދާއިރާގެ މެމްބަރު މުބީން މަޖިލިހުގެ ޖަލްސާއެއްގައި ވާހަކަ ދައްކަނީ: ފުލުހުން މެމްބަރުންނަށް "ޖެއްސުން" ކުރާ ކަމަށް ވިދާޅުވެ، އޭނާ ވަނީ ކޮމިޝަނާ އޮފް ޕޮލިސް ހުސެއިން އަރީފް ކޮމެޓީ އަށް ހާޒިރު ކުރަން ހުށަހަޅުއްވާފައި.---ފޮޓޯ: މަޖިލިސް\nމެމްބަރުންނަށް ފުލުހުން "ޖެއްސުން" ކުރާ ކަމުގެ ޝަކުވާތަކެއް ހުށަހަޅައިފި\n28 ފެބުރުއަރީ 2017 - 15:04 60 comments\nރައްޔިތުންގެ މަޖިލީހުގެ ބައެއް މެމްބަރުންނަށް ފުލުހުން "ޖެއްސުން" ކުރާ ކަމަށް ބުނެ، އެ މައްސަލަ ބެލުމަށް މަޖިލީހުގެ އިމްތިޔާޒް ކޮމެޓީ އަށް މިއަދު ހުށަހަޅައިފި އެވެ.\nމަޖިލީހުގެ ބައެއް މެމްބަރުން ތަކުރާރުކޮށް މަގުމަތިން ހުއްޓުވައި، ބަލައި ފާސް ކުރާ ކަމަށް ވިދާޅުވެ، އެ މައްސަލަ އިމްތިޔާޒް ކޮމެޓީގެ ސަމާލު ކަމަށް ގެންނެވީ ބިލެއްދޫ ދާއިރާގެ ޕީޕީއެމްގެ މެމްބަރު އަހުމަދު މުބީން އެވެ.\nމިއަދުގެ ކޮމެޓީގެ ބައްދަލުވުމަށް ފަހު "މިހާރު"އާ ވާހަކަ ދައްކަވަމުން މުބީން ވިދާޅުވީ މަޖިލިސް މެމްބަރުންނަށް އިމްތިޔާޒްތަކެއް ގާނޫނުން ލިބޭއިރު، އެ ބޭފުޅުން މަގުމަތިން ހުއްޓުވަނީ ސަރުކާރާ ދެކޮޅު ފިކުރުގެ ފުލުހުން ކަމަށެވެ. އަދި އެކަން ކުރަނީ ވަކި މެމްބަރުންތަކަކަށް އަމާޒު ކޮށްގެން ކަމަށް އޭނާ ތުހުމަތު ކުރެއްވި އެވެ.\n"އާންމު ތަންތަނުގައި މެމްބަރުން ބަލައި ފާސް ނުކުރެވޭނެ. އެކަމަކު ފުލުހުން މެމްބަރުންގެ ގަޔަށް އަތްލައި، ސައިކަލް މަޑި ދަށް ޗެކް ކުރުން ވަނީ އާންމުވެފައި،" މުބީން ވިދާޅުވި އެވެ.\nމި މައްސަލާގައި މުބީން ހުށަހެޅުއްވީ ކޮމިޝަނާ އޮފް ޕޮލިސް ހުސެއިން އަރީފްއާ ސުވާލު ކުރުމަށެވެ. ނަމަވެސް އެކަމާ ގުޅިގެން ކޮމެޓީން ވަކި ގޮތެއް އަދި ނުނިންމަ އެވެ.\nމުބީން ވިދާޅުވި ގޮތުގައި ޓްރެފިކް މައްސަލައަކާ ހިލާފު ނުވި ނަމަވެސް ފުލުހުން ތަކުރާރުކޮށް މެމްބަރުން ހިފަހައްޓައި އުނދަގޫ ކުރަމުންދާ ކަމުގެ ޝަކުވާ ކޮމެޓީގައި ތިއްބެވި އެހެން މެމްބަރުން ވެސް ކުރެއްވި ކަމަށެވެ. އަދި އެ މައްސަލަ ބެލުމަށް މެމްބަރުން ތާއީދު ކުރެއްވި ކަމަށް އޭނާ ވިދާޅުވި އެވެ.\n"ގިނަ ފުލުހުންނަށް ގާނޫނުގައި އޮތް ގޮތެއް ނޭނގޭ. ބައެއް ފުލުހުންނަށް މެމްބަރުން ވަކި ކުރަން ނޭނގޭ، އެއީ އަޅުގަނޑުމެން ކުރާނެ ކަމެއް ނޫން،" މުބީން ވިދާޅުވި އެވެ.\nއިމްތިޔާޒްގެ ގާނޫނުގައި ބުނެފައިވަނީ މެމްބަރުންގެ ގަޔަށް އަތް ލައި، ނުވަތަ އެ ނޫން ގޮތަކަށް ވެސް އާންމު ތަނެއްގައި ބަލައި ފާސްކޮށްގެން ނުވާނެ ކަމަށެވެ. ނަމަވެސް މެމްބަރެއްގެ މައްޗަށް ޖިނާއީ ކުށެއްގެ ތުހުމަތު ކުރެވޭނަމަ އެފަދަ ހާލަތުގައި ބަލައި، އިހްތިރާމާއެކު ބަލައި ފާސް ކުރެވޭނެ ކަމަށް ގާނޫނުގައި ބުނެފައިވެ އެވެ. އަދި އާންމު ތަނެއްގައި މެމްބަރަކު ބަލައި ފާސްކުރާނަމަ، އެކަން ކުރަން ވާނީ ޝައްކެއް ނެތް މިންވަރަށް އެފަދަ މެމްބަރަކާ މެދު ތުހުމަތު ކުރެވޭނަމަ އެވެ.\nއިތުރު ލިޔުންތައް ޕޮލިސް ރައްޔިތުންގެ މަޖިލިސް މެމްބަރު އަހުމަދު މުބީން ކުރީގެ ޕޮލިސް ކޮމިޝަނަރު އަރީފް މަޖިލީހުގެ މެމްބަރުން


COVID-19: Vaccine supply ge bodu baeh mussandhi qaumuthakun ganefi | ThePress\nކޮވިޑް-19: ވެކްސިން ސަޕްލައިގެ ބޮޑުބައެއް، މުއްސަނދި ގައުމުތަކުން ގަނެފި\n17 September 2020, 08:48\nމިހާތަނަށް އަދި ފަރުވާއެއް ހޯދިފައި ނުވާ ކޮރޯނާވައިރަސް ޑިޒީޒް (ކޮވިޑް-19) އިން ދިފާއުވުމަށް ތަރައްގީ ކުރަމުންދާ ވެކްސިންގެ ސަޕްލައިއަށް ބަލާއިރު، އެމެރިކާ، އިނގިރޭސިވިލާތް އަދި ޖަޕާން ފަދަ މުއްސަނދި ގައުމުތަކުން މިހާރުވެސް ސްޓޮކްގެ ދެބައިކުޅަ އެއްބަޔަށްވުރެ ބޮޑު ބައެއް ގަނެފައި ވާ ކަމަށް، އިންތިހާ ފަގީރު ކަމާ ދެކޮޅަށް މަސައްކަތްކުރާ ޖަމިއްޔާ، އޮކްސްފާމުން ބުނެފިއެވެ.\nއޮކްސްފާމުން ބުނީ މުއްސަނދި ގައުމުތަކުން ހިއްސާކުރާނީ ދުނިޔޭގެ އާބާދީގެ އެންމެ 13 ޕަސެންޓް ކަމަށާ، ނަމަވެސް ކުރިއަށް އޮތް ތަނުގައި ސަޕްލައި ކުރަން ހަމަޖެހިފައިވާ ކޮވިޑް-19 ވެކްސިން ސަޕްލައިގެ 51 ޕަސެންޓް، މިހާރުވެސް އެ ގައުމުތަކުން ގަނެފައި ވާ ކަމަށެވެ.\nއޮކްސްފާމްގެ ރިޕޯޓް އެކުލަވާލާފައިވަނީ، ތަފާސް ހިސާބުތައް އެކުލަވާލުމަށް ހާއްސަ ކުންފުނި، އެއާފިނިޓީއިން އެއްކޮށްފައިވާ މައުލޫމާތަށް ރިއާޔަތްކޮށެވެ. މި މައުލޫމާތު ބިނާ ކޮށްފައިވަނީ، ވެކްސިން އުފައްދާ ފަރާތްތަކާއި ގައުމުތަކުގެ ސަރުކާރުތަކާ ދެމެދު ހަދާ، އާންމުކޮށްފައިވާ އެއްބަސްވުންތަކުގެ މައްޗަށެވެ.\nކޮވިޑް-19 އަށް ވެކްސިން ތަރައްގީ ކުރަމުން އަންނަ ބޮޑެތި ކުންފުނިތައް ކަމަށްވާ އަސްޓްރާޒެނީކާ، ރަޝިއާގެ ގަމަލެޔާ، މޮޑާނާ، ފައިޒާ އަދި ޗައިނާ ސީނޯވެކްއަށް ބަލާއިރު، ކުންފުނިތަކަކީ އެކު ޖުމުލަ 5.9 ބިލިއަން ޑޯޒްގެ ވެކްސިން އުފެއްދުމުގެ ގާބިލުކަން ލިބިފައިވާ ބައެއް ކަމަށް އޮކްސްފާމްގެ ރެކޯޑްތަކުން ދައްކައެވެ. މިއީ ދުނިޔޭގެ އާބާދީގެ ގާތްގަނޑަކަށް3ބިލިއަނެއްހާ މީހުންގެ ވެކްސިނެވެ. ކޮންމެ މީހަކަށް2ޑޯޒް ބޭނުންވާނަމަ، މިއީ ދުނިޔޭގެ އާބާދީގެ ދެބައިކުޅަ އެއްބަޔަށްވުރެވެސް މަދު ނިސްބަތެއްގެ މީހުންނަށް ލިބޭނެ މިންވަރެވެ.\nއޮކްސްފާމްއިން ބުނީ 5.3 ބިލިއަން ޑޯޒްގެ ވެކްސިން ސަޕްލައިކޮށްދިނުމަށް މިހާރުވެސް އެއްބަސްވުންތައް އެކުލަވާލާފައި ވާ ކަމަށާ، މީގެ ތެރެއިން 2.7 ބިލިއަން ޑޯޒް (51 ޕަސެންޓް) ގަނެފައި ވަނީ ތަރައްގީވެފައިވާ ގައުމުތަކާ، އެ ގައުމުތަކުގެ އިހުތިސޯސް ހިނގާ ސަރަހައްދުތަކުން ކަމަށެވެ. އޭގެ ތެރޭގައި އިނގިރޭސިވިލާތް، އޮސްޓްރޭލިއާ، ހޮންގްކޮންގް، މަކާއޯ، ޖަޕާން، ސުވިޓްޒަލަންޑް އަދި އިސްރާއީލާ ވިލާތުގެ އިއްތިހާޑު ހިމެނެއެވެ. ބާކީ އޮތް 2.6 ބިލިއަން ޑޯޒްއަކީ ތަރައްގީ ވަމުން އަންނަ ގައުމުތަކަށް ކަށަވަރުކޮށްދީފައިވާ ޑޯޒްތަކެވެ. އޭގެ ތެރޭގައި ހިމެނެނީ އިންޑިއާ، ބަންގްލަދޭޝް، ޗައިނާ، ބްރެޒިލް، އިންޑޮނޭޝިއާ އަދި މެކްސިކޯއެވެ.\nއަސްޓްރާނެޒީކާއިން އުފެއްދާ ވެކްސިން ޑޯޒްތަކުގެ3ބައިކުޅަ2ބައި ހާއްސަކޮށްފައި ވަނީ ތަރައްގީ ވަމުން އަންނަ ގައުމުތަކަށް ކަން، އޮކްސްފާމްއިން ފާހަގަކުރެއެވެ.\nއޮކްސްފާމްގެ ރޮބާޓް ސިލްވަމަން ވިދާޅުވީ، ފުރާނަ ސަލާމަތް ކުރުމާ ގުޅިފައިވާ ވެކްސިނެއް ލިބުމަކީ އެމީހަކީ ދިރިއުޅޭ ތަނެއް ނުވަތަ އަތުގައި ހުރި ފައިސާއެއްގެ މައްޗަށް ބަރޯސާ ވެގެން ވާނެ ކަމެއް ނޫން ކަމަށެވެ. ރައްކާތެރި، ނަތީޖާ ނެރެވެނިވި ވެކްސިނެއް ތަރައްގީ ކުރުމާއި އެ ވެކްސިނަކަށް ހުއްދަ ދިނުމަކީ އިންތިހާއަށް މުހިންމު ކަމަށް ވާއިރު، ހުރިހާ އެންމެނަށްވެސް ވެކްސިން ލިބޭނެ ކަން ކަށަވަރު ކުރުމަކީ އިންތިހާއަށް މުހިންމު ކަމެއް ކަން ސިލްވަމަން ފާހަގަކުރެއްވިއެވެ. ކޮވިޑް-19އަކީ ކޮންމެ ތަނެއްގައިވެސް ވެދާނެ ބައްޔެއް ކަމަށާ، މިހާރުވެސް ހުރިހާ ތަނެއްގައި ކޮވިޑް-19 އެބައޮތްކަން އޭނާ ފާހަގަކުރެއްވިއެވެ.\nއިންޑިއާގެ ބަހާރަތު ބައޯޓެކްގެ ވެކްސިނަށް ދީފައިވާ ނަމަކީ\nކަން މިހެން އޮތްއިރު، ދުނިޔޭގެ އާބާދީއަށް ވެކްސިނެއް ލިބޭނީ ކޮން އިރަކުތޯ ކުރެވޭ ބޮޑު ސުވާލު އެބަ އޮތެވެ. ދިވެހިންނާ އެންމެ ގާތުން، ސީރަމް އިންސްޓިޓިއުޓް އޮފް އިންޑިއާ (އެސްއައިއައި) ގެ ޗީފް އެގްޒެކެޓިވް އަދާރު ޕޫނަވައްލާ ވިދާޅުވެފައި ވާ ގޮތުގައި، 2024 ވަނަ އަހަރު އައުމުގެ ކުރިން، ދުނިޔޭގެ ޖުމުލަ އާބާދީއަށް ކޮވިޑް-19ގެ ވެކްސިން ނުލިބުމުގެ ފުރުސަތު އެބައޮތެވެ. ފައިނޭންޝަލް ޓައިމްސްއާ ވާހަކަދައްކަވަމުން ޕޫނަވައްލާ ވަނީ، މުޅި ދުނިޔޭގެ އާބާދީއަށް ކޮވިޑް-19ގެ ވެކްސިން ލިބެން4ވަރަކަށް އަހަރު ވެދާނެ ކަމަށް ލަފާކުރައްވާފައެވެ.\nކޮވިޑް-19އަށް ތަރައްގީކޮށް ކަށަވަރުކުރާ ވެކްސިނަކީ2ޑޯޒްގެ މައްޗަށް އެކުލެވޭ ވެކްސިނަކަށް ވެއްޖެނަމަ، އެ ވެކްސިނެއްގެ 15 ބިލިއަން ޑޯޒް ބޭނުންވާނެއެވެ.\nކޮވިޑް-19 ވެކްސިން ލައިފްސްޓައިލް ސައިންސް ސައިންސް އެންޑް ޓެކްނޮލޮޖީ ޓެކްނޮލޮޖީ


Yaameen Rasheedh Ge Maru: Ismail Rasheedh Dhiriulhunu Gein Gameehakaai, Army Fatulooneh Fenunu - Heki - Vaguthu\nމަރާލާފައި އޮއްވާ ފެނުނު މަަޝްހޫރު ބްލޮގާރ، ޔާމީން ރަޝީދުގެ މަރުގެ މައްސަލައިގައި، ކްރިމިނަލްު ކޯޓުގައި މިއަދު ބޭއްވި ޝަރީޢަތުގެ އަޑުއެހުމުގައި އޮތީ ދަޢުލަތުގެ ފަރާތުން ހުށަހަޅާފައިވާ ހެއްކެއްގެ ހެކިބަސް ނެގުމެވެ.\nއެގޮތުން މި މައްސަލައިގައި ދަޢުވާ ލިބޭ، އިސްމާޢިލް ރަޝީދު ދިރިއުޅުނު ގޭގައި ހުންނަ ދެ ކޮޓަރީގެ ތެރެއިން ދެކުނު ފަރާތުގައި ހުރި ކޮޓަރި ބަލާ ފާސްކުރި، ސީން އޮފް ކްރައިމް އޮފިސަރގެ ހެކިބަސް މިއަދު ނެގިއިރު، އޭނާ ވަނީ އެ ކޮޓަރިން ފެނުނު ބައެއް ތަކެތީގެ މަޢުލޫމާތު ޝަރީޢަތާއި ޙިއްޞާކޮށްފައެވެ. މިއަދުގެ ޝަރީޢަތުގައި ހެކިބަސް ދެމުން އޭނާ ބުނީ، އެ ކޮޓަރި ތެރޭގައި ހުރި ކަބަޑެެއްގެ ތެރެއިން ގަމީހެއް ފެނުނު ކަމާއި، އަދި އެ ކަބަޑުގެ ތިރީ ވަތްގަނޑުން އާމީ ފަޓުލޫނެއް ފެނުނު ކަމަށެވެ. އަދި ޑްރެސިން ޓޭބަލް މަތީގައި ބާއްވާފައި އޮތް ތޮތްޕެއްވެސް ފެނުނު ކަމަށް އޭނާ ބުންޏެވެ.\nއިސްމާޢިލް ރަޝީދު ދިރިއުޅުނު ގެއިން ފެނުނު މި ތަކެތީގެ އިތުރު މަޢުލޫމާތު ހެކިވެރިޔާ ހާމަކޮށްފައި ނުވާއިރު، އެތަން ބަލާ ފާސްކޮށްފައިވަނީ އިސްމާޢީލް ރަޝީދުގެ ހާޟިރުގައިތޯ ދަޢުލަތުން ވަނީ ސުވާލުކޮށްފައެވެ. ޖަވާބުގައި ހެކިވެރިޔާ ބުނީ، އެ ކޮޓަރި ބަލާފާސްކުރީ އޭނާގެ ހާޟިރުގައި ކަމަށާއި، އެކަމާއި ގުޅޭގޮތުން ތައްުޔާރުކޮށްފައިވާ ރިޕޯޓުގައިވެސް އެކަން ފާހަގަކޮށްފައިވާނޭ ކަމަށެވެ.\nމިއަދުގެ ޝަރީޢަތުގައި ހެކިވެރިޔާ ދިން ހެކިބަހާއި ގުޅިގެން އެއްވެސް ސުވާލެއް ކުރުމަށް ނެތް ކަމަށް، އިސްމާޢިލް ރަޝީދުގެ ވަކީލް، މަޢުމޫނު ޙަމީދު ވަނީ ވިދާޅުވެފައެވެ.\nމި މައްސަލައަށް އިސްމާއިލް ރަޝީދުގެ ފަރާތުން ހުށަހަޅާފައިވާ 11 ހެކި ނެގުމަށް ހަމަޖެހިފައިވަނީ ދެ ދުވަހަކަށް ބަހާލައިގެން، އަންނަ މަހުގެ 15 އަދި 16 ވަނަ ދުވަހުއެވެ. އަދި އަހުމަދު ޒިހާން އާއި އިސްމާއިލް ހައިޝަމް ރަޝީދުގެ ފަރާތުން ހުށަހަޅާފައިވާ ޖުމްލަ 14 ހެކި ނެގުމަށް ހަމަޖެހިފައި ވަނީ ޑިސެމްބަރު މަހުގެ 29 އަދި 30 ވަނަ ދުވަހުއެވެ.\nމި އަޑުއެހުމުގައި ޝަރީޢަތުން ވަނީ މި މައްސަލަ ކުރިޔަށްގެންދާނެ ގޮތުގެ ތާވަލެއްވެސް އެކުލަވާލާފައެވެ. އެގޮތުން ދިފާޢުންނާއި ދައުލަތުން ހުށަހަޅާފައިވާ ކިތާބީ ހެކިންގެ ހެކިބަހާއި ގުޅޭގޮތުން ދެފަރާތުން ވާހަކަދެއްކުމަށް ހަމަޖެހިފައިވަނީ އަންނަ އަހަރުގެ ޖެނުއަރީ މަހުގެ7ވަނަ ދުވަހުއެވެ. އަދި މި މައްސަލައިގެ ޙުކުމް ކުރުމަށް ތާވަލްކޮށްފައިވަނީ އަންނަ އަހަރުގެ ޖެނުއަރީ މަހުގެ 30 ވަނަ ދުވަހެވެ.\nނޮވެމްބަރު 26, 2019 07:18\nމަގޭ ކޮޓަރިން ފެންނާނެ ބޮކްސާވެސް\nނޮވެމްބަރު 26, 2019 08:49\nކުރީގެ ރައީސް އެއްގެ ގެއިން ބަނގުރާ ފުޅިތަކެއް ވެސް ފެނުނު ކޮބާތަ އެ މައްސަލަ !\nދިވެހި ފުލުހުންގެ ކިބައިގައި އިންވެސްޓިގޭޓްކުރުމުގެ ގާބިލްކަމެއް ނުހުންނާނެ. ހެކިތައްޖެހޭނީ އަމިއްލިއަށް ހިންގާފަ އެIހުންނާ ހަމައަށް އަންނަން ސަބަބަކީ އެމީހުންނަށް ހެކިތަކާ ހަމައަށް ދާނޭ ގާބިލުކަން ނުހުންނާތީ. އިންވެސްޓިގޭޝަންގެ އޭ.ބީ.ސީ އެންގިދާނެ ތިއޮރީނަް ބަޓް އަމަލުން އެކްން ކުރާކައް ނޭންގޭނެ. އެމީހުންގެ ސިކުނޑީގަ އެވަރުގެ ތެތް ކަމެއް ނުހުންނާނެ. ޕޮލިހަށް ޖޮއިންވާ ގިނަ މީހުންނަކީ ގޮތެއް ނެތިގެން ވަންނަ މީހުން. އިންޓަރެސްޓެއް ހުރެގެނެއް ނޫން. އެމީހުންގެ އެވަރޭޖް އަިކިއުވެސް ވަރަށް ދައްވާނެ.\nނޮވެމްބަރު 26, 2019 09:28\nތީ ވަރަށް ބޮޑު ހެއްކެއް\nނޮވެމްބަރު 26, 2019 11:03\nމަ އުޅޭ ކޮޓަރިން މުޅިން އާ ގަމީހާ ޖަނގިޔާ ފެންނާނެ! އާމީ ހެދުމާއި ބޫޓުވެސް ފެންނާނެ! އަންނަންވީނު ބަލަން!


galehiri: ރާއްޖެއިން ތެޔޮ ފެނޭތޯ ބެލުން - 1\nރާއްޖެއިން ތެޔޮ ފެނޭތޯ ބެލުން - 1\nޤުދުރަތީ ވަޞީލަތްތައް ހޯދުމަށްޓަކައި މަސައްކަތްކުރުމަކީ، ކޮންމެހެންވެސް ކުރަންޖެހޭނެ ކަމެއްކަމަށެވެ. އިންސާނުންނަށް ލާހިކު ކޮންމެކަމަކީވެސް ގަދައަޅާ މަސައްކަތްކޮށްފި ނަމަ، ކުރެވޭނެ ކަންކަމެވެ. ބުރަމަސައްކަތުން މެނުނީ ރަނަޅު ނަތީޖާއެއް ނުނިކުން ނާނެ އެވެ. ދުނިޔޭގެ އެއްވެސް ޤަވްމަކުން ދުނިޔޭގައި ލެއްވިހާ ވަޞީލަތްތަކެއް ލިބޭކަށް ނުހުރެއެވެ. އަދިހަމައެއާއެކު އެއްވަޞީލަތަކާ އެކު، ތާއަބަދު ދެމިއޮތް ޤަވްމުތައްވެސް ނެތެވެ. އެގޮތަށް ދެމިއޮވެވޭކަށްވެސް ނޯވެއެވެ. އެގޮތަށް އޮވެވޭނަމަ މިރާއްޖެ ތާއަބަދު ދެމިއޮތީހީ ބޮލީގެ ސިނާޢަތުގެ ނުވަތަ ކަނޑުމަހުގެ މަސްވެރިކަމުގެ ސިނާޢަތުގެ މަތީގަ އެވެ. ދުނިޔޭގެ ހުރިހާ ޤަވްމުތައް ދެމިއޮތީ ފަތުވެރިކަމުން ލިބޭ ނަފާއަށް ބަރޯސާވެގެންތޯ ނުވަތަ ނޫންތޯ ވިސްނާލަން އެބަޖެހެއެވެ. ޤުދުރަތީ ގޭހުގެ މުއްސަނދިކަން އޮތް ބަޔަކަށް ބޯޓްދެލީގެ މުއްސަނދިކަން ބޭނުންވާނެތޯއެވެ؟ ތެލުގެ މުއްސަނދިކަން އޮތް ބަޔަކަށް ރަންރިހީގެ މުއްސަނދިކަމެއް ބޭނުންވާނެ ތޯއެވެ؟


SunOnline: Minister ge ilthimaas: aniyaa report kurumuge hiivaru hoadhaa\nމިނިސްޓަރުގެ އިލްތިމާސް: އަނިޔާ ރިޕޯޓް ކުރުމުގެ ހިތްވަރު ހޯދާ\nމުއާވިޔަތު އަންވަރު 06 Apr 2020, 10:45\nޖެންޑަރ މިނިސްޓަރު އާއިޝަތު މުހައްމަދު ދީދީ: މިނިސްޓަރު ވިދާޅުވީ، އަނިޔާއެއް ދޭކަން އެނގިއްޖެ ނަމަ ރިޕޯޓް ކުރުމުގެ ހިތްވަރު ލިބިގަތުމަށް -- ސަން ފޮޓޯ/ ފަޔާޒު މޫސާ\nމީހެއްގެ މޫނަށް ބަލާލާފައި އޭނާ އެ ހުރީ އަނިޔާއެއް ދީފަކަން ނޭނގޭނެ ކަމަށާއި އެފަދަ ކަމެއް ފެނި ތަޖުރިބާ ކުރެވިއްޖެ ނަމަ ރިޕޯޓް ކުރުމުގެ ހިތްވަރު ލިބިގަތުމަށް މިނިސްޓަރު އޮފް ޖެންޑާ އަންޑެ ފެމެލީ، އާއިޝަތު މުހައްމަދު ދީދީ އިލްތިމާސް ކުރައްވައިފި އެވެ.\nކޮވިޑް-19 ބަލިމަޑުކަމާ އެކު ގެވެށި އަނިޔާއާއި ކުޑަކުދިންނަށް ކުރާ އަނިޔާތަކުގެ ހާލަތު އޮތްގޮތާ ގުޅޭ ގޮތުން ވާހަކަ ދައްކަވަމުން މިނިސްޓަރު ވިދާޅުވީ ކުރިން ދެމަހާ އަޅާ ބަލާއިރު މިދިޔަ މަހުގައި އަނިޔާ ރިޕޯޓްކޮށްފައިވާ މިންވަރު ދަށް ކަމަށެވެ. ނަމަވެސް އެކަމުގެ އަސްލު ސަބަބު ބުނަން ނޭނގޭ ކަމަށް ވެސް މިނިސްޓަރު ވިދާޅުވި އެވެ.\nކަންއެހެން އޮތް އިރު އަނިޔާއެއް ދީފިކަން އެންމެ ފުރަތަމަ އެނގޭނީ އެ ވެއްޓެއްގައި ދިރިއުޅޭ ފަރާތްތަކަށް ކަން މިނިސްޓަރު ފާހަގަ ކުރެއްވި އެވެ. އަދި ވިދާޅުވީ އަނިޔާއެއް ފެނި ދެނިވެފައިވާ ނަމަ އެކަން ލަސްނުކޮށް ރިޕޯޓްކުރަން ޖެހޭނެ ކަމަށެވެ.\n"މިރޭން މެސެޖު ދޭ ކަމުގައި ވަނީ ނަމަ އަޅުގަނޑު ފުރަތަމަ ވެސް ބުނާނެ އެއްޗަކީ ރިޕޯޓް ކުރުމުގެ ހިތްވަރު ހޯދާށޭ. ދެވަނަ ކަމަކަށް އަޅުގަނޑު ބުނަން ބޭނުން ވަނީ ރިޕޯޓް ކުރުމުގެ ހިތްވަރު ނެތް ކަމުގައިވަންޏާ ރައްޓިއްސެއް ރަހުމަތްތެރި އެއް އާއިލާ މީހަކާ ވާހަކަ ދައްކާށޭ،" ރޭ ދަރުބާރުގޭގައި އޮތް ނޫސްވެރިންގެ ބައްދަލުވުމުގައި މިނިސްޓަރު ވިދާޅުވި އެވެ.\nއަނިޔާ ހުއްޓުވުމަށް ކުރެވޭނެ އެންމެ ބޮޑު އެއް ކަމަކީ އެ ވެއްޓެއްގައި ދިރިއުޅޭ މީޙުން ހޭލުންތެރިކުރުވުން ކަމަށް މިނިސްޓަރު ވިދާޅުވި އެވެ. އެގޮތުން ހޭލުންތެރިކަން އިތުރުކުރުމަށް އެންޖީއޯތައް ގުޅިގެން މަސައްކަތް ކުރުން މުހިންމުކަން މިނިސްޓަރު ފާހަގަކުރެއްވި އެވެ. އަދި ވިދާޅުވީ، މެދުކެނޑުމެއްނެތި ހޭލުންތެރިކަން އިތުރުކުރުމަށް މެސެޖުތަކެއް ދޭން ޖެހޭ ކަމަށެވެ.\nގެވެށި އަނިޔާގެ އަދި ކުޑަކުދިންނަށް ކުރާ އަނިޔާގެ އެއްވެސް ކަމެއް ރިޕޯޓްކުރަން ބޭނުންވާ ނަމަ 1412 އަށް ރިޕޯޓްކުރެއްވުމުން އެ މައްސަލަ ބަލާނެކަމުގެ ޔަގީންކަން މިނިސްޓަރު އާއިޝަތު މުހައްމަދު ދީދީ ވަނީ ދެއްވާފަ އެވެ.